കോണ്‍ഗ്രസ്സ് രക്ഷപെടണമെങ്കില് (ലേഖനം: സാം നിലമ്പള്ളില്)\nകേരളത്തില് പിണറായി സര്‍ക്കാരിന്റെ തുടര്‍ഭരണം ഉണ്ടാകുമെന്നാണ് മനോരമ സര്‍വ്വേ സൂചിപ്പിക്കുന്നത്. യുഡിഎഫിന്റെയും കോണ്‍ഗ്രസ്സിന്റെയും പ്രവര്‍ത്തനശൈലി കാണുന്ന സാധാരണക്കാരനും അങ്ങനെതന്നെ തോന്നാവുന്നതാണ്. കോണ്‍ഗ്രസ്സ് നേതാക്കന്മാര്‍ക്കും വസ്തുത മനസിലായിട്ടുണ്ട്. അതുകൊണ്ടാണല്ലൊ കള്ളവോട്ടര്‍മാര് വ്യാപകമാണെന്നും തുടര്‍ഭരണംവന്നാല് കേരളം നശിക്കുമെന്നും മറ്റുമുള്ള മുന്‍കൂര് ജാമ്യമെടുത്തതുടങ്ങിയത്. അന്‍പതില്‍പരം വര്‍ഷങ്ങള് കേന്ദ്രത്തില് തുടര്‍ച്ചയായി ഭരിച്ചിട്ടും രാജ്യത്തിന് എന്തുനന്മയാണ് അവര് ചെയ്തത്. നാട്ടുകാരുടെ കണ്ണില് പൊടിയിടാനല്ലാതെ, ജനങ്ങളെ വിഢികളാക്കാനല്ലാതെ കോണ്‍ഗ്രസ്സുകാര്‍ക്ക് എന്ത് രാഷ്ട്രീയമാണ് അറിയാവുന്നത്.\nസാധാരണയായി നടത്തപ്പെടാറുള്ള പോളുകള് ഏതെങ്കിലും രാഷ്ട്രീയ പാര്‍ട്ടിക്ക് വിധേയമായി നടത്തപ്പെടുന്നവയാണ്. മനോരമ ഒരു കോണ്‍ഗ്രസ്സ് അനുഭാവപത്രമായതുകൊണ്ട് ഇടതുപക്ഷത്തിന് അനുകൂലമായി പുറത്തുവിട്ട അഭിപ്രായ വോട്ടെടുപ്പുഫലം അവിശ്വസിക്കേണ്ടതില്ല. ഇടതുപക്ഷം വീണ്ടും വിജയിച്ച് അധികാരം പിടിച്ചെടുക്കുക എന്നുവച്ചാല് അതിന്റെ അര്‍ഥം മലയാളികളെല്ലാം കമ്മ്യൂണിസ്റ്റുകാരായതുകൊണ്ടല്ല മറിച്ച് കോണ്‍ഗ്രസ്സിന്റെയും യുഡിഎഫിന്റെയും പിടിപ്പുകേടുകൊണ്ടും നയങ്ങളിലെ പാളിച്ചകള്‍കൊണ്ടും വോട്ടര്‍മാര് അവര്‍ക്ക് എതിരായതുകൊണ്ടാണ്. ഉമ്മന് ചാണ്ടിയൊഴികെ അവര്‍ക്ക് ജനപ്രിയനായ ഒരുനേതാവില്ല. മറ്റുള്ളവരൊക്കെ സോണിയ, രാഹുല്, പ്രിയങ്ക ആകര്‍ഷണവലയം തങ്ങളെരക്ഷിക്കുമെന്ന് വിശ്വസിച്ച് മൂഢസ്വര്‍ക്ഷത്തില് കഴിയുന്നവരാണ്.\nകേരളത്തിലെ കോണ്‍ഗ്രസ്സിന്റെ (ഇന്‍ഡ്യയിലെയും) രാഷ്ട്രീയ നിലപാടുകളും നയങ്ങളുമാണ് ജനങ്ങളെ ആ പാര്‍ട്ടിയില്‍നിന്ന് അകറ്റുന്നത്. ആണും പെണ്ണുമല്ലാത്ത നപുംസകപാര്‍ട്ടിയായി തീര്‍ന്നിരിക്കയാണ് കൊണ്‍ഗ്രസ്സ്. ഈ പാര്‍ട്ടി രക്ഷപെടണമെങ്കില് അതിന്റെ നയങ്ങളിലും നിലപാടുകളിലും മാറ്റങ്ങള് വരുത്തേണ്ടതുണ്ട്.. ജനപ്രിയ നേതാക്കള് ആപാര്‍ട്ടിയില് ഉയര്‍ന്നുവരേണ്ടിയിരിക്കുന്നു.\nപുതിയ തലമുറക്ക് നെഹ്‌റുകുടുംബത്തോട് ആഭിമുഖ്യമൊന്നുമില്ല. ആകുടുംബത്തിന്റെ ആധിപത്യം അവസാനിച്ചുകഴിഞ്ഞെന്ന വസ്തുത കോണ്‍ഗ്രസ്സുകാര് മനസിലാക്കേണ്ടിയിരിക്കുന്നു. ലോക്‌സഭാ ഇലക്ഷനില് കേരളത്തിലെ സീറ്റുകള് യുഡിഎഫ് തൂത്തുവരിയത് അവരുടെ ജനസ്വാധീനംകൊണ്ടല്ല. മറിച്ച് രാഹല്‍ഗാന്ധി വയനാട്ടില്‍നിന്ന് വിജയിച്ച് പ്രധാനമന്ത്രി ആകുമെങ്കില് കേരളത്തിന് അഭിമാനിക്കാമല്ലോ എന്ന് ജനങ്ങള് വിചാരിച്ചതുകൊണ്ടാണ്. ആ വിശ്വാസം തകര്‍ക്കപ്പെട്ടതുകൊണ്ടാണ് പിന്നാലെവന്ന ഉപതെരഞ്ഞെടുപ്പുകളില് ഇടതുപക്ഷം വിജയിച്ചുകയറിയത്.\nകോണ്‍ഗ്രസ്സ് രാജ്യംമൊത്തം വേരുകളുള്ള പാര്‍ട്ടിയാണ്. ഇന്നും അത് പട്ടുപോയിട്ടില്ല. പടുകഴിയില്‍നിന്ന് ഉയര്‍ത്തെഴുന്നേല്‍കണമെങ്കില് പാര്‍ട്ടിയില് കാതലായ മാറ്റങ്ങള് വരുത്തേണ്ടതായിട്ടുണ്ട്. ഒന്നാമത് കേരളത്തില് മുസ്ലീംലീഗുപോലുള്ള വര്‍ഗീയ പാര്‍ട്ടികളുമായുള്ള ചങ്ങാത്തം വിശ്ചേദിക്കുക. കേരളകോണ്‍ഗ്രസ്സും അതുപോലുള്ള അവസരവാദ പാര്‍ട്ടികളുമായും ബന്ധം ഒഴിവാക്കുക. ഒറ്റക്കുനിന്ന് മത്സരിച്ചാല് തൊട്ടടുത്ത ഇലക്ഷനില് പരാജയം നേരിട്ടാലും പിന്നീടുള്ളതില് വിജയംകൈവരിക്കാന് സാധിക്കും. അന്തസ്സും അഭിമാനവുമുള്ള പാര്‍ട്ടിയിലേക്ക് ജനങ്ങള് പ്രത്യേകിച്ചും യുവതലമുറ ആകര്‍ക്ഷിക്കപ്പെടും.\nകേരളത്തിലിന്ന് കോണ്‍ഗ്രസ്സിന്റെ നിലനില്‍പ് മുസ്ലീംലീഗിനെ ആശ്രയിച്ചാണ്. നേതാക്കള് മലപ്പുറത്തുപോയി പാണക്കാട്ട് തങ്ങളുടെ കാലപിടിക്കുന്നതും, പെരുന്നയില്‍പോയി നായരുടെ മുന്‍പില് ഓശ്ചാനിച്ച് നില്‍കുന്നതും ബിഷപ്പുമാരുടെ അരമനയില് കയറിയിറങ്ങുന്നതും അന്തസ്സും അഭിമാനവുമുള്ള വോട്ടര്‍മാര്‍ക്ക് ഇഷ്ടപ്പെടുന്ന കാര്യമല്ല. ഇന്നിപ്പോള് കേരളത്തിലെ കോണ്‍ഗ്രസ്സെന്നു പറയുന്നത് മുസ്ലീംലീഗാണ്. അവരുടെ വോട്ടില്ലെങ്കില് കോണ്‍ഗ്രസ്സ് വട്ടപ്പൂജ്യം. കഴിഞ്ഞ നിയമസഭാഇലക്ഷനില് കോണ്‍ഗ്രസ്സിനേക്കാള് വെറും രണ്ടുസീറ്റിന് പിന്നിലായിരുന്നു ലീഗ്. അവര് രണ്ട് സീറ്റുകള് അധികം നേടിയിരുന്നെങ്കില് ചെന്നിത്തലയാകുമായിരുന്നില്ല പ്രതിപക്ഷനേതാവ്, പകരം ലീഗുകാരനായിരുന്നേനെ. അത് മുന്നില് കണ്ടുകൊണ്ടാണ് കുഞ്ഞാലിക്കുട്ടി എം പി സ്ഥാനം രാജിവച്ച് നിയമസഭാഇലക്ഷനില് മത്സരിക്കാന് ഇറങ്ങിത്തിരിച്ചിരിക്കുന്നത്.. യുഡിഎഫിന് ഭൂരിപക്ഷം കിട്ടുകയാണെങ്കില് മുഖ്യമന്ത്രി ആകാമല്ലൊ. ഒരു വര്‍ക്ഷീയ പാര്‍ട്ടിക്കാരന് മുഖ്യമന്ത്രി ആകുന്നതിനേക്കാള് ഭേദം കേരളമക്കള് അറബിക്കടലില് ചാടി മരിക്കുന്നതാണ്. ഇതുപറയുന്നത് ഒരു മുസ്‌ളീം കേരളമുഖ്യമന്ത്രിയാകുന്നത് ഇഷ്ടപ്പെടാത്തതുകൊണ്ടല്ല. ഒരു കോണ്‍ഗ്രസ്സുകാരന് മുസ്‌ളീം മുഖ്യമന്ത്രിയാകട്ടെ. ഉദാഹരണത്തിന് ശ്രീ. എം എം ഹസ്സന് മുഖ്യമന്ത്രിയായാല് കേരളം രണ്ടുകൈകളുംനീട്ടി അദ്ദേഹത്തെ സ്വാഗതംചെയ്യും. പക്ഷെ, അതിനുള്ള സാദ്ധ്യ്യത അടുത്തെങ്ങും ഉണ്ടാകുമെന്ന് തോന്നുന്നില്ല.\nതമ്മില്‍ഭേദം തൊമ്മന് എന്ന ചിന്താഗതികൊണ്ടാണ് കമ്മ്യൂണിസ്റ്റ് സര്‍ക്കരിനെ സ്വാഗതംചെയ്യുന്നത്. വയലാര് പുന്നപ്ര രക്തസാക്ഷികളെ ഓര്‍ത്ത് ആവേശംകൊണ്ടിട്ടോ പാര്‍ട്ടിയുടെ നവോദ്ധാന ചിന്തകളുടെ പേരിലോ അല്ല. ആ കാലമെല്ലാം കഴിഞ്ഞുപോയെന്ന് കമ്മ്യൂണിസ്റ്റുകാര് മനസിലാക്കുന്നത് നന്ന്. കമ്മ്യൂണിസംതന്നെ ലോകത്തിലിന്ന് ജീവിച്ചിരിക്കുന്നത് കേരളത്തില് മാത്രമാണല്ലൊ. അവര് ആവേശംകൊള്ളുന്ന "മധുരമനോജ്ഞ’ ചൈന ഇപ്പോള് അമേരിക്കയേക്കാള് വലിയ ക്യാപ്പിലലിസ്റ്റ് കണ്‍ട്രിയാണ്.\nഅസ്സലാമു അലൈക്കും സാം നിലംപള്ളി സാഹിബ്. നിങ്ങൾക്ക് കഥ/ലേഖനം/കവിത /ഹാസ്യം ഇത്യാദി മാത്രമല്ല രാഷ്ട്രീയ നിരീക്ഷണവും കഴിയുമെന്ന് തെളിയിച്ചിരിക്കുന്നു. ഞമ്മള് ഇസ്ലാമാണെങ്കിലും ഞമ്മള് പണ്ട് മുതൽ കോൺഗ്രസ് ആണ്.. ബാപ്പ സ്ഥലത്തെ ദിവ്യനും ധനികനുമായതുകൊണ്ട് കോൺഗ്രസിൽ നിന്നു. സാഹിബ് ഇങ്ങള് പറഞ്ഞപോലെ കോൺഗ്രെസ്സ്ക്കാര് ചെയ്യില്ല. എന്തായാലും ഇതിന്റെ ലിങ്ക് ചെന്നിത്തലക്ക് അയച്ചുകൊടുക്കുന്നുണ്ട്. ഇപ്രാവശ്യം വിജയൻ സാഹിബ് വിജയിക്കുമെന്ന് പറയുന്നത് മനുസന്റെ വിശപ്പിനെ ആസ്പദമാക്കിയാണ്. എല്ലാർക്കും സൗജന്യ ഭക്ഷണം. വിശക്കുന്നവന്റെ മുന്നിൽ അപ്പം ദൈവം. സാഹിബ് ഇങ്ങടെ നിരീക്ഷണങ്ങളുമായി ബരിക.


Sukanya ഉൾപ്പെടെയുള്ള പദ്ധതികളുടെ പലിശ നിരക്ക് കുറച്ചു\nസുകന്യ ഉൾപ്പെടെയുള്ള ലഘുസമ്പാദ്യ പദ്ധതികളുടെ പലിശ നിരക്ക് കുറച്ചു\nby Blive News December 28, 2017, 11:45 am\nന്യൂഡൽഹി: ലഘുസമ്പാദ്യ പദ്ധതികളായ സുകന്യ സമൃദ്ധി അക്കൗണ്ട് ( Sukanya Samriddhi ), കിസാന് വികാസ് പത്ര, പബ്ലിക് പ്രൊവിഡന്റ് ഫണ്ട്, നാഷണല് സേവിങ്‌സ് സര്‍ട്ടിഫിക്കറ്റ് എന്നീ സമ്പാദ്യ പദ്ധതികളുടെ പലിശ നിരക്ക് കേന്ദ്ര സർക്കാർ വീണ്ടും കുറച്ചു.\nജനുവരി-മാര്‍ച്ച് പാദത്തിലേയ്ക്കുള്ള ചെറു നിക്ഷേപ പദ്ധതികളുടെ പലിശ നിരക്കില് കേന്ദ്രം കഴിഞ്ഞ ദിവസം 0.20 ശതമാനം കുറവ് വരുത്തി. എന്നാല്, സേവിങ്‌സ് അക്കൗണ്ടിലെ പലിശ നാല് ശതമാനമായി നിലനിര്‍ത്തിയിട്ടുണ്ട്.\nപെണ്‍കുട്ടികള്‍ക്കുള്ള നിക്ഷേപ പദ്ധതിയായ സുകന്യ സമൃദ്ധിയുടെ പലിശ നിലവിലുള്ള 8.3 ശതമാനത്തില്‍നിന്ന് 8.1 ശതമാനമാകും. പിപിഎഫ്, എന്‍എസ് സി എന്നിവയുടെ പലിശ 7.6 ശതമാനവും കിസാന് വികാസ് പത്രയുടെത് 7.3 ശതമാനവുമായാണ് കുറയുക.\nഒന്ന് മുതല് അഞ്ച് വര്‍ഷം വരെ കാലാവധിയുള്ള ടേം ഡെപ്പോസിറ്റുകളുടെ പലിശ 6.6 മുതൽ 7.4 ശതമാനമാകും. അഞ്ച് വര്‍ഷ കാലാവധിയുള്ള റിക്കറിങ് ഡെപ്പോസിറ്റിന് 6.9 ശതമാനമാണ് പലിശ.\nമുതിർന്ന പൗരന്മാരുടെ അഞ്ചു വർഷ നിക്ഷേപ പദ്ധതിയുടെ പലിശ നിരക്ക് ജനുവരി ഒന്ന് മുതൽ മൂന്നു മാസത്തേയ്ക്ക് 8.1 ആയി തുടരും. എംപ്ലോയിസ് പ്രോവിഡന്റ് ഫണ്ടിന്റെ നിരക്ക് ഇപ്പോൾ 8.65 ശതമാനമാണ്.\nസര്‍ക്കാരിന്റെ വിജ്ഞാപന പ്രകാരം, സര്‍ക്കാര് സെക്യൂരിറ്റികളില് നിന്നുള്ള ആദായത്തിനനുസരിച്ച് ചെറു നിക്ഷേപ പദ്ധതികളുടെ പലിശ പരിഷ്‌കരിക്കാറുണ്ട്.\nബാങ്കുകളുടെ സമ്മര്‍ദ്ദത്തെ തുടര്‍ന്ന് കഴിഞ്ഞ ഏപ്രില് മുതലാണ് പാദവാര്‍ഷികമായി ചെറു നിക്ഷേപ പദ്ധതികളുടെ പലിശ നിരക്ക് പുതുക്കാന് ആരംഭിച്ചത്. മൂന്നു മാസം കൂടുമ്പോഴാണ് ലഘു നിക്ഷേപ പദ്ധതികളുടെ പലിശ നിരക്ക് പുനരവലോകനം ചെയ്യുക.\naccountbanksfixed depositincome tax benefitsinterestinterest ratepost officesratereducedsmall savings schemesSukanyaSukanya SamriddhiSukanya Samriddhi schemeSukanya Samriddhi Yojana\nPrevious article താമരശ്ശേരി ചുരം: വലിയ വാഹനങ്ങള്‍ക്ക് താത്ക്കാലിക വിലക്ക്\nNext article രാഷ്ട്രീയത്തിലും സിനിമയിലും ഒന്നും ശാശ്വതമല്ല: രജനികാന്ത്\nറിസർവ് ബാങ്ക് ഐസിഐസിഐ ബാങ്കിന് 589 ദശലക്ഷം രൂപ പിഴ ചുമത്തി


തന്റെ പേരില് പ്രചരിച്ച ആ രണ്ട് വാര്‍ത്തകളും വ്യാജം; ആഞ്ഞടിച്ച് മെസി - BIGNEWSLIVE | Latest Malayalam News\nഏറെ ആരാധകരുള്ള ഫുട്‌ബോള് താരമാണ് ലയണല് മെസി. തന്റെ പേരില് പ്രചരിച്ചിരുന്ന രണ്ട് വാര്‍ത്തകള് തള്ളി രംഗത്തെത്തിയിരിക്കുകയാണ് മെസി ഇപ്പോള്. റൊണാള്‍ഡീന്യോയെ ജയിലില് നിന്നിറക്കാന് സഹായിച്ചുവെന്ന റിപ്പോര്‍ട്ടും\nബാഴ്സലോണ വിട്ട് ഇറ്റാലിയന് സീരി എയിലേക്ക് പോകുന്നുവെന്നുമുള്ള റിപ്പോര്‍ട്ടുകളാണ് വ്യാജമാണെന്ന് താരം വ്യക്തമാക്കിയത്.\nമുന് ബ്രസീലിയന് ഫുട്ബോള്‍താരവും ബാഴ്സലോണയിലെ മെസിയുടെ സഹതാരവുമായിരുന്ന റൊണാള്‍ഡീന്യോയെ ജയിലില് നിന്നിറക്കാന് സാമ്പത്തികമായി സഹായിച്ചുവെന്ന വാര്‍ത്ത തികച്ചും കെട്ടിച്ചമച്ചതാണെന്ന് താരം പറഞ്ഞു. ടിഎന്‍ടി സ്പോര്‍ട്സാണ് ലയണല് മെസി റൊണാള്‍ഡീന്യോക്ക് ജാമ്യം ലഭിക്കാന് സാമ്പത്തിക സഹായം ചെയ്തെന്ന വാര്‍ത്ത റിപ്പോര്‍ട്ടു ചെയ്തത്.\nപരാഗ്വെയില് വ്യാജ പാസ്പോര്‍ട്ട് കേസില് ജയിലിലായിരുന്നു റൊണാള്‍ഡീന്യോയും സഹോദരന് റോബര്‍ട്ടോ അസീസും. 32 ദിവസത്തെ ജയില് വാസത്തിന് ശേഷം ഇരുവരേയും 1.6 ദശലക്ഷം ഡോളറിന്റെ ജാമ്യത്തില് വീട്ടുതടങ്കലിലേക്ക് മാറ്റിയിരുന്നു. ഈ തുക മെസിയാണ് നല്‍കിയതെന്നായിരുന്നു ടിഎന്‍ടി സ്പോര്‍ട്സ് റിപ്പോര്‍ട്ട് ചെയ്തത്.\nഎന്നാല് ഈ റിപ്പോര്‍ട്ടില് വസ്തുതയില്ലെന്നാണ് മെസി പറയുന്നത്. ബാഴ്സലോണ വിട്ട് മെസി ഇറ്റാലിയന് സീരി എയിലേക്ക് പോകുന്നുവെന്നുള്ള വാര്‍ത്തയായിരുന്നു അടുത്തതായി പ്രചരിച്ചത്. ടിഎന്‍ടി സ്പോര്‍ട്സ് തന്നെയായിരുന്നു ഈ വാര്‍ത്തയും പുറത്തുവിട്ടത്.\nഇറ്റാലിയന് ക്ലബായ ഇന്ററിലേക്ക് മെസി പോകുന്നുവെന്നായിരുന്നു റിപ്പോര്‍ട്ട്. മെസിയുമായുള്ള കരാര് അസംഭവ്യമല്ലെന്ന മുന് ഇന്റര് പ്രസിഡന്റ് മാസിമോ മൊറാട്ടിയുടെ വാക്കുകളും ഈ പ്രചാരണത്തിന് കരുത്തേകി. എന്നാല് ഈ വാര്‍ത്തയും മെസി തള്ളി. ഇന്‍സ്റ്റഗ്രാമില് 14 കോടിയിലേറെ ഫോളോവേഴ്‌സുള്ള ലയണല് മെസി ഈ രണ്ട് റിപ്പോര്‍ട്ടുകളേയും ഒറ്റ ഇന്‍സ്റ്റഗ്രാം സ്റ്റോറികൊണ്ട് വെട്ടിക്കളഞ്ഞിരിക്കുകയാണ്.\nTags: fake newsinstagramLionel Messisports


ഭീകരതക്കെതിരായ അന്താരാഷ്ട്ര സമൂഹത്തിന്റെ ആഹ്വാനം പാകിസ്താന് ഗൗരവത്തിലെടുത്തില്ലെന്ന് സുഷമ സ്വരാജ്\nആക്രമിച്ചത് ജയ്ഷെ മുഹമ്മദാണെന്ന് അറിയിച്ചിട്ടും പാകിസ്താന് നടപടിയെടുത്തില്ല. കാര്യങ്ങള് കൂടുതല് വഷളാക്കാന് ഇന്ത്യ ആഗ്രഹിക്കുന്നില്ലെന്നും...\n27 Feb, 2019 at 08:08 AM\nഅന്താരാഷ്ട്ര തലത്തില് പാകിസ്താനെതിരെ നിലപാട് ശക്തമാക്കി ഇന്ത്യ. ഭീകരവാദത്തിനെതിരെ പാകിസ്താന് ഒന്നും ചെയ്യുന്നില്ലെന്നും ഭീകരാക്രമണങ്ങളെ ചെറുക്കാന് ഇന്ത്യ ഇനിയും നടപടി സ്വീകരിക്കുമെന്നും വിദേശകാര്യ മന്ത്രി സുഷമാ സ്വരാജ് പറഞ്ഞു. ഭീകരവാദത്തിനെതിരെ അര്‍ത്ഥവത്തായ നടപടി സ്വീകരിക്കണമെന്ന് അമേരിക്ക പാകിസ്താനോട് ആവശ്യപ്പെട്ടു.\nചൈനയില് ത്രിരാഷ്ട്ര സമ്മേളനത്തില് പങ്കെടുക്കവെയാണ് വിദേശകാര്യ മന്ത്രി സുഷമാ സ്വരാജ് പാകിസ്താനെതിരെ കടുത്ത നിലപാട് ആവര്‍ത്തിച്ചത്. പാക് മണ്ണിലെ ജെയ്ഷെ താവളങ്ങളെ ലക്ഷ്യമിട്ടുള്ള വ്യോമാക്രമണത്തെ ന്യായീകരിച്ച ഇന്ത്യ, കൂടുതല് സൈനിക നടപടികള് ആഗ്രഹിക്കുന്നില്ലെന്നും വ്യക്തമാക്കി. ഭീകരാക്രമണങ്ങള് ഒഴിവാക്കാന് ഇനിയും ഉത്തരവാദിത്തപൂര്‍ണമായ തിരിച്ചടികളുണ്ടാകുമെന്നും സുഷമാ സ്വരാജ് പറഞ്ഞു.\nചൈനയുടെയും റഷ്യയുടെയും വിദേശകാര്യ മന്ത്രിമാരുമായി സുഷമാ സ്വരാജ് പ്രത്യേകം ചര്‍ച്ചകള് നടത്തി. ഭീകരവാദത്തിനെതിരെ ആഗോള തലത്തില് തന്ത്രവും സഹകരണവും വേണമെന്ന് ചൈനയുടെ വിദേശകാര്യ മന്ത്രി വാങ് യി പ്രതികരിച്ചു. ഇരുരാജ്യങ്ങളും സമാധാനത്തില് വര്‍ത്തിക്കുന്നതിന് ഗുണപരമായ ഇടപെടല് സ്വീകരിക്കുമെന്നും ചൈന വ്യക്തമാക്കി.\nപാക് വിദേശകാര്യ മന്ത്രി ഷാ മഹ്മൂദ് ഖുറേശിയുമായി ഫോണില് സംസാരിച്ച അമേരിക്കന് വിദേശ കാര്യ സെക്രട്ടറി മൈക് പോംപിയോ സൈനിക നടപടികള്‍ക്ക് മുതിരരുതെന്ന് മുന്നറിയിപ്പ് നല്‍കി. ഭീകരരുടെ താവളങ്ങള്‍ക്കെതിരെ അര്‍ത്ഥവത്തായ നടപടികള് വേണമെന്നും അമേരിക്ക പാകിസ്താനോട് ആവശ്യപ്പെട്ടു. വിദേശകാര്യ മന്ത്രി സുഷമാ സ്വരാജുമായും മൈക് പോംപിയോ സംസാരിച്ചു. ഇരുരാജ്യങ്ങളും സംയമനം പാലിക്കണമെന്ന് ഐക്യരാഷ്ട്ര സഭ സെക്രട്ടറി ജനറല് അന്റോണിയോ ഗുട്ടിറസ് ആവശ്യപ്പെട്ടു.\npakisthansushama swarajBalakot Surgical Strike


പാരീസ് ഭീകരാക്രമണം:മലയാളിയെ ചോദ്യം ചെയ്യാന് ഫ്രഞ്ച് പോലീസ് കേരളത്തില് - Rose Malayalam | Rose Malayalam\nUpdated on 05-12-2018 at 8:37 am\nകൊച്ചി: സിറിയയില് ആയുധ പരിശീലനം ലഭിച്ചതായി സംശയിക്കുന്ന തൊടുപുഴ സ്വദേശി സുബ്ഹാനി ഹാജ മൊയ്തീനെ ചോദ്യം ചെയ്യാന് ഫ്രഞ്ച് പോലീസ് കേരളത്തിലെത്തി. ഫ്രഞ്ച് പോലീസ് സംഘം ബുധനാഴ്ച വിയ്യൂര് സെന്‍ട്രല് ജയിലില് സുബ്ഹാനിയെ ചോദ്യം ചെയ്യും. ഐ.എസ് ബന്ധം ആരോപിക്കപ്പെട്ട് കണ്ണൂര് കനകമലയില് പിടിയിലായ ജാസിം എന്.കെ സുബ്ഹാനി ഹാജ മൊയ്തീനെ ചോദ്യം ചെയ്യുന്നതിനായാണ് അന്വേഷണ സംഘം കേരളത്തില് എത്തിയത്.\nഇപ്പോള് വിയ്യൂര് ജയിലില് കഴിയുന്ന സുബ്ഹാനിക്ക് 2015ലെ പാരിസ് ആക്രമണത്തില് പങ്കെടുത്തവരോടൊപ്പം വിദേശ പരിശീലനം ലഭിച്ചുവെന്ന് കണ്ടെത്തിയിട്ടുണ്ട്. പാരിസ് ആക്രമണത്തില് പിടിയിലായ സലാഹ് അബ്ദുല് സലാമിനെ ചോദ്യം ചെയ്തതില് നിന്നാണ് സുബ്ഹാനിയെ കുറിച്ച് ഫ്രഞ്ച് അന്വേഷണ സംഘത്തിന് വിവരം ലഭിച്ചത്. ഇതിനെ തുടര്‍ന്നാണ് അന്വേഷണസംഘം ചോദ്യം ചെയ്യുന്നതിനായി കൊച്ചിയില് എത്തിയത്. ഇത് ആദ്യമായാണ് ഭീകരാക്രമണത്തിന്റെ അന്വേഷണത്തിനായി ഒരു യൂറോപ്യന് അന്വേഷണ ഏജന്‍സി ഇന്ത്യയിലെത്തുന്നത്. മൂന്ന് ദിവസങ്ങളിലായി ചോദ്യം ചെയ്യാനാണ് അന്വേഷണ സംഘത്തിന്റെ തീരുമാനം.\nഇന്ത്യയിലെ ഫ്രഞ്ച് സ്ഥാനപതി കാര്യാലയത്തിലെ ഉദ്യോഗസ്ഥരും ഇവരെ അനുഗമിക്കുമെന്നാണ് അറിയുന്നത്. സുബ്ഹാനിയെ ചോദ്യം ചെയ്യുന്നത് വെള്ളിയാഴ്ച വരെ തുടരുമെന്നും സൂചനയുണ്ട്. കേരളത്തിലെ വിവിധ ജില്ലകളില് ഭീകരാക്രമണത്തിനു പദ്ധതിയിടാന് കണ്ണൂര് കനകമലയില് രഹസ്യ യോഗം ചേര്‍ന്ന കേസില് അറസ്റ്റിലായ സുബ്ഹാനി ഇപ്പോള് വിചാരണ തടവുകാരനാണ്.\nസിറിയയിലെ പോര്‍മുഖത്ത് സഹപോരാളി കണ്‍മുന്നില് ജീവനോടെ കത്തുന്നതു കണ്ടു ഭയന്നാണ് സുബ്ഹാനി ഇന്ത്യയിലേക്കു മടങ്ങാന് പദ്ധതിയിട്ടത്. ഇതറിഞ്ഞ ഭീകരസംഘടന സുബ്ഹാനിയെ സിറിയയില് തടവിലാക്കി. എന്നാല് ഇന്ത്യയിലെത്തിയാലും ഭീകരപ്രവര്‍ത്തനം തുടരണമെന്ന ഉപാധിയോടെ ഒടുവില് സുബ്ഹാനിയെ അവര് മോചിപ്പിക്കുകയായിരുന്നുവെന്നും എന്.ഐ.എ. പറയുന്നു.


'കൊവിഡ് വ്യാപനം തടയുന്നതില് പരാജയപ്പെട്ടു, ഗുജറാത്തിലും ഉത്തര്‍പ്രദേശിലും രാഷ്ട്രപതി ഭരണം വേണം' ബിജെപിയോട് എന്‍സിപി - BIGNEWSLIVE | Latest Malayalam News\n‘കൊവിഡ് വ്യാപനം തടയുന്നതില് പരാജയപ്പെട്ടു, ഗുജറാത്തിലും ഉത്തര്‍പ്രദേശിലും രാഷ്ട്രപതി ഭരണം വേണം’ ബിജെപിയോട് എന്‍സിപി\nമുംബൈ: കൊവിഡ് വ്യാപനം തടയുന്നതില് പരാജയപ്പെട്ടതിന്റെ അടിസ്ഥാനത്തില് ഉത്തര്‍പ്രദേശിലും ഗുജറാത്തിലും രാഷ്ട്രപതി ഭരണം നടപ്പിലാക്കണമെന്ന ആവശ്യം ഉയര്‍ത്തി എന്‍സിപി. കൊവിഡിനെ തടയുന്നതില് പരാജയപ്പെട്ട മഹാരാഷ്ട്രയില് രാഷ്ട്രപതി ഭരണം ഏര്‍പ്പെടുത്തണമെന്ന് ബിജെപി പറഞ്ഞതിന്റെ അടിസ്ഥാനത്തിലാണ് മറുപടിയുമായി എന്‍സിപി രംഗത്തെത്തിയത്.\nഎന്‍സിപി സംസ്ഥാന അധ്യക്ഷന് ജയന്ത് പാട്ടീലിന്റെ വാക്കുകള്;\n‘സംസ്ഥാനത്ത് രാഷ്ട്രപതി ഭരണം ഏര്‍പ്പെടുത്തണമെന്നാണ് ബിജെപി ആവശ്യം, അങ്ങനെയാണെങ്കില് ആദ്യം മാറ്റേണ്ടത് ഗുജറാത്തിലെയും ഉത്തര്‍പ്രദേശിലെയും സര്‍ക്കാരിനെയാണ്. പിന്നെ മധ്യപ്രദേശിലും ബീഹാറിലും. ഈ സംസ്ഥാനങ്ങളില് പ്രതിസന്ധിയെ കൈകാര്യം ചെയ്യുന്നത് വളരെ ദയനീയമായാണ്. മഹാരാഷ്ട്രയില് രാഷ്ട്രീയം കളിക്കുന്നതിന് പകരം ആ സംസ്ഥാനങ്ങളിലെ അന്തരീക്ഷം മെച്ചപ്പെടുത്താന് ശ്രമിക്കൂ’,\n‘ഈ മഹാമാരി കാലത്ത് സംയമനം പാലിക്കാനും രാഷ്ട്രീയ ചര്‍ച്ചകളില് ഇടപെടാതിരിക്കാനുമാണ് മറ്റ് പാര്‍ട്ടികള് തീരുമാനിച്ചത്. പക്ഷെ ബിജെപി കൊവിഡ് വ്യാപനത്തിന്റെ പേരില് മഹാരാഷ്ട്ര സര്‍ക്കാരിനെ കുറ്റപ്പെടുത്തുകയാണ് ചെയ്യുന്നത്. കൊവിഡ് വ്യാപനം രാജ്യത്ത് തടയുന്നതില് പരാജയപ്പെട്ട കേന്ദ്രസര്‍ക്കാരിന്റെ കാര്യം പറഞ്ഞ് ഞങ്ങള് പ്രധാനമന്ത്രിയോട് രാജി ആവശ്യപ്പെടട്ടെ?. രാജ്യം കൊവിഡിനെതിരെ ഒറ്റക്കെട്ടാണെന്ന് തെളിയിക്കാന് മോഡി ദീപം തെളിയിക്കാനും കൈകൊട്ടാനുമാണ് ആവശ്യപ്പെട്ടത്. എന്നിട്ടും ബിജെപിയെന്താണ് സംസ്ഥാന സര്‍ക്കാരിനോട് സഹകരിക്കാത്തത്?\nTags: Gujarat and UP firstImpose President’s RuleNCP to BJP\nഅഡ്വാൻസ് വാങ്ങി അഭിനയിക്കാൻ ചെന്നപ്പോൾ നായിക ദിവ്യ ഉണ്ണി; അടുത്ത ചിത്രം തട്ടിയെടുത്തത് കാവ്യ; പിആർ വർക്ക് ചെയ്യാനാളില്ലാതെ നഷ്ടമായ അവസരങ്ങളെ കുറിച്ച് കാവേരി\nആലിപ്പഴം പൊഴിഞ്ഞ് വീണത് കൊറോണ വൈറസ് ആകൃതിയില്; ഭീതിയില് ജനങ്ങള്, വൈറലായി ചിത്രങ്ങള്


എൽപി യുപി അധ്യാകരെ പിഎസ് സി വിളിക്കുന്നു|psc notification for the post of lp up teacher – News18 Malayalam\nകേരളാ ഗവൺമെന്റ് പരീക്ഷ കമ്മീഷ്ണർ നടത്തുന്ന ടിടിസി പരീക്ഷ പാസായിരിക്കണം.\nLast Updated : January 08, 2020, 12:55 IST\nഎൽപി, യുപി മലയാളം മീഡിയം സ്കൂളുകളിൽ അധ്യാപകരാകാൻ അവസരം. ഇതിനായി പിഎസ് സി വിജ്ഞാപനം ക്ഷണിച്ചു. 25,200-54,000 രൂപയാണ് ശമ്പളം.\nwww.keralapsc.gov.in എന്ന വെബ്സൈറ്റിൽ ഒറ്റത്തവണ രജിസ്ട്രേഷൻ രീതിയിൽ ഓൺലൈനായി അപേക്ഷിക്കണം. ഫെബ്രുവരി അഞ്ചാണ് അവസാന തീയതി.\nalso read:Career ഏഴാംക്ലാസ് പാസായവർക്ക് ലാസ്റ്റ് ഗ്രേഡ് സർവന്റ് ആകാം\nകേരള ഗവൺമെന്റ് പരീക്ഷ കമ്മീഷ്ണർ നടത്തുന്ന എസ്എസ്എൽസിയോ തത്തുല്യമായ പരീക്ഷയോ പാസായിരിക്കണം. അല്ലെങ്കിൽ കേരളത്തിലെ ഏതെങ്കിലും യൂണിവേഴ്സിറ്റി നൽകിയതോ അംഗീകരിച്ചതോ ആയ്രീഡിഗ്രി പരീക്ഷയോ തത്തുല്യമായ പരീക്ഷയോ പാസായിരിക്കണം. അല്ലെങ്കിൽ കേരളത്തിലെ ഹയർസെക്കൻഡറി പരീക്ഷ ബോര്‍ഡ് നൽകിയതോ അംഗീകരിച്ചതോ ആയ ഹയർസെക്കൻഡറി പരീക്ഷയോ തത്തുല്യമായ പരീക്ഷയോ പാസായിരിക്കണം.\nകേരള സർക്കാർ ഈ തസ്തികയിൽ നടത്തുന്ന കേരള ടീച്ചർ എലിജിബിലിററി ടെസ്റ്റ്(കെ.ടെറ്റ്)പാസായിരിക്കണം. ബന്ധപ്പെട്ട വിഷയത്തിൽ സിടെറ്റ്/നെറ്റ്/സൈറ്റ്/എംഫിൽ/പിഎച്ച്ഡി/എംഎഡ് നേടിയിട്ടുള്ളവരെ ഈ വ്യവസ്ഥയിൽ നിന്ന് ഒഴിവാക്കിയിട്ടുണ്ട്.\nയുപി അധ്യാപകരാകാൻ ടിടിസിയോ അല്ലെങ്കിൽ കേരള സർവകലാശാല അംഗീകരിച്ചിട്ടുള്ള ഏതെങ്കിലും വിഷയത്തിൽ ബിരുദവും കൂടാതെ ബിഎഡ്/ബിടി/എൽടി യോഗ്യതയും നേടിയിരിക്കണം.\nFirst published: January 08, 2020, 12:34 IST\nKerala PSCpsc notifications


സ്വര്‍ണക്കടത്ത് കേസ്; സ്വപ്‌നയ്ക്ക് മുഖ്യമന്ത്രിയുടെ ഓഫീസില് സ്വാധീനം: എന്‍ഐഎ » Newsthen\nകൊച്ചി: തിരുവനന്തപുരം സ്വര്‍ണക്കടത്ത് കേസിലെ മുഖ്യ പ്രതികളിലൊരാളായ സ്വപ്ന സുരേഷിന് മുഖ്യമന്ത്രിയുടെ ഓഫീസില് സ്വാധീനമുണ്ടായിരുന്നുവെന്ന വെളിപ്പെടുത്തലുമായി എന്‍ഐഎ സംഘം.\nകോടതിയില് സ്വപ്നയുടെ ജാമ്യഹര്‍ജി എതിര്‍ത്തുകൊണ്ടുള്ള വാദത്തിനിടെയാണ് എന്‍ഐഎയ്ക്കു വേണ്ടി അഡീഷനല് സോളിസിറ്റര് ജനറല് വിജയ കുമാര് ഇക്കാര്യം അറിയിച്ചത്.\nജൂണ് 30ന് തിരുവനന്തപുരം വിമാനത്താവളത്തിലെത്തിയ കോണ്‍സുലേറ്റിലേയ്ക്കുള്ള ബാഗേജ് വിട്ടു നല്‍കുന്നതിന് ഇടപെടാന് ശിവശങ്കറിനോട് ആവശ്യപ്പെട്ടിരുന്നുവെന്നും അദ്ദേഹം ഇതിനായി ഇടപെട്ടിട്ടില്ല എന്നാണ് വ്യക്തമാകുന്നതെന്നും അന്വേഷണ സംഘം കോടതിയെ അറിയിച്ചു.\nഅതേസമയം, സ്വപ്നയ്ക്ക് ശിവശങ്കറുമായി അടുത്ത ബന്ധമുണ്ടെന്ന് എന്‍ഐഎ കോടതിയില് പറഞ്ഞു. അതുവഴി മുഖ്യമന്ത്രിയുടെ ഓഫീസിലും സ്വാധീനമുണ്ട്. സ്വപ്നയ്ക്ക് സ്‌പേസ് പാര്‍ക്കില് ജോലി നല്‍കിയത് ശിവശങ്കറാണ്. അദ്ദേഹത്തില്‍നിന്ന് സ്വപ്ന ഉപദേശങ്ങള് സ്വീകരിച്ചിരുന്നു. ഗൂഢാലോചനയില് എല്ലാമെല്ലാം സ്വപ്നയായിരുന്നു. കസ്റ്റംസ് ഉദ്യോഗസ്ഥനെ വിളിച്ച് ഡിപ്ലോമാറ്റിക് ബാഗേജ് വിട്ടുകിട്ടാന് നിര്‍ദേശിച്ചുവെന്നും എന്‍ഐഎ വ്യക്തമാക്കി.\nമുഖ്യമന്ത്രിയുടെ പ്രിന്‍സിപ്പല് സെക്രട്ടറി എം. ശിവശങ്കറുമായി സ്വപ്നയ്ക്ക്ബന്ധമുള്ള കാര്യം നേരത്തെ പുറത്തു വന്നതാണെങ്കിലും കോടതിയില് ഒരു വാദമായി എന്‍ഐഎ ഇക്കാര്യം ഉയര്‍ത്തുന്നത് ഗൗരവമുള്ളതാണെന്നാണ് വിലയിരുത്തല്. ശിവശങ്കറിനോട് ബാഗേജ് വിട്ടു കിട്ടുന്നതിന് സഹായം അഭ്യര്‍ഥിച്ചിരുന്നെന്ന വെളിപ്പെടുത്തല് വരുമ്പോള് അതില് സ്വര്‍ണമുള്ള വിവരം വെളിപ്പെടുത്തിയിരുന്നോ എന്നതും നിര്‍ണായകമാകും. ഇവരുടെ സ്വര്‍ണക്കടത്ത് ഇടപാട് ഇദ്ദേഹത്തിന് അറിയുമായിരുന്നെന്ന് വ്യക്തമായാല് ശിവശങ്കറിനെതിരെയും കുരുക്കുകള് മുറുകും.\nസ്വര്‍ണക്കടത്തിന്റെ പേരില് തനിക്കെതിരായുള്ള ചോദ്യം ചെയ്യലുകള് പൂര്‍ത്തിയായതിനാല് ജാമ്യം അനുവദിക്കണമെന്ന് സ്വപ്ന കോടതിയോട് അപേക്ഷിച്ചിരുന്നു. എന്നാല് ഇത് നികുതി വെട്ടിപ്പു കേസ് മാത്രമാണെന്ന സ്വപ്‌നയുടെ അഭിഭാകന്റെ വാദത്തില് കേസ് കൂടുതല് ഗൗരവമുള്ളതാണെന്നായിരുന്നു അന്വേഷണ സംഘത്തിന്റെ മറുപടി. കേസില് വാദം പുരോഗമിക്കുകയാണ്.\ncheif minister office court gold smuggling case NIA swapna suresh


ഇന്ത്യയിൽനിന്നും യുഎഇയിലേക്കു യാത്രാ വിലക്ക് ജൂലായ് ആറ് വരെ വീണ്ടും നീട്ടി - The Political Editor\nഇന്ത്യയിൽനിന്നും യുഎഇയിലേക്കു യാത്രാ വിലക്ക് ജൂലായ് ആറ് വരെ വീണ്ടും നീട്ടി\nNo Comments on ഇന്ത്യയിൽനിന്നും യുഎഇയിലേക്കു യാത്രാ വിലക്ക് ജൂലായ് ആറ് വരെ വീണ്ടും നീട്ടി\nഇന്ത്യയിൽനിന്നും യുഎഇയിലേക്കുള്ള യാത്രാ വിലക്ക് വീണ്ടും നീട്ടി. ജൂലായ് ആറ് വരെയാണ് വിലക്ക് നീട്ടിയതെന്ന് എയര് ഇന്ത്യ എക്സ്പ്രസ് അറിയിച്ചു. 14 ദിവസത്തിനിടെ ഇന്ത്യ സന്ദര്‍ശിച്ചിട്ടുള്ള ട്രാന്‍സിറ്റ് യാത്രക്കാര്‍ക്കും യുഎഇയില് പ്രവേശനം അനുവദിക്കില്ല. അതേസമയം, യുഎഇയിൽ നിന്ന് ഇന്ത്യയിലേയ്ക്കുള്ള വിമാന സർവീസുകള് തുടരും.\nയാത്രാ വിലക്ക് ജൂണ് 30 വരെ നീട്ടിയെന്നായിരുന്നു എമിറേറ്റ്സ് അറിയിച്ചിരുന്നത്. എന്നാൽ ഇന്ന് എയര് ഇന്ത്യ എക്സ്പ്രസ് പുറത്തുവിട്ട പുതിയ അറിയിപ്പിലാണ് ജൂലായ്ആറ് വരെ ഇന്ത്യയില് നിന്ന് സര്‍വീസുകളുണ്ടാവില്ലെന്ന വിവരമുള്ളത്. കഴിഞ്ഞമാസം 25 നാണ് ഇന്ത്യയിൽ നിന്നുളള വിമാന സർവീസുകൾക്ക് യുഎഇ വിലക്കേർപ്പെടുത്തിയത്.\nEnglish Summary: travel bann to uae from india extended upto july 6\n← കെ.സുധാകരനെ കെ.പി.സി.സി. പ്രസിഡണ്ടായി കോണ്‍ഗ്രസ് ഹൈക്കമാന്‍ഡ് പ്രഖ്യാപിച്ചു → കെ.എസ്.ആര്.ടി.സി. ദീര്‍ഘദൂര ബസ്സുകള് നാളെ മുതല് ആരംഭിക്കുന്നു, എതിര്‍പ്പറിയിച്ച് ആരോഗ്യവകുപ്പ്


‘ജലകന്യകയെ പോലെ തൊടുപുഴകാരി ഐശ്വര്യ റായ്..’ – വൈറൽ ഗേൾ അമൃതയുടെ ചിത്രങ്ങൾ കാണാം!! – POCKET CREATIONS\n‘ജലകന്യകയെ പോലെ തൊടുപുഴകാരി ഐശ്വര്യ റായ്..’ – വൈറൽ ഗേൾ അമൃതയുടെ ചിത്രങ്ങൾ കാണാം!!\nSwathySeptember 7, 2020 7:11 am\nലോകസുന്ദരി പട്ടം സ്വന്തമാക്കിയ ഐശ്വര്യ റായിയുടെ സൗന്ദര്യത്തെ വർണിക്കാൻ മലയാളികൾക്ക് വാക്കുകൾ കിട്ടാറില്ല പലപ്പോഴും. ആ സൗന്ദര്യറാണി ആദ്യമായി സിനിമയിൽ അഭിനയിക്കുമ്പോൾ നായകനായി ഒപ്പം അഭിനയിച്ചത് മലയാളത്തിന്റെ പ്രിയനടൻ മോഹൻലാലാണ്. എപ്പോഴും ഒരു പെൺകുട്ടിയെ കാണുമ്പോൾ മലയാളികൾ പറയാറുള്ളത് ഐശ്വര്യ റായിയുടെ അത്ര പോരാ എന്നൊക്കെ പറയാറുണ്ട്.\nഎന്നാൽ ആദ്യമായി മലയാളികൾ അത്തരത്തിൽ ഒരാളെ കണ്ട് അങ്ങനെ പറയുകയും പിന്നീട് ആ കുട്ടി സോഷ്യൽ മീഡിയയിൽ വൈറലാവുകയും ചെയ്തു. ടിക് ടോക്കിലൂടെ വൈറലായ മലയാളി തൊടുപുഴകാരിയായ അമൃത സജുവിന്റെ വീഡിയോ കണ്ടപ്പോൾ മലയാളികൾ ഐശ്വര്യ റായിയെ പോലെയുണ്ടെന്ന് കമന്റുകൾ ഇട്ടിരുന്നു.\nഐശ്വര്യ റായിയുടെ അതെ കണ്ണുകലും ലുക്കുമെല്ലാം ഒരുപോലെ തന്നെയുണ്ടായിരുന്നു വീഡിയോയിൽ. വീഡിയോ വൈറലായതോടെ ദേശീയ മാധ്യമങ്ങളിൽ ഉൾപ്പടെ വാർത്ത വന്നിരുന്നു. അതോടുകൂടി അമൃതയുടെ ജീവിതവും മാറി മറിഞ്ഞു. മോഡലിംഗ് രംഗത്ത് നിന്നും നിരവധി ഓഫറുകൾ വന്ന അമൃത ഇതിനോടകം നിരവധി ബ്രാൻഡുകളുടെ മോഡലായി.\nവസഹ് ഇന്ത്യയുടെ സാരിയുടെ മോഡലായി ഒരു കുളക്കടവിൽ ഇരിക്കുന്ന ചിത്രങ്ങൾ അമൃത ഈ കഴിഞ്ഞ ദിവസം പോസ്റ്റ് ചെയ്തിരുന്നു. ‘നീ എന്നിൽ അലിയും വരെ ഈ പുഴ നിന്നിലേക്ക് തന്നെ ഒഴുകും..’ എന്ന ക്യാപ്ഷനോടെയാണ് അമൃത ഫോട്ടോ പങ്കുവെച്ചത്. സാരിയിൽ ഒരു ജലകന്യകയെ പോലെയുണ്ടെന്നാണ് ആരാധകർ കമന്റുകൾ ഇടുന്നത്. അഖിൽ സി.സിയാണ് ഫോട്ടോസ് എടുത്തിരിക്കുന്നത്.\nTAGS Aishwarya RaiAmrutha SajuFeaturedFilmNews\nNEWER POST‘രാവിലെയും വൈകിട്ടും ഷട്ടിൽ കളിക്കും, മധുരം ഉപേക്ഷിച്ചു..’ – തടി കുറച്ചതിനെ പറ്റി നടി അന്ന രാജൻ!!\nOLDER POST‘അയ്യോ.. ചുരുളൻ മുടിയോട് വിട പറഞ്ഞോ..’ – നടി മെറീന മൈക്കിളിന്റെ പുതിയ ഫോട്ടോസ് കാണാം!!


വീണ്ടും.: "വർത്തമാന"രാത്രികൾ -3\nഒരു കഥ കേട്ടു.\nഒരു മനുഷ്യൻ അയാൾക്ക് ജനിച്ച കുഞ്ഞുങ്ങളെ കുരങ്ങുകളായ് വളർത്തിയ കഥ. വാർദ്ധക്യത്തിൽ ഒറ്റപ്പെട്ട് പോയ അയാൾ ഗുരുവിനെ കാണാൻ വന്നു. ഗുരു അയാളോട് ചോദിച്ചു:\n'കുരങ്ങുകളെപ്പോലെ അവർ നിങ്ങളുടെ ഒപ്പം ഇപ്പോഴും ഉണ്ടാകണം എന്നാണ് നിങ്ങൾ ആഗ്രഹിയ്ക്കുന്നത്. മറ്റൊന്നുമല്ല. കുരങ്ങുകളായ് വളർത്തിയത് കൊണ്ട് നിങ്ങളുടെ കുഞ്ഞുങ്ങൾ കുരങ്ങുകളായെന്ന് വിശ്വസിയ്ക്കാമോ? കുരങ്ങുകളെപ്പോലെ അവരെ പരിശീലിപ്പിച്ചത് കൊണ്ട് അവർ അതുപോലെ പെരുമാറുമെന്ന് പ്രതീക്ഷിയ്ക്കാമോ? മനുഷ്യരെപ്പോലെ ജീവിയ്ക്കാൻ ആഗ്രഹിച്ച് അവരിപ്പോൾ മനുഷ്യരായിട്ടുണ്ടാകാം.. നിങ്ങൾക്ക് അവരുടെ ജീവിതം അസ്വീകാര്യമായ് തോന്നുന്നത് അത് കൊണ്ടുമാകാം..'\nഅന്നത്തെ രാത്രി ആ കഥ പറഞ്ഞാണ് തുടങ്ങിയത്; എന്നത്തേയും പോലെ ടിവി ഓഫ് ചെയ്ത്, മൊബൈലുകൾ മാറ്റിവെച്ച്. രാത്രിയെ പകുത്തെടുക്കാൻ ആ നിറഞ്ഞ വെളിച്ചമെല്ലാം അണച്ച്.\nരണ്ട് പേർക്ക് കണ്ണുകളിൽ നോക്കി വർത്തമാനം പറഞ്ഞിരിക്കാൻ തുറന്നിട്ട ജനലിലൂടെ അകത്തേക്ക് നീളുന്ന നേരിയ വെട്ടം മതി.\nഒരാൾ പറയുമ്പോൾ മറ്റേയാൾ കേൾക്കുക; പറയുന്നതും കേൾക്കുന്നതും ഒരേയാളാണെന്നത്ര ശ്രദ്ധയോടെ!\nകഥ അപൂർണ്ണമായിരിക്കെ ഞാൻ പറഞ്ഞു:\n'ഞാൻ ഇങ്ങനെയായിരുന്നു. കുരങ്ങിനെപ്പോലെ പരിശീലിപ്പിക്കപ്പെപ്പെടുമ്പോഴെല്ലാം മനുഷ്യനെപ്പോലെ ജീവിക്കാനാഗ്രഹിച്ചു!'\nപൊട്ടിച്ചു കളഞ്ഞ കണ്ണാടികളിൽ നിന്ന് ഞാനെന്റെ മുഖമിങ്ങനെ പെറുക്കിയെടുക്കുകയാണ്.\nപരസ്പരം നന്നായി അറിയുന്നത് കൊണ്ട് എന്റെ കൂട്ടുകാരൻ അതിന് മറുപടി പറഞ്ഞില്ല. അങ്ങനെ അല്ലെന്നോ ആണെന്നോ പറഞ്ഞില്ല.\nഏറെ നേരം ആലോചിച്ച് ഞാൻ ദൈവങ്ങളെക്കുറിച്ച് പറഞ്ഞു:\nമിത്തുകളിലും മതപഠനശാലകളിലും കഥകളിലും ആരാധനാലയങ്ങളിലുമുള്ള ദൈവങ്ങളെക്കുറിച്ചല്ല.\nഓരോ മനുഷ്യനും ദൈവത്തെപ്പോലെ തോന്നുന്ന മറ്റൊരു മനുഷ്യനുണ്ട്. അങ്ങനെയുള്ളവരെക്കുറിച്ച്.\nആരെയോ പിന്തുടരാൻ ആഗ്രഹിയ്ക്കുന്നുണ്ട്, അപൂർവ്വം ചിലരല്ലാത്ത എല്ലാവരും. അതാരെ എന്ന തിരഞ്ഞെടുപ്പിലാണ് കാര്യം. നമുക്ക് സ്നേഹിയ്ക്കാനും അനുസരിയ്ക്കാനും കൈവിട്ടു പോകാതെ ഒപ്പം നിർത്താനും തോന്നുന്ന നമ്മുടെ ദൈവത്തെ.. മനുഷ്യനായ ആ ദൈവത്തെ.\nഅങ്ങനെ ഒരു ദൈവത്തെ തിരഞ്ഞെടുക്കുമ്പോഴാണ് ശ്രദ്ധിയ്‌ക്കേണ്ടത്..\nനിനക്ക് അറിയാമല്ലോ !\nസ്നേഹവും അനുസരണയും - വേർതിരിയ്ക്കാൻ കഴിയാതെ കിടന്നിരുന്നു, എന്റെയുള്ളിൽ. ഉപ്പും മണലും പോലെ. സ്വയം ബാഷ്പീകരിച്ചു തീരുമ്പോഴേയ്ക്കും രണ്ടും രണ്ടാണെന്ന് എനിയ്ക്ക് അറിയാൻ കഴിയുന്നു.\n-എന്നാൽ അത് ദൈവമായിരുന്നില്ല.\n-ദൈവം ഒറ്റയ്ക്കാവില്ല. സ്വാതന്ത്ര്യവും അഭയവും നൽകുന്ന ആരും ഒറ്റയ്ക്കാവില്ല.\nഭരണാധികാരികൾ ഒറ്റയ്ക്കാവും. അവിടെ വിശ്വാസവും അധികാരവും തമ്മിലൊരു ക്രയവിക്രയം നടക്കുന്നുണ്ട്. അതിൽ തോറ്റുപോകുമ്പോൾ രാജാവും പ്രജയും വേർപെട്ട് പോകുന്നു.\nജീവിതത്തിൽ രണ്ട് കാര്യങ്ങളെ ചെയ്യേണ്ടതായുള്ളൂ:\nഓരോരുത്തർക്കും ഒരു നിയോഗം ഉണ്ടാകും. അവർ മാത്രം ചെയ്ത് പൂർത്തിയാക്കേണ്ടുന്ന എന്തെങ്കിലും ഒരു കാര്യം. അത് ഒരു ബ്രഹ്മാണ്ഡകാര്യം ആകണം എന്നൊന്നുമില്ല; ഒരുപാട് പേരെ ബാധിക്കുന്നതോ അവരുടെ ശ്രദ്ധയാകർഷിയ്ക്കുന്നതോ എവിടെയെങ്കിലും അടയാളപ്പെടുത്തപ്പെടുന്നതോ ആയ ഒന്നും. അത് ഒരു കുഞ്ഞു കാര്യമാകാം. ഏതെങ്കിലും ഒരാളുടെ ജീവിതത്തിലേക്ക് ഒരിത്തിരി നേരത്തെ ഇടപെടൽ മാത്രമാകാം. ഒരുപക്ഷെ ഒരു ഓർമ്മ പോലും അവശേഷിപ്പിയ്ക്കാത്ത ഒന്ന്. പക്ഷേ എന്താണതെന്ന് സ്വയം വ്യക്തമാവുക എന്നതാണ് ഒന്നാമത്തെ കാര്യം. അത്രമേൽ തൃപ്തിപ്പെടുത്തും നമ്മെ അത്. നമ്മെ വന്ന് മൂടുന്ന അസംതൃപ്‌തികളിൽ നിന്നെല്ലാം നമ്മെ കൈപിടിച്ചു കയറ്റും അത്. അതാണ് ഒന്നാമത്തെ കാര്യം.\nനമുക്ക് ചെയ്ത് തീർക്കേണ്ട കാര്യങ്ങളിൽ എല്ലായിടത്തും, ഈ വളവിൽ അല്ലെങ്കിൽ അതിനടുത്ത വളവിൽ എന്ന് പറയുന്നത് പോലെ, സ്വാർത്ഥത എന്ന് പേരുള്ള ഒരു സുന്ദരി നമ്മെ കാത്തു നിൽക്കുന്നുണ്ട്. നമ്മുടെ കൗതുകങ്ങൾ അവളുമായ് എങ്ങനെ പങ്കുവയ്ക്കുന്നു എന്നതാശ്രയിച്ചാണ് രണ്ടാമത്തെ കാര്യം. അവൾ കൊതിപ്പിയ്ക്കുന്നതിനനുസരിച്ച്, ഒരാളുടെ നിസ്സഹായത നമ്മുടെ സന്തോഷങ്ങളായ്, സുഖങ്ങളായ് മാറ്റാൻ നമുക്ക് തോന്നുന്നുണ്ടോ ഇല്ലയോ എന്നത്. തീർത്തും സാധാരണമായ ഒരു കാര്യമാണ്. പക്ഷേ അവൾക്ക് കീഴടങ്ങുന്നത് നമ്മിലെ അസാധാരണത്വത്തെ മുഴുവൻ ശൂന്യമാക്കിക്കളയും.\nആ രാത്രിയിൽ ഞങ്ങൾ പിന്നീട് അധികമൊന്നും സംസാരിച്ചില്ല. ചില കാര്യങ്ങളിൽ അവ്യക്തതയുണ്ടാകുമ്പോഴും അപൂർണ്ണമായ് തോന്നുമ്പോഴുമാണ് ഞാൻ കൂടുതൽ വാക്കുകൾ നിറച്ചതിനെ പൂർണ്ണമാക്കുവാൻ ശ്രമിക്കാറുള്ളത്.\nകണ്ണടച്ചു കഴിഞ്ഞപ്പോഴേ ഉറങ്ങി.\nഅപ്പോഴും ഉണർന്ന് കിടക്കുന്ന അവനോട് ഞാൻ പറഞ്ഞു:\nഉള്ളം കയ്യിൽ ഒരു സൂര്യനെ എടുത്ത് വെച്ചത് പോലെ;\nഒരു ഊർജ്ജം എനിക്ക് അനുഭവിയ്ക്കാനാകുന്നു.\nഅതിന്റെ താപം എന്നെ തളർത്തുന്നോ അതിന്റെ ഭാരമെന്ന ഭയപ്പെടുത്തുന്നോ ഇല്ല.\nഅതേസമയം കൈവിരലുകൾ പോലെ എന്നോട് ചേർന്നു നിൽക്കുന്ന ചിലരെ അത് അസ്വസ്ഥപ്പെടുത്തരുതെന്ന് ഞാൻ അതിയായി ആഗ്രഹിക്കുന്നു; ആ ഒരു സമ്മർദ്ദം മാത്രം അനുഭവിയ്ക്കുന്നു. ഇടയിൽ തെളിയുന്ന തീവ്രമായ പ്രകാശം ചിലപ്പോൾ രണ്ടുപേരെ പരസ്പരം കാണാതെയാക്കാം.\nഎനിക്ക് നിന്നെ കാണാൻ കഴിയുന്നുണ്ടല്ലോ.\nഞാൻ ജീവിതത്തിലേക്ക് തിരിച്ചു വന്നത് ഇങ്ങനെയാണ്:\nഅവനോടുടുള്ള പ്രണയത്തിന്റെ വാതിലിലൂടെ;\nവാക്കുകളുടെ വേനൽ മഴയിൽ\nഒരു മഴവില്ല് കൊണ്ട്\nആകാശം രണ്ടായ് പകുക്കപ്പെട്ടിരുന്നു,\nPosted by LiDi at 1:16 PM


Anvita imitating Manju Warrier's aami: കുഞ്ഞ് 'ആമി'ക്ക് മഞ്ജുവിന്റെ സ്‌നേഹം; നന്ദി പറഞ്ഞ് അന്‍വിതയും\nManju Warrier Aami Instagram Story\nകുഞ്ഞ് 'ആമി'ക്ക് മഞ്ജുവിന്റെ സ്‌നേഹം; നന്ദി പറഞ്ഞ് അന്‍വിതയും\nചെസ്റ്റ് നമ്പര് 106 എന്നു വിളിച്ചപ്പോള് അന്‍വിത പച്ചപ്പട്ടുസാരിയുടുത്ത്, വലിയ വട്ടക്കണ്ണടയൊക്കെ വച്ച് വന്നു\nമഞ്ജുവാര്യരുടെ തിരിച്ചുവരവില് ഏറെ ചര്‍ച്ച ചെയ്യപ്പെട്ട കഥാപാത്രമായിരുന്നു ‘ആമി’യിലേത്. മലയാളത്തിന്റെ പ്രിയ എഴുത്തുകാരി മാധവിക്കുട്ടിയായാണ് മഞ്ജു ചിത്രത്തില് പ്രത്യേക്ഷപ്പെട്ടത്. നിരവധി കൈയ്യടികളും ഒപ്പം വിമര്‍ശനങ്ങളും ആമി നേടി. ഇപ്പോഴിതാ സ്‌കൂളിലെ പ്രച്ഛന്നവേഷ മത്സരത്തില് ‘ആമി’യായി ഒരു കൊച്ചുമിടുക്കി എത്തിയിരിക്കുന്നു.\nRead More: ‘ആമി’യെച്ചൊല്ലി അഭിമാനം മാത്രം: മാധവികുട്ടിയുടെ മകന് ജയസൂര്യ\nചെസ്റ്റ് നമ്പര് 106 എന്നു വിളിച്ചപ്പോള് അന്‍വിത പച്ചപ്പട്ടുസാരിയുടുത്ത്, വലിയ വട്ടക്കണ്ണടയൊക്കെ വച്ച് വന്നു. പശ്ചാത്തലത്തില് ‘ആമി’ എന്ന ചിത്രത്തിലെ ശ്രേയ ഘോഷാല് ആലപിച്ച ‘നീര്‍മാതളപ്പൂവിനുള്ളില്’ എന്ന ഗാനവും. അന്‍വിത വന്ന് സ്വയം പരിചയപ്പെടുത്തി, താന് കമല സുരയ്യയാണെന്ന്.\nഅന്‍വിതയുടെ ‘ആമി’ ചിത്രം സഹിതമാണ് മഞ്ജു ഇന്‍സ്റ്റഗ്രാമില് പോസ്റ്റ് ചെയ്തത്. ഇതിന് നന്ദി പറഞ്ഞുകൊണ്ട് അന്‍വിതയും എത്തി. ‘മഞ്ജുചേച്ചിയുടെ മെസ്സേജ് സുരേഷ് അങ്കിൾ കാണിച്ചു തന്നു. താങ്ക്യൂ സോ മച്ച്’ എന്നായിരുന്നു അന്‍വിതയുടെ വീഡിയോ സന്ദേശം. ഇതും മഞ്ജു തന്റെ ഇന്‍സ്റ്റയില് പോസ്റ്റ് ചെയ്തു.


ഗണേഷിന്റെ കാര്യത്തില് തീരുമാനം ഉടന്: ഉമ്മന് ചാണ്ടി\nFriday 15th February 2013 12:15am\nന്യൂദല്‍ഹി: മന്ത്രി കെ.ബി.ഗണേഷ് കുമാറിന്റെ കാര്യത്തില് തീരുമാനം ഉടനെടുക്കുമെന്ന് മുഖ്യമന്ത്രി ഉമ്മന് ചാണ്ടി. ഗണേഷ് കുമാറിനെ മന്ത്രിസഭയില് നിന്ന് മാറ്റണമെന്ന് കേരള കോണ്‍ഗ്രസ് (ബി) നേതാവ് ആര്.ബാലകൃഷ്ണ പിള്ള ആവശ്യപ്പെട്ടിരുന്നതായും അദ്ദേഹം പറഞ്ഞു.\nയുഡിഎഫിലെ മറ്റു ഘടകകക്ഷി നേതാക്കളുമായും ഉന്നത നേതാക്കളുമായും ഇതു സംബന്ധിച്ചു കൂടിയാലോചന നടത്തും.തീരുമാനം ഉടനുണ്ടാകും.- മുഖ്യമന്ത്രി പറഞ്ഞു\nഗണേഷ് കുമാര് നല്ലൊരു മന്ത്രിയാണ്. കാര്യങ്ങളെ ഗൗരവത്തോടെ സമീപിക്കാനും അതില് നടപടിയെടുക്കാനും കഴിവുള്ള ആളാണ് അദ്ദേഹം.\nദല്‍ഹിയില് പി.സി.സി അധ്യക്ഷന്‍മാരുടെയും കോണ്‍ഗ്രസ് നിയമസഭാ കക്ഷി നേതാക്കളുടെയും യോഗത്തില് പങ്കെടുക്കാനെത്തിയ മുഖ്യമന്ത്രി മാധ്യമപ്രവര്‍ത്തകരോട് സംസാരിക്കുകയായിരുന്നു.\nതാന് രാജിവെയ്ക്കുന്ന പ്രശ്‌നമില്ലെന്ന് മന്ത്രി ഗണേഷ് കുമാര് കഴിഞ്ഞ ദിവസം പറഞ്ഞിരുന്നു. തന്റെ രാജിയുമായി ബന്ധപ്പെട്ട് പാര്‍ട്ടി യു.ഡി.എഫിന് നല്‍കിയ കത്തിന് മുഖ്യമന്ത്രി മറുപടി പറയുമെന്നും ഗണേഷ് കുമാര് പറഞ്ഞു.\nതന്നെ മന്ത്രിയാക്കിയത് മുഖ്യമന്ത്രിയാണ്. അപ്പോള് രാജിയുടെ കാര്യവും തീരുമാനിക്കേണ്ടത് അദ്ദേഹമാണ്. രാജിവെയ്‌ക്കേണ്ട കാര്യമെന്താണെന്ന് അറിയില്ല. രാജിവെയ്ക്കാന് മാത്രം ഞാന് എന്ത് തെറ്റാണ് ചെയ്തതെന്ന് അറിയില്ലെന്നും ഗണേഷ് കുമാര് പ്രതികരിച്ചിരുന്നു.\nകെ.ബി. ഗണേഷ് കുമാറിനെ മന്ത്രിസ്ഥാനത്ത് നിന്ന് പിന്‍വലിച്ചെന്ന കേരള കോണ്‍ഗ്രസ് (ബി) ഔദ്യോഗിക തീരുമാനം അറിയിച്ച് പാര്‍ട്ടി പ്രതിനിധികള് മുഖ്യമന്ത്രി ഉമ്മന് ചാണ്ടിക്കു കത്ത് നല്‍കിയിരുന്നു.


ബീഹാര്: എല്‍ജെപി ഒറ്റക്ക് മത്സരിച്ചേക്കും\nബീഹാര് നിയമസഭാ തെരഞ്ഞെടുപ്പില് ഒറ്റക്ക് മത്സരിച്ചേക്കുമെന്ന് ലോക് ജനശക്തി പാര്‍ട്ടി\nPublished on : 04 Oct, 2020 , 11:45 am\nന്യൂഡെല്‍ഹി: ബീഹാര് നിയമസഭാ തെരഞ്ഞെടുപ്പില് ഒറ്റക്ക് മത്സരിച്ചേക്കുമെന്ന് ലോക് ജനശക്തി പാര്‍ട്ടി (എല്‍ജെപി). ഇന്ന് (ഒക്ടോബര് നാല്) ചേര്‍ന്ന പാര്‍ലമെന്റ് ബോര്‍ഡ് യോഗമാണ് ബിഹാര് ഘടകം ദേശീയ ജനാധിപത്യ മുന്നണിയില് (എന്‍ഡിഎ) യില് നിന്ന് പിന്മാറുവാന് തീരുമാനിച്ചത് - ഹിന്ദുസ്ഥാന് ടൈംസ് റിപ്പോര്‍ട്ട്.\nഎന്‍ഡിഎ പങ്കാളികളുമായി സൗഹൃദ മത്സരം ഒഴിവാക്കുമെന്നു നേരത്തെ പറഞ്ഞിരുന്നതാണ് എല്‍ജെപി. ഇപ്പോള് പറയുന്നത് ജെഡി (യു) സ്ഥാനാര്‍ത്ഥി കള്‍ക്കെതിരെ എല്‍ജെപി സ്ഥാനാര്‍ത്ഥികളെ മത്സരിപ്പിച്ചേക്കുമെന്നാണ്. പക്ഷേ ജെഡിയുവിന്റെ മുഖ്യ സഖ്യക ക്ഷിയായ ബിജെപി സ്ഥാനാര്‍ത്ഥികള്‍ക്കെതിരെ തങ്ങള് മത്സരംഗത്തുണ്ടാകില്ലെന്നാണ് എല്‍ജെപി നേതൃത്വം പറയുന്നത്.\nമത്സരിക്കാന് 42 സീറ്റുകള് അനുവദിക്കണമെന്ന ആവശ്യം അംഗീകരിച്ചില്ലെങ്കില് എന്‍ഡിഎയില് നിന്ന് പിന്മാറുമെന്നാണ് എല്‍ജെപി ഭീഷണി. സീറ്റ് പങ്കിടല് സംബന്ധിച്ച് ധാരണയിലെത്താന് കഴിയുന്നില്ലെങ്കില് ബിഹാറില് 243 സീറ്റുകളില് 143 എണ്ണം പാര്‍ട്ടി മത്സരിക്കുമെന്ന് എല്‍ജെപി നേതൃത്വം കഴിഞ്ഞ മാസം പ്രഖ്യാപിച്ചിരുന്നു.\nബിജെപിയുമായി അഭിപ്രായ വ്യത്യാസവുമില്ലെന്ന് പറയുമ്പോള് എന്‍ഡിഎ പങ്കാളിയായ ജെഡി (യു) യവിനെതിരെ നിറയൊഴിക്കുകയാണ് എല്‍ജെപി. ബീഹാര് വികസനമെന്ന വോട്ടെടുപ്പ് വാഗ്ദാനങ്ങള് പാലിക്കുന്നതില് പരാജയപ്പെട്ടുവെന്ന് ആരോപിച്ച് ബീഹാര് മുഖ്യമന്ത്രിയും ജെഡിയു മേധാവിയുമായ നിതീഷ് കുമാറിനെ എല്‍ജെപി പ്രസിഡന്റ് ചിരാഗ് പാസ്വാന് വിമര്‍ശിച്ചു. ബിജെപിയുമായുള്ള ബന്ധം വിച്ഛേദിക്കുന്നില്ലെന്ന പ്രമേയം എല്‍ജെപി പാര്‍ലമെന്ററി ബോര്‍ഡ് അംഗീകരിച്ചു. ബിജെപിയുടെ പാര്‍ലമെന്ററി ബോര്‍ഡും കേന്ദ്ര തെരഞ്ഞെടുപ്പ് സമിതിയും ഒക്ടോബര് നാലിന് യോഗം ചേരും. ജെഡിയുവുമായി സീറ്റ് പങ്കിടല് ചര്‍ച്ചയായിരിക്കും മുഖ്യ അജണ്ട.


meloor news മേലൂർ വാർത്തകൾ: 07/08/2012 - 07/15/2012\nഹൈ സ്പീഡ് റെയിൽ - കോണ്ടൂർ സർവേ പുരോഗമിയ്ക്കുന്നു\nമേലൂർ പള്ളി നടയിൽ കോണ്ടൂർ സർവേ ആരംഭിയ്ക്കുന്നു\nഹൈ സ്പീഡ് റയിലിന്റെ കോണ്ടൂർ സർവേകളും പുരോഗമിയ്ക്കുകയാണ്. ഭൂമിയുടെ സമുദ്രനിരപ്പിൽ നിന്നുള്ള ഉയരവും ലെവലും അറിയുന്നതിനുള്ള കോണ്ടൂർ സർവെ കൊണ്ട് എവിടെയെല്ലാം എത്രയെല്ലാം ഉയരത്തിൽ നിർമ്മാണ പ്രവർത്തികൾ നടത്തേണ്ടതുണ്ട് എന്നു അറിയാൻ സാധിയ്ക്കുന്നു. കോണ്ടൂർ സർവേ കൂടി വന്നതോടെ ഈ പദ്ധതി കടലാസു പദ്ധതി മാത്രം ആകാനേ ഇടയുള്ളൂ എന്നു കരുതിയിരുന്നവർ ഒന്നു ഞെട്ടിയിട്ടുണ്ട്. കോണ്ടൂർ മാപ്പിലെ കെ 400 തുടങ്ങിയ അടയാളങ്ങൾ ചെയിനേജിലെപ്പോലെ പ്രത്യേക ദൂരമോ ഉയരമോ ഒന്നും വെളിപ്പെടുത്തുന്നില്ല, പ്രത്യുത രഹസ്യമായി സർവേ നടത്തുന്നവർ അളവുകൾ അടയാളപ്പെടുത്തിയപ്പോൾ നൽകിയ ഒരു റഫറൻസ് നമ്പർ മാത്രമാണത്.\nകൊരട്ടി നാലുകെട്ടിൽ ജി.പി.എസ് 8 ഏ യുടെ സ്ഥാനം അടയാളപ്പെടുത്തിയത്\nജി.പി.എസ്. സംവിധാനത്തിലൂടെയാണ് ഹൈസ്പീഡ് റയിലിന്റെ സർവേകൾ മുഴുവൻ നടക്കുന്നത്. അതിനായി ഏകദേശം ഓരോ അഞ്ചു കിലോ മീറ്ററിലും ഓരോരോ ജി.പി.എസ്. റഫറൻസ് പോയിന്റുകൾ സ്ഥാപിയ്ക്കുന്നു. കേരളത്തിലെ സസ്യജാലങ്ങളുടെ സർവവ്യാപിയായ പച്ചപ്പു കാരണം ജി.പി.എസ്. സർവേ അത്ര എളുപ്പമല്ല. കഷ്ടപ്പെട്ട് ഏരിയലായും കൃത്രിമ ഉപഗ്രഹങ്ങൾ ഉപയോഗിച്ചും സർവേ നടത്തിയത് യഥാർത്ഥ ഭൂമിയിൽ അടയാളപ്പെടുത്തുക എന്ന പണിയാണു നടക്കുന്നത്. അതിനായി ആദ്യമായി ഒരോ ജി.പി.എസ്. കേന്ദ്രങ്ങളും അടയാളപ്പെടുത്തുന്നു. അങ്ങനെ അടയാളപ്പെടുത്തപ്പെട്ട സ്ഥാനത്ത് കോൺക്രീറ്റ് കല്ലുകളും ചിപ്പുകളും സ്ഥാപിയ്ക്കുന്നു. നിർഭാഗ്യവശാൽ ഇതരം സ്പോട്ടുകൾ അത്ര കൃത്യമല്ലാതെ നിശ്ചയിച്ചാണ് ആദ്യമായി കല്ലുകൾ സ്ഥാപിച്ചത്. ഇത്തരം പോയിന്റുകൾ സ്വകാര്യ ഭൂമിയിൽ അക്വയർ ചെയ്യുന്നതിനു മുമ്പു പ്രവർത്തിയ്ക്കുക സാധ്യമല്ലല്ലോ. അതിനാൽ ദൂരം അഞ്ചു കിലോ മീറ്റർ എന്നത് കൃത്യമായി പാലിയ്ക്കാനാകുമായിരുന്നില്ല. പക്ഷേ സർവേ താഴത്തേയ്ക്കെത്തിയപ്പോൾ ചെറു വ്യത്യാസങ്ങൾ വന്നതായി കണ്ടു. ഉദാഹരണത്തിനു ജി.പി.എസ്. എൻ 8 ഏ യുടെ യഥാർത്ഥ സ്ഥാനം വരേണ്ടിയിരുന്നത്. തൊട്ടു താഴെ കാണിച്ചിരിയ്ക്കുന്ന കാനയ്ക്കരികിലാണ്. പക്ഷേ സ്ഥാനമായി അടയാളപ്പെടുത്തിയതാകട്ടെ ഏകദേശം അഞ്ചു മീറ്റർ അകലെ റോഡിനു എതിർ വശത്തായി മുകളിൽ കൊടുത്ത ചിത്രത്തിന്റെ സ്ഥാനത്താണ്. മാത്രമല്ല ഇരുന്നു ജോലി ചെയ്യാനുള്ള സൌകര്യത്തിനും റോഡു ഗതാഗതം തടസ്സപ്പെടാതിരിയ്ക്കാനും വൈദ്യുതിയുടെ ലഭ്യത പരിഗണിച്ചും അവിടെ നിന്നും അല്പം മാറിയാണു സാറ്റലൈറ്റു കണക്ഷൻ റൺ ചെയ്യിച്ചത്.\nകൊരട്ടി നാലുകെട്ടിൽ ജി.പി.എസ് 8 ഏ യുടെ യഥാർത്ഥ സ്ഥാനം\nജി.പി.എസിനകത്ത് ഒരു ചിപ്പ് ഉണ്ടെന്നാണു സർവേയ്ക്കു വന്നവർ ജനങ്ങളെ വിശ്വസിപ്പിയ്ക്കുവാൻ ശ്രമിയ്ക്കുന്നത്. ഏതായാലും ജി.പി.എസ്. ആയി മാർക്കു ചെയ്ത സ്ഥലങ്ങളിൽ മാത്രമല്ല, ഓരോ നൂറു മീറ്റർ ചെയിനേജ് പോയിന്റിലും ചില കോണ്ടൂർ കെ. പോയിന്റുകളിലും ഒരു തരം ആണി അടിച്ചു കയറ്റിയിരിയ്ക്കുന്നതായി കാണുന്നുണ്ട്. അതിനകത്ത് ചിപ്പ് ഉണ്ടാകുമെന്നു കരുതപ്പെടുന്നു.\nജി.പി.എസ് 8 ഏ യുടെ നടുവിൽ കാണുന്ന ലോഹ പിൻ ശ്രദ്ധിയ്ക്കുക\nഓരോ ജി.പി.എസ്. കേന്ദ്രങ്ങളിലും യഥാർത്ഥ സാറ്റലൈറ്റ് കമ്മ്യൂണിക്കേഷൻ ലഭ്യമായ ശേഷം ആഴ്ചകൾ ചെലവഴിച്ച് അവിടങ്ങളിലെ ലോഹ പിന്നുകളിലെ ചിപ്പുകളുടെ റീഡിംഗുകൾ വിലയിരുത്തി സർവെ വിവരങ്ങൾ ഒത്തു നോക്കുകയും വ്യത്യാസങ്ങൾ അപ്പപ്പോൾ ക്രമീകരിയ്ക്കുകയും ചെയ്യുന്നു. ഇങ്ങനെ വിവര സമാഹരണം മിക്കവാറും മുഴുവനായ സമയത്താണ് ജി.പി.എസ്. എൻ.8 നരികിലെ ജനം സർവേക്കാർക്ക് വൈദ്യുതി നൽകാൻ തയ്യാറല്ലെന്നും സർവേയോടു സഹകരിയ്ക്കാൻ തയ്യാറല്ലെന്നും വ്യക്തമാക്കിയത്. എതിർപ്പ് പരിഗണിച്ചോ അതോ സർവേ ജോലികൾ മുഴുവനായതു കൊണ്ടോ എന്നറിയില്ല, സർവേ ടീം അവിടെ നിന്നും സർവേ നിറുത്തി പോവുകയാണ് ഉണ്ടായത്. അവിടങ്ങളിലെ കെ. സ്റ്റോൺ പോയിന്റുകൾ നിശ്ചയിയ്ക്കലും മുഴുവനായിട്ടില്ല.\nമേലൂർ പള്ളിനട ജംഗ്ഷനിലെ കെ 400 നമ്പർ കോണ്ടൂർ അടയാളം\nഏതായാലും സർവേ മുറയ്ക്കു പുരോഗമിയ്ക്കുകയാണ് എറണാകുളം മുതൽ തിരൂർ വരെയുള്ള സർവേ ഒരു കമ്പനി തന്നെയാണു നടത്തുന്നത്. മറ്റിടങ്ങളിൽ മറ്റുള്ളവരും. ഈ കമ്പനി സർവേയ്ക്ക് മുപ്പതിനായിരം പേരെ വരെ നിയോഗിച്ചതായി അറിയുന്നതായി സർവേക്കാരിൽ ചിലർ ജനങ്ങളോടു പറയുന്നുണ്ട്.\nമേലൂർ ഹയർ സെക്കന്ററി സ്കൂളിനരികിലെ കെ 401 നമ്പർ കോണ്ടൂർഅടയാളം\nഏതായാലും സർവേ പുരോഗമിയ്ക്കുകയാണ്. ജനവും ഉണർന്നു തുടങ്ങുന്നു. തൃശ്ശൂർ ജില്ലയിൽ തന്നെ ഏതാണ്ട് ഒമ്പത് ഇടങ്ങളിൽ ഹൈ സ്പീഡ് റെയിലിനെതിരേ ആക്ഷൻ കമ്മിറ്റികൾ രൂപീകരിച്ചതായാണു അറിയുന്നത്.\nമേലൂർ മുള്ളൻ പാറയ്ക്കു കിഴക്ക് കെ 405 നമ്പർ കോണ്ടൂർഅടയാളം\nസർവേയുടെ കൂടുതൽ ചിത്രങ്ങൾ താഴെ ചേർത്തിട്ടുണ്ട്. സ്ഥലങ്ങൾ തിരിച്ചറിയാനാകുന്നുണ്ടോ എന്നു നോക്കൂ.\nകൂവക്കാട്ടു കുന്നു ചർക്കയ്ക്കരികിലെ കെ 421 നമ്പർ കോണ്ടൂർഅടയാളം\nകൂവക്കാട്ടു കുന്നു ജംഗ്ഷനിലെ നമ്പർ ഇടാത്ത കോണ്ടൂർഅടയാളം\nകൂവക്കാട്ടു കുന്നിലെ കെ 422 നമ്പർ കോണ്ടൂർഅടയാളം\nകൂവക്കാട്ടു കുന്നിലെ കെ 423 നമ്പർ കോണ്ടൂർഅടയാളം\nകൂവക്കാട്ടു കുന്നിലെ കെ 424 നമ്പർ കോണ്ടൂർഅടയാളം\nകൂവക്കാട്ടു കുന്നിലെ കെ 425 നമ്പർ കോണ്ടൂർഅടയാളം\nകൂവക്കാട്ടു കുന്നിലെ കെ 426 നമ്പർ കോണ്ടൂർഅടയാളം\nനെടുമ്പാച്ചിറയ്ക്കരികിലെ കെ 427 നമ്പർ കോണ്ടൂർഅടയാളം\nനെടുമ്പാച്ചിറയ്ക്കരികിലെ കെ 427 നമ്പർ കോണ്ടൂർഅടയാളത്തിന്റെ യഥാർത്ഥ സ്ഥാനം\nനെടുമ്പാച്ചിറയ്ക്കരികിലെ കെ 428 നമ്പർ കോണ്ടൂർഅടയാളം\nനെടുമ്പാച്ചിറയ്ക്കരികിലെ കെ 429 നമ്പർ കോണ്ടൂർഅടയാളം\nനെടുമ്പാച്ചിറയ്ക്കരികിലെ കെ 430 നമ്പർ കോണ്ടൂർഅടയാളം\nനെടുമ്പാച്ചിറയ്ക്കരികിലെ കെ 431 നമ്പർ കോണ്ടൂർഅടയാളം\nകോട്ടമുറിയിലെ വട്ടക്കോട്ടയിലെ കെ 432 നമ്പർ കോണ്ടൂർ അടയാളം\nകോട്ടമുറിയിലെ വട്ടക്കോട്ടയ്ക്കരികിലെ കെ 433 നമ്പർ കോണ്ടൂർ അടയാളം\nകോട്ടമുറിയിലെ വട്ടക്കോട്ടയ്ക്കരികിലെ കെ 434 നമ്പർ കോണ്ടൂർ അടയാളം\nPosted by ജീവബിന്ദു at 6:53 AM 1 comments\nLabels: Contour Survey, High Speed Rail, കോണ്ടൂർ സർവേ, ഹൈ സ്പീഡ് റെയിൽ


നന്ദി ടോക്യോ; ഇനി 2024 ല് പാരീസില് കാണാം - Malayalapathram\nHome » നന്ദി ടോക്യോ; ഇനി 2024 ല് പാരീസില് കാണാം\nBy Shibu Vattappara August 8, 20212Mins Read\nടോക്യോ: വിശ്വകായിക മാമാങ്കമായ ഒളിംപിക്സിന് പ്രൗഢഗംഭീരമായ പര്യവസാനം. കോവിഡ് പ്രതിസന്ധിയിലും ഗെയിംസ് പൂര്‍ത്തിയാക്കാന് സാധിച്ചതിന്‍റെ സന്തോഷത്തിലായിരുന്നു കായിക താരങ്ങളും സംഘാടകരും. ജപ്പാന് സംസ്കാരവും കലയും സാങ്കേതിക പുരോഗതിയും ആഘോഷമാക്കിയ സമാപന ചടങ്ങും അതിഗംഭീരം തന്നെയായിരുന്നു.\nകോവിഡ് മൂലം ഒരു കൊല്ലം നീട്ടിവച്ചിട്ടും കാണികള്‍ക്ക് പ്രവേശനം ഇല്ലാതിരുന്നിട്ടും ടോക്കിയോ ഒളിമ്ബിക്സ് അവിസ്മരണീയമായ അനുഭങ്ങള് തന്നെയാണ് സമ്മാനിച്ചത്. നീന്തല് കുളത്തിലും ട്രാക്കിലും ഇന്‍ഡോര് സ്റ്റേഡിയങ്ങളിലും അടക്കം എത്ര അവിസ്മരണീയമായ കാഴ്ചകള്. വിജയിയുടെ ചിരിയും പരാജിതന്റെ കണ്ണീരിനും ഒപ്പം സൗഹൃദത്തിന്റെ മനുഷ്യ സ്നേഹത്തിന്റെ നിമിഷങ്ങള് ആയിരുന്നു ഒളിമ്പിക് മൈതാനത്ത് കൂടുതല് പ്രകടമായത്.\n2024ല് ഫ്രാന്‍സിന്‍റെ തലസ്ഥാനമായ പാരീസിലാണ് അടുത്ത ഒളിമ്പിക്സ്. രാജ്യാന്തര ഒളിമ്പിക് അസോസിയേഷന് അധ്യക്ഷന് തോമസ് ബാഹ് പതാക അടുത്ത ആതിഥേയരായ പാരിസ് നഗരത്തിന്‍റെ മേയര് ആന് ഹിഡാല്‍ഗോക്ക് കൈമാറി.\n‘ഇത് പ്രതീക്ഷ നല്‍കുന്നു, ഇത് നമുക്ക് ഭാവിയില് വിശ്വാസം നല്‍കുന്നു. ടോക്യോ ഒളിംപിക്സിൽ  പ്രതീക്ഷയുടെയും ഐക്യത്തിന്‍റെയും സമാധാനത്തിന്‍റെയും മത്സരങ്ങളായിരുന്നു. ഇത് സാധ്യമാക്കിയതില് ജപ്പാന് ജനതക്ക് അങ്ങേയറ്റം അഭിമാനിക്കാം. എല്ലാ അത്‌ലറ്റുകളുടെയും പേരില് ഞങ്ങള് നന്ദി പറയുന്നു. നന്ദി ടോക്യോ, നന്ദി ജപ്പാന്’ തോമസ് ബാഹ് പറഞ്ഞു.\nപിന്നാലെ 32-ാം ഒളിംപിക്സിന് തിരശീല വീണതായി അദ്ദേഹം പ്രഖ്യാപിച്ചു. ശേഷം ഒളിമ്പിക് ദീപശിഖ അണച്ചു. അതോടൊപ്പം ജപ്പാനീസ് ഭാഷയില് നന്ദി എന്ന് അര്‍ഥം വരുന്ന ‘അരിഗാതോ’ എന്ന സന്ദേശം നാഷണല് സ്റ്റേഡിയത്തില് പ്രദര്‍ശിക്കപ്പെട്ടു.\nസമാപന ചടങ്ങില് ഗുസ്തി താരവും വെങ്കല മെഡല് ജേതാവുമായ ബജ്രംഗ് പൂനിയയാണ് ഇന്ത്യന് പതാകയേന്തിയത്. മത്സരം പൂര്‍ത്തിയാക്കുന്ന താരങ്ങള് 48 മണിക്കൂറിനുള്ളില് മടങ്ങണമെന്നതിനാല് പ്രമുഖ താരങ്ങളില് പലരും സമാപനചടങ്ങില് പങ്കെടുത്തില്ല.\nയു.എസ് 39 സ്വർണ്ണം,41 വെള്ളി 33 വെങ്കലം നേടി ഒന്നാമതെത്തി. 38 സ്വര്‍ണവും,32 വെള്ളിയും 18 വെങ്കലവും നേടി ചൈന രണ്ടാമതും. ഇന്ത്യക്കും ചരിത്രം പിറന്ന ഒളിമ്പിക് മാമാങ്കമാണ് ടോക്യോ. ഒരു സ്വര്‍ണവും രണ്ടു വെള്ളിയും നാലു വെങ്കലവുമായി ഏഴു മെഡലുകള് ഇന്ത്യ സ്വന്തമാക്കി.\nPrevious Articleമത്സ്യത്തൊഴിലാളി സ്ത്രീകൾക്ക് സൗജന്യ യാത്രയുമായി സമുദ്ര ബസ്സ്; മന്ത്രി ആൻ്റണി രാജു\nNext Article രാജീവ് ഗാന്ധി ഖേൽ രത്നാ പുരസ്കാരത്തിൻ്റെ പേര് മാറ്റിയ കേന്ദ്ര സർക്കാർ തീരുമാനം പ്രതിഷേധാർഹം


മുഖ്യമന്ത്രിയുടെ പരസ്യ നിലപാട് ലീഗ്-സി.പി.എം അവിശുദ്ധ ബന്ധം : കെ.സുരേന്ദ്രന് | Pathanamthitta Media\nTuesday, May 3, 2022 4:23 am\nമുഖ്യമന്ത്രിയുടെ പരസ്യ നിലപാട് ലീഗ്-സി.പി.എം അവിശുദ്ധ ബന്ധം : കെ.സുരേന്ദ്രന്\nമലപ്പുറം : എ.ആര് നഗര് ബാങ്കിലെ കുഞ്ഞാലിക്കുട്ടിയുടെ കള്ളപ്പണം ഇഡി അന്വേഷിക്കേണ്ടതില്ലെന്ന മുഖ്യമന്ത്രിയുടെ നിലപാടിനെതിരെ ബി.ജെ.പി സംസ്ഥാന പ്രസിഡന്‍റ് കെ.സുരേന്ദ്രന്. മുഖ്യമന്ത്രിയുടെ പരസ്യ നിലപാട് വര്‍ഷങ്ങളായുള്ള ലീഗ്-സി.പി.എം അവിശുദ്ധ ബന്ധം കൂടുതല് വ്യക്തമാക്കുന്നുവെന്ന് സുരേന്ദ്രന് പറഞ്ഞു.\n”മുസ്ലിംലീഗിലെ കുഞ്ഞാലിക്കുട്ടി വിഭാഗവുമായുള്ള സി.പി.എമ്മിേന്‍റയും മുഖ്യമന്ത്രിയുടേയും ബന്ധമാണ് ജലീലിനെ തള്ളി പറയാന് അദ്ദേഹത്തെ പ്രേരിപ്പിച്ചത്. കേരളത്തിലെ സഹകരണ ബാങ്കുകളിലെ കള്ളപ്പണ ഇടപാടിലൂടെയാണ് ജിഹാദി-സി.പി.എം ബന്ധം ദൃഢമാകുന്നത്. എ.ആര് നഗര് ബാങ്കിലെ കള്ളപ്പണം ദേശവിരുദ്ധ പ്രവര്‍ത്തനങ്ങള്‍ക്ക് ഉപയോഗിക്കുന്നുണ്ടെന്ന കെ.ടി ജലീലിന്‍റെ പ്രസ്താവന ഗൗരവതരമാണ്.\nമാറാട് കലാപം മുതല് പാലാരിവട്ടം പാലം വരെയുള്ള സംഭവങ്ങളില് ഈ ലീഗ്-മാര്‍ക്സിസ്റ്റ് ബന്ധം വ്യക്തമാണ്. ഇപ്പോഴും ലീഗിനാല് നയിക്കപ്പെടുന്ന കോണ്‍ഗ്രസുകാര് കഥയറിയാതെ ആട്ടം കാണുകയാണ്. ആത്മാഭിമാനമുള്ള കോണ്‍ഗ്രസ് പ്രവര്‍ത്തകര് യു.ഡി.എഫ് വിട്ട് പുറത്തുവരണം” കെ.സുരേന്ദ്രന് പറഞ്ഞു.\nPrevious articleപോലീസുകാർക്കിടയിൽ കൊവിഡ് വ്യാപനം രൂക്ഷമാകുന്നു ; ഡ്യൂട്ടിക്ക് നിയോഗിക്കാൻ പോലീസുകാർ ഇല്ലാത്ത അവസ്ഥ\nNext articleഇത് ജലീലിനുള്ള തിരിച്ചടി ; പറയേണ്ടത് മുഖ്യമന്ത്രി പറഞ്ഞു : പി.എം.എ സലാം


Vinitha Koshy says unforgettable memory in her life - Malayalam Filmibeat\n| Published: Sunday, May 27, 2018, 13:31 [IST]\nആനന്ദത്തിലെ ലൗലി മിസ്സിനെ പ്രേക്ഷകർ ആരും മറക്കില്ല. സിനിമയിലേയ്ക്കുള്ള ആദ്യത്തെ എൻട്രിയിൽ തന്നെ ക്ലിക്കാകു എന്നതാണ് ഒരു പുതുമുഖത്തെ സംബന്ധിച്ച് വലിയ കാര്യമാണ്. വിരലിൽ എണ്ണാവുന്ന വളരെ കുറച്ചു ചിത്രങ്ങൾ മാത്രമാണ് വിനീത അഭിനയിച്ചത്. അഭിനയിച്ച ചിത്രങ്ങളെല്ലാം ഒന്നിനൊന്ന് മെച്ചമായിരുന്നു. കഥാമൂല്യമുള്ള മികച്ച പ്രകടനം കാഴ്ചവെയ്ക്കാൻ സാധിക്കുന്ന കാഥാപാത്രങ്ങളെയായിരുന്നു വിനിത ജീവൻ നൽകിയത്. ഏതു വേഷവും തന്റെ കൈകളിൽ ഭഭ്രമായിരിക്കുമെന്ന് വിനീത ഇതിനോടകം തന്നെ തെളിയിച്ചു കഴിഞ്ഞിട്ടുണ്ട്.\nചിലത് ഇങ്ങനെയാണ് ലഭിക്കുന്നത്!! നീ ചെയ്തത് വളരെ ശരിയാണ്!! ദുൽഖറിനെ പ്രശംസിച്ച് മമ്മൂട്ടി...\nക്യാമറയ്ക്കു മുന്നിൽ അഭിനയിക്കുന്ന വിനിത അല്ലാതെ മറ്റൊരു വിനിതയുണ്ട്. ഏറെ ഉത്തരവാദിത്വമുള്ള ജോലി ഇവരുടെ കൈകളിലുണ്ട്. സിംഗപ്പൂരിൽ പീഡിയാട്രിക് കൗൺസിലറാണ് താരം. കണ്ണിനെ ഈറനണിയിപ്പിക്കുന്ന പല അവസരത്തിലൂടെ താരം കടന്നു പോയിട്ടുണ്ടെത്രേ. മാതൃഭൂമി കപ്പ ടിവിയുടെ ഹാപ്പിനെസ് പ്രൊജക്ടിൽ സംസാരിക്കുകയായിരുന്നു താരം.\nജയസൂര്യ ശരിയ്ക്കും ഞെട്ടിച്ചു!! ഈ മേരിക്കൂട്ടി തകർക്കും... ഈ വീഡിയോ കണ്ടൂ നോക്കൂ...\nകുട്ടികളെക്കാലും ബുദ്ധിമുട്ട് മാതാപിതാക്കളെ\nപലപ്പോഴും കുട്ടികളേക്കാലും ബുദ്ധിമുട്ട് മാതാപിതാക്കളെ കൈകാര്യം ചെയ്യാനാണ്. പതിനാലും വയസിനു താഴെയുള്ള കുട്ടികളാണ് കൗൺസിലിംഗിന് വരുന്നത്. കുട്ടികളുടെ രോഗത്തെ കുറിച്ച് മറച്ചുവെച്ച് മാതാപിതാക്കളോട് സംസാരിക്കേണ്ടി വരുന്നതാണ് ഏറ്റവും പ്രശ്നം പിടിച്ച സംഗതി. കെച്ചു കുട്ടികൾക്ക് അസുഖം ബാധിക്കുന്നത് ആർക്കും സഹിക്കാൻ കഴിയുന്ന ഒന്നല്ലെന്നും താരം വിനിത പറഞ്ഞു.\nചില സംഭവങ്ങൾ മനസിനെ വേദനിപ്പിക്കും\nചില ദിവസങ്ങൾ മനസിനെ ഏറെ വേദനിപ്പിക്കും. ജോലി കഴിഞ്ഞ് വീട്ടിലെത്തിയാൽ പോലും മനസ് ശാന്തമാകില്ല. ക്യാൻസർ ബാധ്യതരായ കുട്ടികളുടെ കേസ് കൈകാര്യം ചെയ്യാനാണ് ഏറ്റവും കഷ്ടം. അത് പല അവസരങ്ങളിലും തന്നെ ബാധിക്കാറുണ്ട്. അത്തരത്തിൽ തന്റെ മനസിനെ ഏറെ വിഷമത്തിലാക്കിയ സംഭവവും വിനിത ഹാപ്പി ഹവേഴ്സിലൂടെ പങ്കുവെയ്ക്കുന്നുണ്ട്.\nഅമ്മയുടെ മുഖത്തു നോക്കി ഒന്നും പറയാൻ സാധിച്ചില്ല\nഒരിക്കൽ ഒരു സ്ത്രീ ഒരു കുഞ്ഞിനേയും കൊണ്ട് എത്തിയിരുന്നു. ഭർത്താവ് നേരത്തെ തന്നെ മരിച്ച് പോയിരുന്നു. അവർ ഒറ്റയ്ക്കാണ് കുഞ്ഞിനെ വളർത്തിയിരുന്നത്. കുട്ടിയ്കക് ക്യാൻസറാണ്. അസുഖ സ്ഥിരീകരണത്തിനു വേണ്ടിയാണ് ആ അമ്മ അവിടെ എത്തിയത്. തന്റെ തലയിലാണ് ആ ദൗത്യം എത്തിയത്. എന്നാൽ ഇവരുടെ മുഖത്ത് നോക്കി കുട്ടിയ്ക്ക് ക്യാൻസറാണെന്ന് പറയാനുള്ള മനബലം തനിയ്ക്ക് ഇല്ലായിരുന്നു. വിതുമ്പി കരയുന്ന ആ അമ്മയുടെ മുഖത്തു നോക്കി കുഞ്ഞിന്റെ രോഗത്തെ കുറിച്ചു പറയാനുള്ള വാക്കുകൾ തന്റെ പക്കലൽ ഇല്ലായിരുന്നു. കുട്ടിയുടെ രോഗ ലക്ഷണം കണ്ട് തകർന്ന് ഇരിക്കുകയായിരുന്നു ആ അമ്മ. ആ അവസ്ഥയിൽ ഇരിക്കുന്നവരോട് സത്യം പറയുക എന്നത് ഏറ്റവും കഠിനമേറിയ കാര്യമായിരുന്നത്. തനിയ്ക്ക് ആ ദൗത്യം ചെയ്യാൻ കഴിയില്ലെന്ന് ഡോക്ടറിനോട് പറ‍ഞ്ഞു.\nജീവിതം മാറ്റിമറിച്ചത് ആ വിയോഗം\nജീവിതത്തിൽ ഏറെ ലക്ഷ്യങ്ങളുളള വ്യക്തയായിരുന്നു താൻ. എന്നാൽ ജീവിതത്തിന്റെ ഏതോ ഘട്ടത്തിൽവെച്ച് അതൊക്കെ നിന്നു പോയിരുന്നു. അതിനുള്ള കാരണം സുഹൃത്തിന്റെ അകാല മരണമാണ്. ലിവർ ആൻജിയോ സർകോമയായിരുന്നു അവൾ. 28 ദിവസം കൊണ്ടാണ് അവൾ വിട്ടു പോയത്. അസുഖത്തിന്റെ ആദ്യ നാളു മുതൽ അവസാനം വരെ ഞാൻ അവൾക്കൊപ്പമുണ്ടായിരുന്നു. അവൾ അനുഭവിച്ചതിനെല്ലാം താൻ ദൃക്സാക്ഷിയായിരുന്നു.അന്ന് എനിക്ക് മനസ്സിലായി. ജീവിതത്തെ സങ്കീര്‍ണമാക്കുന്നത് നമ്മുടെ ചിന്തകളാണെന്ന്.\nസുഹൃത്തിന്റെ അകാല വേർപാടിനു ശേഷം തനിയ്ക്ക് പുതിയ കുറച്ച് ശീലങ്ങളുണ്ടായി. എന്നും കണ്ണാടിയില് നോക്കി കുറച്ച് നേരം ഇരിക്കും. പലപ്പോഴും ഒരു വ്യക്തി എന്ന നിലയില് സ്വയം തിരിച്ചറിയാനും സന്തോഷം എന്താണെന്ന് മനസ്സിലാക്കാനും അതേറെ സഹായിച്ചിരുന്നു. ജീവിതം വര്‍ത്തമാനത്തില് ആസ്വദിക്കുക ഭാവിയെക്കുറിച്ച് ആശങ്കപ്പെടുന്നത് കൊണ്ട് യാതൊരു കാര്യവുമില്ലെന്നും വിനീത പറഞ്ഞു.\nMORE VINITHA KOSHY NEWS\nRead more about: vinitha koshy movie malayalam ottamuri velicham വിനീത കോശി സിനിമ മലയാളം\nVinitha Koshy says unforgettable memory in her life\nStory first published: Sunday, May 27, 2018, 13:31 [IST]


editor Saturday, August 25th, 2012 12:06 pm 25 August, 2012\nപാലക്കാട്: അട്ടപ്പാടി വനത്തിനുളളില് അജ്ഞാത സായുധസംഘത്തെ കണ്ടെന്ന വിവരത്തില് പോലീസിന് കൂടുതല് വിവരങ്ങള് ലഭിച്ചില്ല. പോലീസും വനംവകുപ്പ് ഉദ്യോഗസ്ഥരും ഇന്നലെ അഞ്ച് മണിക്കൂറോളം വനത്തിനുളളില് തിരച്ചില് നടത്തിയെങ്കിലും വിവരമൊന്നും ലഭിച്ചില്ല.\nതിരച്ചില് ഇന്ന് വീണ്ടും ആരംഭിച്ചു. അതേസമയം സായുധസംഘത്തെ കണ്ടെന്നും ഇവരുമായി സംസാരിച്ചെന്നും കക്കുംപടി ഊരിലെ ആദിവാസി മണി ഉറപ്പിച്ചു പറയുന്നു. മുക്കാലി മല്ലീശ്വരന് മലയുടെ താഴ്‌വാരത്ത് ഒരേ പോലെ വസ്ത്രം ധരിച്ച 17 അംഗ സായുധ സംഘത്തെ കണ്ടതായാണ് മണി അഗളിയിലെ വനംവകുപ്പ് ഉദ്യോഗസ്ഥരെ അറിയിച്ചത്.\nഭവാനിപ്പുഴയുടെ തീരത്തുനിന്ന് ഒരു കിലോമീറ്ററോളം അകലെയാണ് മണി സംഘത്തെ കണ്ടതായി പറഞ്ഞത്. ഇതനുസരിച്ച് അഗളി പൊലീസും വനം ഉദ്യോഗസ്ഥരും ഇയാളുമായി സ്ഥലത്ത് പോയി പരിശോധന നടത്തി. എന്നാല് ഇവിടെ നിന്നും തെളിവുകളൊന്നും ലഭിച്ചില്ല.\nകാട്ടില് നിന്നും വിറക് ശേഖരിക്കുന്നതിനിടെ മണിയെ സംഘം കണ്ടെന്നും അതിലൊരാളുമായി സംസാരിച്ചെന്നും മണി പറയുന്നു. ഏറെ യാത്ര ചെയ്ത് അവശനിലയിലായിരുന്ന സംഘത്തില് എല്ലാവരുടെയും കൈയില് ആയുധമുണ്ടായിരുന്നതായും ഇയാള് പറയുന്നു.\nസംഭവത്തില് തമിഴ്‌നാട് പൊലീസിനും വനംവകുപ്പിനും വിവരം കൈമാറിയിട്ടുണ്ട്. മേഖലയിലെ റോഡുകളില് വാഹനപരിശോധനയും കര്‍ശനമാക്കി. സൈലന്റ് വാലി വനമേഖലയില് പെടുന്ന അട്ടപ്പാടിയില് മാവോയിസ്റ്റുകളടക്കമുളള നിരോധിത സംഘടനകളുടെ സാന്നിധ്യമുളളതായി നേരത്തെ ഇന്റലിജന്‍സ് റിപ്പോര്‍ട്ടുണ്ടായിരുന്നു.\nStrangers In Attappadi Forest


Photo essay | The Indian Telegram\nHome » Paristhithi » Photo essay\nഅര്‍ജന്റീനയിലെ ലോസ് ഗ്ലേഷ്യഴ്സ് ദേശീയ പാര്‍ക്കിലെ ഹിമപാളിയുടെ ഭാഗമായിരുന്ന സ്വാഭാവിക മഞ്ഞുപാലം തകര്‍ന്നു വീണു. ഏറെ പ്രശസ്തമായ ഈ മഞ്ഞുപാലം കാണാന് നിരവധിയാളുകളാണ് എത്താറുണ്ടായിരുന്നത് .ഞായറാഴ്ച രാത്രിയോടെ കടുത്തകാറ്റിനെ തുടര്‍ന്നാണ് പാലം തകര്‍ന്നു വീണതെന്ന് പാര്‍ക്ക് അധികൃതര് അറിയിച്ചു. ഈ സമയം പാര്‍ക്ക് അടച്ചിട്ടിരിക്കുകയായിരുന്നു.\nകാനഡയിലെ തീരപ്രദേശത്തുള്ള ഒരു ചെറിയ ഗ്രാമത്തിലേക്ക് സന്ദര്‍ശകരുടെ ഒഴുക്കാണ്. കടലോരത്ത് കൂടി ഒഴുകുന്ന ഭീമന് മഞ്ഞുമല വ്യക്തമായി ഈ ഗ്രാമത്തില് നിന്ന് കാണാന് കഴിഞ്ഞതോടെയാണ് സന്ദര്‍ശകപ്രവാഹം.150 അടി ഉയരമുള്ള ഈ ഭീമന് മഞ്ഞുമല കാണാന് ഇവിടേക്ക് ആയിരക്കണക്കിന് പേരാണ് ദിനംപ്രതി എത്തിക്കൊണ്ടിരിക്കുന്നത്.\nതെക്കു പടിഞ്ഞാറന് കൊളംബിയയില് കനത്ത മഴയെത്തുടര്‍ന്നുണ്ടായ മണ്ണിടിച്ചിലില് 200ലധികം പേര് മരിച്ചതായി റിപ്പോര്‍ട്ട്. നൂറിലധികം പേര് പരിക്കേറ്റു ചികിത്സയില് കഴിയുന്നുണ്ട്. കാണാതായ നാനൂറോളം പേര്‍ക്കായി തെരച്ചില് തുടരുകയാണെന്ന് കൊളംബിയന് റെഡ് ക്രോസ് അറിയിച്ചു.\nനാഷണൽ ജ്യോഗ്രഫിക് നേച്ചർ ഫോട്ടോഗ്രാഫർ 2016 ലഭിച്ച ആയിരത്തോളം എൻട്രികളിൽ നിന്ന് തെരഞ്ഞെടുത്ത മികച്ച ചിത്രങ്ങൾ കാണാം. പോളാർ കരടിയുടെ പതനവും ഇന്ത്യൻ പാമ്പ് ഒരു ചില്ലയിൽ ചുരുണ്ടിരിക്കുന്ന ചിത്രവുമാണ് ഈ വർഷത്തെ അവാർഡിനർഹമായത്.\n‘ഒരു ഭക്ഷണപ്പോര്’; മുതലയുടെ ഇരയെ തട്ടിയെടുത്ത് പറക്കുന്ന പരുന്ത്\nമുതലയുടെ അടുത്ത ഇരയെ തട്ടിയെടുത്ത് പറന്നകലുന്ന പരുന്തിന്റെ ചിത്രങ്ങള് വിസ്മയകരമാണ്. ആഫ്രിക്കയില് നിന്ന് പകത്തിയ ചിത്രങ്ങളാണിത്. മുതലയുടെ വായിലകപ്പെടാനിരിക്കുന്ന മീനിനെ കൂര്‍ത്ത നഖങ്ങളുപയോഗിച്ച് പരുന്ത് തട്ടിയെടുത്ത് പറക്കുകയാണ്.\nഡിസ്‌ക് ഡോഗ് 2016ല് തിളങ്ങി വളര്‍ത്തുനായ്ക്കള്\nവായുവില് പറക്കുന്ന ഫ്രിസ്ബീ ( എറിഞ്ഞു കളിക്കുന്ന പ്ലാസ്റ്റിക് തളിക) കടിച്ച് പിടിക്കുന്ന വളര്‍ത്തുനായ്ക്കളുടെ ചിത്രങ്ങള് ഏവരെയും അമ്പരിപ്പിക്കുന്നതാണ്. ഡിസ്‌ക് ഡോഗ് 2016നോടനുബന്ധിച്ച് നടന്ന ഷോയിലെ ചിത്രങ്ങളാണിത്. ചിത്രങ്ങല്‍പകര്‍ത്തിയത് 44 കാരനായ ക്ലൗഡോ പിക്കോലിയാണ്. പലരീതിയില് ചാടുന്ന നായ്ക്കളുടെ വ്യത്യസ്ത ഫോട്ടോകളിതിലുണ്ട്.\nഒറ്റ ഫ്രെയ്മില് രണ്ട് ലോകം; വെള്ളത്തിനടിയിലും മുകളിലും ഒരേ സമയം വിരിയുന്ന ദൃശ്യ വിസ്മയങ്ങള് കാണാം\nആയിരം വാക്കുകള്‍ക്ക് തുല്യമാണ് ഒരു ചിത്രമെന്നാണ് പറയുന്നത്. വെള്ളത്തിനടിയിലും മുകളിലുമായി പരന്നു കിടക്കുന്ന സൗന്ദര്യത്തെ ഒറ്റ ഫ്രെയ്മില് ഉള്‍ക്കൊള്ളിച്ച് മനോഹര ചിത്രമുണ്ടാക്കാന് മികച്ച ഒരു ഫോട്ടോഗ്രാഫര്‍ക്കെ കഴിയൂ\nപരുന്തുകളുടെ കുങ്ഫു- ചിത്രങ്ങള് കാണാം\nപരുന്തുകളുടെ കുങ്ഫു ഫൈറ്റ് കാമറയില് കുടുങ്ങി. പോളണ്ടിലെ കുറ്റനോയില് നിന്നാണ് ഈ വ്യത്യസ്ത ദൃശ്യങ്ങള് ഹാരി ഇഗ്നസ് പകര്‍ത്തിയത്. ഇരതേടാനിറങ്ങിയ പരുന്തുകളാണ് കുങ്ഫു ഫൈറ്റ് നടത്തിയത്. ഇര കണ്ടെത്തുന്ന അതിര്‍ത്തി സംബന്ധിച്ചായിരുന്നു തര്‍ക്കം. രണ്ട് പരുന്തുകളും അങ്ങോട്ടും ഇങ്ങോട്ടും കടത്തി വിടാതായപ്പോല് ഇത് അടിയില് കലാശിക്കുകയായിരുന്നു. ഒടുവില് ഒരാളെ തോല്‍പിച്ച് മറ്റൊരാള് പറന്നകന്നു.\nചൈനയിലെ സഫാരി പാര്‍ക്കിലെ പുതിയ അതിഥിയാണ് ഈ കുഞ്ഞന് സിംഹവാലന് കുരങ്ങ്. ജനിച്ചിട്ട് ഒരു മാസം ആകുന്നതേയുള്ളൂ. മാസം തികയാതെ പ്രസവിച്ച ഈ കുഞ്ഞിനെ ഇന്‍ക്യുബേറ്ററിലാണ് വെച്ചിരിക്കുന്നത്.\nകാമറയുടെ മുന്നില് വരാന് നാണമുള്ളവരാണോ വന്യമൃഗങ്ങള്?- ചിത്രങ്ങള് കാണാം\nകാമറയുടെ മുന്നില് വരാന് നാണമുള്ളവരല്ല ഈ വന്യമൃഗങ്ങള്. പുള്ളിപ്പുലി മുതല് ഭീമന് സ്രാവുവരെയുള്ള ഈ ജീവികള്‍ക്കറിയാം ക്യാമറയുടെ മുന്നില് എങ്ങനെ പോസ് ചെയ്യണമെന്ന്. പൊതുവേ മനുഷ്യന്റെ അടുത്ത് വരാത്ത ഈ മൃഗങ്ങള് ഫോട്ടോഗ്രാഫര്‍ക്ക് ഒപ്പമുള്ള ഫോട്ടോകള് ഒന്നു കാണേണ്ടത് തന്നെയാണ്. ക്യാമറയ്ക്ക് മുന്നില് വരിക മാത്രമല്ല ഇതില് ചില ജീവികള് പോസും ചെയ്തു.


‘എല്ലാ സ്ത്രീകളും കാണണം’..ബിഗിലിനെ പ്രശംസിച്ച് അനു സിത്താര – celluloid\n‘എല്ലാ സ്ത്രീകളും കാണണം’..ബിഗിലിനെ പ്രശംസിച്ച് അനു സിത്താര\nഇളയ ദളപതി വിജയ് ചിത്രം ‘ബിഗില്’ പ്രദര്‍ശനം തുടരുകയാണ്. ഇപ്പോള് ചിത്രത്തെ പ്രശംസിച്ച് രംഗത്തെത്തിയിരിക്കുകയാണ് നടി അനു സിത്താര. ബിഗില് എല്ലാ സ്ത്രീകളും തീര്‍ച്ചയായും കണ്ടിരിക്കേണ്ട ചിത്രമാണ് എന്നാണ് നടി അനു സിത്താര പറയുന്നത്.\n‘രണ്ടാം പകുതിയിലാണ് ചിത്രത്തിന്റെ ആത്മാവ്. പ്രചോദിപ്പിക്കുന്നതാണ്, എല്ലാ സ്ത്രീകളും തീര്‍ച്ചയായും കാണണം. എല്ലാ സ്ത്രീകള്‍ക്കുമായാണ് ചിത്രം സമര്‍പ്പിക്കുന്നത്. വിജയ്‌യും നയന്‍താരയും തകര്‍ത്തു’ എന്നാണ് അനു സിത്താര ഇന്‍സ്റ്റഗ്രാമില് കുറിച്ചിരിക്കുന്നത്.\nകൂടാതെ ചിത്രത്തിന്റെ സംവിധായകന് ആറ്റ്‌ലിക്കും ഭാര്യക്കും മലയാളി താരം റീബ ജോണിനും അനു സിത്താര ആശംസകള് അറിയിക്കുന്നുണ്ട്.\nWatched #bigil 👌👌👌 Soul of the movie is in second half… Inspiring must watch movie for all women ❤❤❤.. Dedicated to all women 👌👌👌👌… Hatzz of to one of my fav director @atlee47 @priyaatlee One and only vijay sir Lady superstar Nayanthara .. As the film says for every successful women there isaman behind them.. Especially if she is married there isahusband behind her for the success @vishnuprasadsignature ❤😘.. And amazing performance from @reba_john 👌👌👌❤ proud that she is from our industry @varshabollamma 😘😘 heart touching performance And pandiyamma and other characters did very well ❤♥♥♥\nTags: anu sithara, bigil movie, nayanthara, vijay\nഡബ്ല്യുസിസിക്കെതിരെ വിമര്‍ശനവുമായി ഹരീഷ് പേരടി\nബച്ചന്റെ ദീപാവലി പാര്‍ട്ടിയിലെത്തിയത് വന് താരനിര.. സെല്‍ഫികളില് തിളങ്ങി ദുല്‍ഖറും അമാലുവും..!


നീരവ് മോദി ഇരിക്കുന്നത് ഇന്ത്യന് ധനാധിപത്യത്തിന്റെ ഹൃദയത്തിലാണ്\n16 Feb 2018 9:56 AM GMT\nരത്‌നവ്യാപാരി നീരവ് മോദി പ്രധാന കണ്ണിയായ ബാങ്ക് തട്ടിപ്പ് ഇന്ത്യന് ധനികാധിപത്യത്തിന്റെ ശക്തിയുടെ ഏറ്റവും പ്രകടമായ പ്രതീകമാണ്. എങ്ങനെയാണ് അവര് ഇന്ത്യയിലെ രാഷ്ട്രീയത്തെ നിയന്ത്രിക്കുന്നതെന്ന്, അതിനെ തങ്ങളുടെ നിക്ഷിപ്ത താത്പര്യങ്ങള്‍ക്കായി ദുരുപയോഗിക്കുന്നതെന്ന്, അവരുടെ സൂക്ഷ്മമായ മേല്‍നോട്ടത്തില് താരലോകം, രാഷ്ട്രീയം, വ്യാപാരം, മാധ്യമങ്ങള് എല്ലാം ഈ The Banana Republic of India എന്ന ധനികസാമ്രാജ്യത്തിന്റെ ചുഴികളില് തിരിഞ്ഞുകൊണ്ടേയിരിക്കുന്നു.\nഈ വര്‍ഷം ജനുവരി 23നു ദാവോസില്, പ്രധാനമന്ത്രി നരേന്ദ്ര മോദിക്കൊപ്പം ചിത്രമെടുക്കാന് ക്ഷണം ലഭിച്ച ഇന്ത്യന് വ്യാപാരികളുടെ കൂട്ടത്തില് നീരവ് മോദിയും ഉണ്ടായിരുന്നു. ആ കൂട്ടത്തിലേക്ക് പ്രവേശനം കിട്ടാന് നിങ്ങള്‍ക്ക് എസ്പിജിയുടെ സൂക്ഷ്മമായ വിലയിരുത്തലുകളും പരിശോധനയും കഴിഞ്ഞാലെ സാധ്യമാകൂ. സര്‍ക്കാര് പറയുന്ന മറ്റെല്ലാം വെറും അസംബന്ധമാണ്.\nആ ദിവസം കുറിച്ചുവെച്ചോളൂ: ജനുവരി 23\n2016 ജൂലായ് 26നു പ്രധാനമന്ത്രി കാര്യാലയത്തിന് നീരവ് മോദിക്കെതിരെ വിശദമായ ഒരു പരാതി ലഭിക്കുന്നു, 42 എഫ്‌ഐആറുകളെക്കുറിച്ചും അതില് സൂചിപ്പിച്ചിരുന്നു. പരാതി ഉടനെ സ്വീകരിച്ച പ്രധാനമന്ത്രി കാര്യാലയം അത് കമ്പനി രജിസ്ട്രാര്‍ക്ക് അയച്ചു.\n2016 ല് ആദായനികുതി വകുപ്പ് നീരവ് മോദിയുടെ കാര്യാലയങ്ങളില് പരിശോധന നടത്തുകയും 500 കോടി രൂപയുടെ നികുതി വെട്ടിപ്പ് കണ്ടെത്തുകയും ചെയ്തിരുന്നു. 2017 ഡിസംബര് ആയപ്പോള് നീരവ് മോദിയുടെ പ്രധാന കമ്പനി Firestar International Ltd- ന് ആ സ്വകാര്യ സ്ഥാപനത്തെ ഒരു പൊതുകമ്പനിയാക്കി മാറ്റി, വിപുലീകരണത്തിനും സാമ്പത്തിക അടിത്തറ ശക്തമാക്കാനുമുള്ള അനുമതി അതിന്റെ ഓഹരി ഉടമകളില് നിന്നും ലഭിച്ചു. ഈ രാജ്യത്ത് എന്തു ചെയ്താലും, എങ്ങനെ ചെയ്താലും തനിക്ക് ഒരു കുഴപ്പവുമുണ്ടാകില്ലെന്ന് നീരവ് മോദിക്ക് അറിയാമായിരുന്നു.\nഅതേ സമയം, പഞ്ചാബ് നാഷണല് ബാങ്ക് വിയര്‍ക്കാന് തുടങ്ങിയിരുന്നു. ബാങ്ക് തന്നെ സമ്മതിക്കുന്ന പോലെ, അവരുടെ ഒരു മുതിര്‍ന്ന ഉദ്യോഗസ്ഥന് വിരമിച്ചതിനുശേഷം, നീരവ് മോദിയും അയാളുടെ അമ്മാവന് മെഹുല് ചോസ്‌കിയും നിയന്ത്രിച്ചിരുന്ന സ്ഥാപനങ്ങള് കൂടുതല് പണം ലഭിക്കുന്നതിന് വേണ്ടി, പുതിയ Letter of Undertaking നായി (വിദേശ ബാങ്കുകളില് നിന്നുമുള്ള വായ്പക്കായി ബാങ്ക് നല്‍കുന്ന ജാമ്യച്ചീട്ട്) ബാങ്കിനെ വീണ്ടും സമീപ്പിക്കാന് തുടങ്ങി. ബാങ്ക് പല കാരണങ്ങളാലും മടിച്ചു, ഭയമുണ്ടാക്കാന് പോന്ന കാരണങ്ങള്. കാരണമറിയണമെങ്കില് നീരവ് മോദി ആരാണെന്ന് നിങ്ങള്‍ക്കറിയണം.\nവിദേശങ്ങളില്, ഹോങ്കോങ്ങ്, ദുബായ്, ന്യൂയോര്‍ക് തുടങ്ങിയ സ്ഥലങ്ങളില് കടകളുള്ള, Diamonds R US,Solar Exports,Stellar Diamonds, എന്നെ സ്ഥാപനങ്ങളിലെ പങ്കാളികളാണ് നീരവ് മോദി, ഭാര്യ അമി, സഹോദരന് നിശാല്, അമ്മാവന് മെഹുല് ചോസ്‌കി എന്നിവര്. അവരുടെ കച്ചവടത്തിന്റെ പരസ്യ പ്രചാരക, ഇന്ത്യയിലെ താരലോകത്തെ ഏറ്റവും വിലപിടിപ്പുള്ള മുഖമാണ്: പ്രിയങ്ക ചോപ്ര.\nകനത്ത വിലയുള്ള ആഭരണങ്ങളാണ് മോദിയുടെ വില്‍പ്പന. ഏതാണ്ട് 50 കോടി വരെയൊക്കെ വില പോകും. ക്രിസ്റ്റീസും സത്ബിയും പോലുള്ള സ്ഥാപനങ്ങളുടെ ലേലത്തിലാണ് പലതും വിറ്റുപോകുന്നത്. 2010ല് മോദിയുടെ ഗോല്‍ക്കൊണ്ട മാല ക്രിസ്റ്റിയുടെ ലേലത്തില് 16.29 കോടി രൂപയ്ക്കാണ് വിറ്റത്.\nനീരവ് മോദിയുടെ ഇളയ സഹോദരന് നിശാല് മോദി വിവാഹം കഴിച്ചത്, മുകേഷ് അംബാനിയുടെ മരുമകള് ഇഷെത സാല്‍ഗോക്കറെയാണ്. വധൂവരന്‍മാര്‍ക്കായി മുകേഷ് അംബാനി അയാളുടെ ബഹുനിലകൊട്ടാരം ആന്റില്ലിയയില് 2016ല് വമ്പന് വിരുന്നൊരുക്കിയിരുന്നു.\nഫോര്‍ബ്‌സ് മാസികയുടെ കണക്കനുസരിച്ച് നീരവ് മോദിയുടെ ആസ്തി ഈ വര്‍ഷം ഫെബ്രുവരി 15നു 1.73 ബില്ല്യണ് ഡോളറാണ്. 'മോദി ബല്‍ജിയത്തിലാണ് വളര്‍ന്നത്. വാര്‍ടന് സ്‌കൂളില് നിന്നും പഠിപ്പ് നിര്‍ത്തിപ്പോന്നു. ഇന്ത്യയിലേക്ക് വന്നു അമ്മാവനൊപ്പം രത്‌നവ്യാപാരത്തില് ശ്രദ്ധ കേന്ദ്രീകരിച്ചു. നീരവ് മോദി എന്ന പേരില് സ്വന്തം ബ്രാന്‍ഡ് തുടങ്ങി. ഡല്‍ഹി, മുംബൈ, ഹോങ്കോങ്ങ്, ന്യൂയോര്‍ക്, ലണ്ടന്, മക്കാവു എന്നിവിടങ്ങളില് കടകള് തുറന്നു. ഇന്ത്യക്കാരനായ നീരവ് മോദി 2.3 ബില്ല്യണ് ഡോളര് വരുമാനമുള്ള Firestar Diamond സ്ഥാപകനാണ്,' ഫോര്‍ബ്‌സ് എഴുതുന്നു.\nഇത്തരം ധനിക ബന്ധങ്ങളും, കണക്കില്ലാത്ത രാഷ്ട്രീയ സംഭാവനകളും ആയപ്പോള് നീരവ് മോദി ഇന്ത്യന് രാഷ്ട്രീയ സംവിധാനത്തിന്റെ കയ്യിലെ കളിപ്പാവകളായ നിയമപാലന ഏജന്‍സികള്‍ക്ക് തൊടാന് പറ്റാത്ത ഉയരങ്ങളിലെത്തി.\nസാഹചര്യങ്ങള് കൂടുതല് വഷളാവാന് തിടങ്ങി. ഈ നാറുന്ന രഹസ്യം നാലാളറിയാതെ കൊണ്ടുനടക്കാന് പഞ്ചാബ് നാഷണല് ബാങ്കിന് കഴിയാതെ വന്നുതുടങ്ങി. അതോടെ മോദി കുടുംബം മുഴുവനും ഇന്ത്യ വിട്ടു. മുകേഷ് അംബാനിയുടെ മരുമകള് ഇഷെത സാല്‍ഗോക്കറെ കല്യാണം കഴിച്ച തന്റെ സഹോദരന് നിശാല് മോദിയുമൊത്ത് നീരവ് മോദി 2018 ജനുവരി ഒന്നിന് ഇന്ത്യ വിട്ടു.\n2018 ജനുവരി 4ന് അയാളുടെ അമ്മാവന് മെഹില് ചോംസ്‌കിയും ഇന്ത്യയില് നിന്നും പറന്നു. രണ്ടു ദിവസം കഴിഞ്ഞപ്പോള്, യു എസ് പൗരയായ നീരവിന്റെ ഭാര്യയും ഇന്ത്യയില് നിന്നും കടന്നു. കൃത്യമായി പിഴവില്ലാതെ ആസൂത്രണം ചെയ്ത പരിപാടി.\nസര്‍ക്കാരും അതിന്റെ ഏജന്‍സികളും അമ്പരപ്പിക്കും വിധം നിഷ്‌ക്രിയരായിരുന്നു. ഈ സംഭവവികാസങ്ങളോടൊന്നും അവര് പ്രതികരിച്ചതേയില്ല. ഇന്ത്യ വിടുന്നതിന് മുമ്പ് നീരവ് മോദി പിഎന്‍ബിയേയും മറ്റ് ബാങ്കുകളെയും പറ്റിച്ച് ആയിരക്കണക്കിന് കോടി രൂപയുടെ തട്ടിപ്പ് നടത്തി എന്ന്! ജനുവരി 31 വരെ അന്വേഷണ ഏജന്‍സികള് അറിഞ്ഞതായ് ഭാവിച്ചില്ല. അയാളെ ഇന്ത്യയിലേക്ക് തിരികെയെത്തിക്കാനുള്ള എല്ലാ നടപടികളും കൈക്കൊള്ളുമെന്ന് സര്‍ക്കാര് ഇപ്പോള് പറയുന്നു. പക്ഷേ അതൊകെ തന്റെ രാഷ്ട്രീയ ഭാവിയില് വീഴ്ച്ച ഒഴിവാക്കാന് വേണ്ടി നടത്തുന്ന അധരവ്യായാമങ്ങളാണ് എന്നു പ്രധാനമന്ത്രി മോദിക്കും അറിയാം. കോണ്‍ഗ്രസ് തങ്ങളുടെ 'ശീതീകൃത മുറികളിലെ രാഷ്ട്രീയത്തില്' നിന്നും പുറത്തിറങ്ങി ഈ ആവിശ്യവുമായി ജനങ്ങള്‍ക്കിടയിലേക്ക് ഇറങ്ങിയാല് മോദി സര്‍ക്കാര് എങ്ങനെ ഈ രാഷ്ട്രീയ പ്രതിസന്ധിയെ തരണം ചെയ്യുമെന്നു കണ്ടറിയേണ്ടിയിരിക്കുന്നു.\nകഥ കൂടുതല് മോശമാകുന്നു\nഅന്വേഷണ ഏജന്‍സികള് നീരവ് മോദിയുടെ സ്ഥാപനങ്ങളില് നിന്നും പിടിച്ചെടുത്ത രേഖകള് പരിശോധിക്കവേ, 17 ബാങ്കുകളില് നിന്നുമായി 3000 കോടി രൂപയുടെ തട്ടിപ്പു നടത്തിയതിന്റെ തെളിവുകള്‍ക്കൂടി പുറത്തുവരുന്നു: ജാമ്യച്ചീട്ടുകളുടെ(LoU)കാലാവധി പലതവണ നീട്ടി, പണം തട്ടുന്ന പരിപാടി.\nനീരവ് മോദിയുടെ പ്രധാന സ്ഥാപനം Firestar International Ltd-നുതക്കം അയാളുടെ സ്ഥാപനങ്ങള്‍ക്ക് 17 ബാങ്കുകള് 3000 കോടി രൂപയോളം കടം നല്‍കിയിരിക്കുന്നു. ഇതില് പിഎന്‍ബിയെ കൂടാതെ ദേന ബാങ്ക് (153.25 കോടി രൂപ), വിജയ ബാങ്ക് (150.15) ബാങ്ക് ഓഫ് ഇന്‍ഡ്യ (127) സിണ്ടിക്കേറ്റ് ബാങ്ക് (125) ഓറിയന്റല് ബാങ്ക് ഓഫ് കൊമേഴ്‌സ് (120), യൂണിയന് ബാങ്ക് ഓഫ് ഇന്‍ഡ്യ(110)ഐഡിബിഐ ബാങ്ക് (100), അലഹബാദ് ബാങ്ക് (100) എന്നിവയുമുണ്ട്.\nസിബിഐയും എന്‍ഫോഴ്‌സ്‌മെന്റും കണ്ടെത്തിയത്, ബാങ്കുകളില് നിന്നുമെടുത്ത 11,000 കോടിയില് അധികവും കള്ളപ്പണം വെളുപ്പിക്കാനും പണം വെട്ടിപ്പിനും ഉപയോഗിച്ചു എന്നാണ്.\n' മോദിയുടെ കമ്പനികള് ചെയ്തത് ജാമ്യച്ചീട്ട് (LoU) കാലാവധി തീരാറാകുമ്പോള് പിഎന്‍ബിയെ സമീപിക്കും. അവ പലിശത്തുക കൂടി കൂട്ടിച്ചേര്‍ത്ത് പുതുക്കും. ഇതുവഴി അവര്‍ക്ക് തിരിച്ചടവിന് മൂന്നുമാസം കൂടി ലഭിക്കും. ഇതേ പ്രക്രിയ അവര് തുടര്‍ന്നുകൊണ്ടേയിരിന്നു, പിഎന്‍ബിയുടെ കടം തിരിച്ചടച്ചതേയില്ല.\nഇത്തരത്തിലുള്ള പുതുക്കല് അനുവദനീയമല്ല, അത് പണം വെട്ടിപ്പിന് തുല്യവുമാണ്. ഇത്രയും വര്‍ഷം അതെങ്ങനെ കണ്ണില്‍പ്പെടാതെ പോയി എന്നാണ് നമ്മള് അന്വേഷിക്കുന്നത്,' ഒരു ഉദ്യോഗസ്ഥന് പറഞ്ഞു.\nഇനിയിപ്പോള് നരേന്ദ്ര മോദിയെ മാത്രമായി കുറ്റം പറയുന്നതില് ഒരു കാര്യവുമില്ല. ഇത് ഇന്ത്യന് രാഷ്ട്രീയത്തിന്റെ പ്രകൃതമാണ് അതിന്റെ നിയമവിരുദ്ധമായ യന്ത്രങ്ങളെ ചലിപ്പിക്കാനും തിരിക്കാനും അതിനു ശതകോടിക്കണക്കിന് പണം ആവശ്യമുണ്ട്. അതുകൊണ്ട് സഹായിക്കാന് തയ്യാറാകുന്ന ആര്‍ക്കും അവിടെ മുന്തിയ പരിഗണന കിട്ടും. നീരവ് മോദി ഇരിക്കുന്നത് ഇന്ത്യയിലെ ധനികാധിപത്യത്തിന്റെ ഹൃദയത്തിലാണ്.\nപിന്‍കുറിപ്പ്: യു പി എ ഭരണകാലത്ത് ബാങ്ക് വായ്പ തിരിച്ചടയ്ക്കാത്ത വ്യവസായ തട്ടിപ്പുകാരുടെ വാര്‍ത്തകള് പുറത്തുവരാന് തുടങ്ങിയപ്പോള്, കിംഗ്ഫിഷര് കഴിഞ്ഞാല് ഏറ്റവും വലിയ അടവുബാക്കിക്കാരന്റെ പേര് ശ്രദ്ധിക്കപ്പെടാതെ പോയി. അതൊരു രത്‌നവ്യാപാര കമ്പനി ആയിരുന്നു; Winsome Diamonds. 6,000 കോടി രൂപയിലേറെയാണ് അവര് വീഴ്ച്ച വരുത്തിയത്.\nWinsome Diamonds ഉടമക ജെയ് മേത്തയും ഭാര്യയും ഇപ്പോള് ഇന്ത്യന് പൗരന്‍മാര് പോലുമല്ല. അവര്‍ക്കിപ്പോള് ഉള്ളത് St. Kitts പാസ്‌പോര്‍ട് ആണ്. അവരുടെ മക്കള് സിംഗപ്പൂരില് വന്‍കിട വ്യാപാരം നടത്തുന്നു. ഇന്ത്യയിലെ ബാങ്കുകള് കൈവശമുള്ള കിട്ടാക്കട രശീതിയും നോക്കി മിഴിച്ചിരിക്കുന്നു.\nWinsome Diamond കഥയില് യുപിഎയെ ആണോ രത്‌നങ്ങളെയാണോ പഴിചാരേണ്ടതെന്ന് ആര്‍ക്കുമറിയില്ല. നീരവ് മോദി കഥയില്, നിങ്ങള്‍ക്ക് തീര്‍ച്ചയായും പഴി മുഴുവന് നരേന്ദ്ര മോദി സര്‍ക്കാരിന്റെ വാതില്‍പ്പടിയില് വെക്കാം.\nbanks IndianPlutocracy NarendraModi NiravModi plutocracy pnbscam Winsome Diamonds


പശ്ചിമേഷ്യയില് പടയൊരുക്കം | Articles | Deshabhimani | Thursday May 16, 2019\nഡോ. പി ജെ വിൻസെന്റ‌്Updated: Thursday May 16, 2019\nഡോണൾഡ് ട്രംപിന്റെ സാമ്രാജ്യത്വ അധിനിവേശതന്ത്രങ്ങൾ പശ്ചിമേഷ്യയെ യുദ്ധത്തിലേക്ക് നയിക്കുകയാണ്. സൗദി അറേബ്യ, യുഎഇ എന്നീ രാജ്യങ്ങളുടെ ശക്തമായ പിന്തുണയോടെ യുഎസ്-–-ഇസ്രയേൽ സഖ്യം ഇറാനെ ആക്രമിക്കാനുള്ള നീക്കത്തിന് തുടക്കമായി. 1,20,000 സൈനികരെ ഗൾഫ് മേഖലയിലേക്കയച്ച് ഇറാൻ അധിനിവേശം ആരംഭിക്കാനുള്ള പദ്ധതി യുഎസ് ആക്ടിങ‌് പ്രതിരോധ സെക്രട്ടറി പാട്രിക് ഷനഹാൻ ദേശീയ സുരക്ഷാ ഉപദേഷ്ടാവ് ജോൺ ബോൾട്ടന് കൈമാറി. 2003-ൽ ഇറാഖ് ആക്രമിക്കാനും ഇത്രയും സൈനികരെയാണ് നിയോഗിച്ചത്. ഒരു മാസത്തിനുള്ളിൽ സേനാവിന്യാസം പൂർത്തിയാകും. പാട്രിയറ്റ് മിസൈൽ സംവിധാനം ഒരുക്കാനുള്ള നടപടികൾ ആരംഭിച്ചുകഴിഞ്ഞു.\nഒന്നും രണ്ടും ഗൾഫ് യുദ്ധകാലത്തേതിനു സമാനമായ സേനാ നീക്കമാണ് അമേരിക്ക നടത്തുന്നത്. പേർഷ്യൻ ഉൾക്കടലിൽ ബി52 ദീർഘദൂര ബോംബർ വിമാനങ്ങൾ നിരീക്ഷണപ്പറക്കൽ നടത്തി. വിമാനവാഹിനിക്കപ്പലായ യുഎസ്എസ് എബ്രഹാം ലിങ്കൺ, നാല് നശീകരണക്കപ്പൽ, പോർവിമാനങ്ങൾ എന്നിവ യുദ്ധസജ്ജമായി നിലയുറപ്പിച്ചു കഴിഞ്ഞു. ഇതിനിടെ യുഎഇയുടെ കിഴക്കൻ തീരത്തിനു സമീപം ഫുജൈറയിൽ നാലു സൗദി എണ്ണകപ്പലുകൾക്കു നേരെ ആക്രമണവുമായി. ഞായറാഴ്ച രാവിലെയുണ്ടായ ആക്രമണം എണ്ണ ടാങ്കറുകൾ തകർക്കാനുള്ള ശ്രമമായിരുന്നുവെന്നും എന്നാൽ ആളപായമോ ഇന്ധന ചോർച്ചയോ ഉണ്ടായിട്ടില്ലെന്നും സൗദി എണ്ണമന്ത്രി അറിയിച്ചു. ഇറാന്റെ പിന്തുണയുള്ള ഹൂതി ഭീകരസംഘമാണ് ആക്രമണം നടത്തിയതെന്നാണ് സൂചന. അന്താരാഷ്ട്ര ഏജൻസികളുടെ സഹായത്തോടെ യുഎഇയും അമേരിക്കൻ സൈന്യവും അന്വേഷണം ആരംഭിച്ചു. ഇറാനെ ആക്രമിക്കാനുള്ള സാഹചര്യം സൃഷ്ടിക്കാൻ അമേരിക്ക ആസൂത്രണംചെയ്ത നാടകമാണ് എണ്ണടാങ്കർ ആക്രമണമെന്നാണ് ഇറാൻ നിലപാട്. "പശ്ചിമേഷ്യയിൽ സംഘർഷം സൃഷ്ടിക്കാൻ യുഎസ് എന്തും ചെയ്യുമെന്ന്' ഇറാൻ വിദേശകാര്യമന്ത്രി മുഹമ്മദ് സരീഫ് വ്യക്തമാക്കി.\nഇറാന്റെ ആണവപദ്ധതികൾ നിർത്തിവയ്ക്കാനും പകരം സാമ്പത്തിക ഉപരോധം അവസാനിപ്പിക്കാനുമുള്ള നിർണായകമായ അന്താരാഷ്ട്ര കരാറായിരുന്നു P5 + 1 കരാർ അഥവാ ഇറാൻ ആണവകരാർ. യുഎൻ സുരക്ഷാസമിതിയിലെ അഞ്ച് സ്ഥിരാംഗങ്ങളും യൂറോപ്യൻ യൂണിയനും ജർമനിയും ഇറാനും 2015- ജൂലൈ 14ന‌് കരാറിൽ ഒപ്പിട്ടു. ഇറാനുമായി സഹകരണത്തിന്റെ പാത തേടാനുള്ള ഒബാമയുടെ നയത്തിന്റെ ഭാഗമായിരുന്നു ഇൗ കരാർ. "എക്കാലത്തേയും മോശപ്പെട്ട വ്യവസ്ഥകളുള്ള കരാർ' എന്നാണ് ഡോണൾഡ് ട്രംപ് ഇതിനെ വിശേഷിപ്പിച്ചത്. മാത്രമല്ല, പ്രസിഡന്റായി തെരഞ്ഞെടുക്കപ്പെട്ടാൽ കരാറിൽനിന്ന് പിൻവാങ്ങുമെന്നും 2015-ൽ ട്രംപ് പ്രഖ്യാപിച്ചു. 2018 മെയ് 8-ന് ഏകപക്ഷീയമായി അമേരിക്ക കരാറിൽനിന്ന് പിൻവാങ്ങി. 2018 നവംബർമുതൽ പഴയ ഉപരോധം തിരിച്ചുകൊണ്ടുവന്നു. ഇറാനിൽനിന്ന് എണ്ണ വാങ്ങുന്നത് നിർത്തണമെന്ന് ഇന്ത്യയടക്കമുള്ള രാജ്യങ്ങൾക്ക് നിർദേശം നൽകുകയും ചെയ്തു. എണ്ണ ഇറക്കുമതി കരാർ മെയ് മാസത്തിനുശേഷം പുതുക്കരുതെന്ന് യുഎസ് ഇന്ത്യയോടാവശ്യപ്പെട്ടിട്ടുണ്ട്.\nയൂറോപ്യൻ യൂണിയൻ അമേരിക്കൻ നിലപാടിനെ തള്ളിക്കളഞ്ഞു. യുഎസ് ഉപരോധം മറികടക്കാൻ എണ്ണക്കച്ചവടത്തിന് ബാർട്ടർ മാതൃകയിലുള്ള സംവിധാനം ഏർപ്പെടുത്താനുള്ള ഇയു തീരുമാനം പക്ഷേ, നടപ്പായില്ല. ഉപരോധംമൂലം സാമ്പത്തിക പ്രതിസന്ധിയിലായ ഇറാൻ പകരം സംവിധാനം ഏർപ്പെടുത്താൻ രണ്ട് മാസത്തിനുള്ളിൽ തയ്യാറാകണമെന്ന് യൂറോപ്യൻ യൂണിയനോടാവശ്യപ്പെട്ടു. കരാർ നിലനിൽക്കെത്തന്നെ അതിലെ വ്യവസ്ഥകൾ പാലിക്കാൻ ഇയുവിനും കഴിഞ്ഞില്ല. ഈ സാഹചര്യത്തിൽ അധിക സമ്പുഷ്ട യുറേനിയം അന്താരാഷ്ട്ര മാർക്കറ്റിൽ വിൽക്കണമെന്നും അവ സംഭരിക്കരുതെന്നുമുള്ള കരാർ വ്യവസ്ഥയിൽനിന്ന് ഇറാൻ പിൻവാങ്ങി. മാത്രമല്ല, ആണവ പദ്ധതി പുനരാരംഭിക്കുമെന്ന സൂചനയും നൽകി. "ഇറാനെ തകർക്കാൻ ഇറാനിൽ ബോംബിടുക' എന്ന് പ്രഖ്യാപിച്ച സുരക്ഷാ ഉപദേഷ്ടാവ് ജോൺ ബോൾട്ടനും സ്റ്റേറ്റ് സെക്രട്ടറി മൈക്ക് പോംപെയോയുംകൂടി ചേർന്നതോടെ ഇറാൻ ആക്രമണത്തിന് കളമൊരുങ്ങി.\nപശ്ചിമേഷ്യയിൽ ഷിയാ അച്ചുതണ്ടിനെതിരെ രൂപപ്പെട്ട സൗദി അറേബ്യയുടെ നേതൃത്വത്തിലുള്ള സുന്നി സഖ്യത്തെ മുൻനിർത്തിയാണ് ഇസ്രയേൽ-–-യുഎസ് കൂട്ടുകെട്ട് ഇറാനെതിരെ പടനയിക്കുന്നത്. ഇറാൻ, സിറിയ, ലബനിലെ ഹിസ്ബുള്ള, യമനിലെ ഹൂതികൾ, പലസ്തീനിലെ ഇസ്ലാമിക് ജിഹാദ്, ഇറാഖിലെ ഷിയാ ഭരണകൂടം എന്നിവയെല്ലാം ചേർന്ന വിപുലമായ ഷിയാ സഖ്യത്തെ ഇറാൻ നയിക്കുന്നു. വൻശക്തികളായ റഷ്യയും ചൈനയും ഇറാന് പിന്തുണ നൽകുന്നുണ്ട്. ഇറാന്റെ ഉയിർപ്പിന്റെ പശ്ചാത്തലത്തിൽ അമേരിക്കൻ കാർമികത്വത്തിൽ ഇസ്രയേൽ–-ഈജിപ്ത്–--സൗദി സഖ്യം രൂപംകൊണ്ടു. നിലവിൽ പലസ്തീൻ പോരാളികൾക്ക് അകമഴിഞ്ഞ പിന്തുണ നൽകുന്ന രാജ്യം ഇറാനാണ്. അതുകൊണ്ട് മേഖലയിലെ ഇസ്രയേലിന്റെ ഒന്നാംനമ്പർ ശത്രുവാണ് അവർ. കഴിഞ്ഞ ഏപ്രിലിൽ നടന്ന തെരഞ്ഞെടുപ്പിൽ തീവ്ര സയണിസ്റ്റും കടുത്ത ഇറാൻ വിരുദ്ധനുമായ ബെഞ്ചമിൻ നെതന്യാഹു അഞ്ചാംതവണ ഇസ്രയേൽ പ്രധാനമന്ത്രിപദത്തിലെത്തിയതോടെ ഇറാൻ ആക്രമണപദ്ധതിക്ക് വേഗതയേറി. ഏപ്രിൽ അവസാനം സിറിയയുടെ ഭാഗമായ ഗോലാൻ കുന്നുകൾ ഇസ്രയേലിനോട് കൂട്ടിച്ചേർത്തു. ഗാസയിൽനിന്ന് ഇറാൻ നിർമിത റോക്കറ്റുകൾ ഇസ്രയേലിനെതിരെ പ്രയോഗിച്ചു എന്നുചൂണ്ടിക്കാട്ടി ഗാസ ആക്രമണത്തിന് തുടക്കം കുറിച്ചു. ഹിസ്ബുള്ള, ഇസ്ലാമിക് ജിഹാദ്, ഹമാസ് എന്നീ സംഘങ്ങൾക്ക് ഇറാൻ റവല്യൂഷണറി ഗാർഡ് കോർ (ഐആർജിസി) പിന്തുണയും പരിശീലനവും ആയുധങ്ങളും നൽകുന്നതായി ഇസ്രയേൽ ആരോപിച്ചു. യമനിലെ ഹൂതി ഭീകരർക്ക് പിന്തുണ നൽകുന്നത് ഐആർജിസി ആണെന്ന് സൗദിയും വ്യക്തമാക്കി. ഇതിന്റെ തുടർച്ചയായി ഐആർജിസിയെ ഭീകരസംഘടനയായി അമേരിക്ക പ്രഖ്യാപിച്ചു. ഈ ദിശയിലുള്ള ഇറാൻവിരുദ്ധ നീക്കങ്ങളുടെ തുടർച്ചയായാണ് ഇപ്പോഴത്തെ നേരിട്ടുള്ള സൈനിക അധിനിവേശശ്രമം.\nപശ്ചിമേഷ്യ യുദ്ധത്തിൽ മുങ്ങുമോ?\nഇറാനുമേൽ സമ്പൂർണ ആക്രമണമുണ്ടായാൽ ഷിയാസഖ്യവും ഇറാനോട് വിധേയത്വം പുലർത്തുന്ന സായുധസംഘങ്ങളും ശക്തമായി തിരിച്ചടിക്കുമെന്ന കാര്യം നിസ്തർക്കമാണ്. ഗൾഫിലെ അമേരിക്കൻ സംരക്ഷിത രാഷ്ട്രങ്ങൾ, ഇസ്രയേൽ, അമേരിക്കൻ കേന്ദ്രങ്ങൾ എന്നിവ ആക്രമിക്കപ്പെടും. ഇറാഖ് അധിനിവേശംപോലെ ലളിതമായിരിക്കില്ല കാര്യങ്ങൾ. മേഖലയിലെ സൈനിക സൂപ്പർ പവറാണ് ഇറാൻ. കൂടാതെ, റഷ്യയുടെയും ചൈനയുടെയും പിന്തുണയും അവർക്കുണ്ട്. ആണവശേഷിയും അവർ നേടിയിട്ടുണ്ട്. വ്യക്തമായ സ്ഥിരീകരണമില്ലെങ്കിലും ഇറാന്റെ കൈവശം ആണവായുധങ്ങളുമുണ്ട്.\nയുദ്ധത്തിന്റെ സാമ്പത്തികപ്രത്യാഘാതം ഗുരുതരമായിരിക്കും. ഗൾഫിനെ അറബിക്കടലുമായി ബന്ധിപ്പിക്കുന്ന ഹോർമൂസ് കടലിടുക്കിലൂടെ 1.7 കോടി ബാരൽ എണ്ണയാണ് പ്രതിദിനം കടന്നുപോകുന്നത്. പശ്ചിമേഷ്യയിൽനിന്നുള്ള എണ്ണ പ്രകൃതിവാതക കയറ്റുമതിയുടെ 40 ശതമാനം വരുമിത്. ആക്രമിക്കപ്പെട്ടാൽ ഹോർമുസ് കടലിടുക്ക് അടച്ചിടുമെന്ന് ഇറാൻ മുന്നറിയിപ്പ് നൽകിയിട്ടുണ്ട്. സൗദിയുടെ കിഴക്കൻ എണ്ണപ്പാടങ്ങളിൽനിന്ന് ചെങ്കടൽ തുറമുഖപട്ടണമായ യാൻബുവിലേക്ക് പൈപ്പ‌്‌ലൈൻ വഴി എണ്ണ എത്തിച്ച് കയറ്റുമതി ചെയ്യുന്നുണ്ട്. യുദ്ധം തുടങ്ങിയാൽ ഈ പൈപ്പുലൈനുകൾ ആക്രമിക്കാനുള്ള ശേഷി ഇറാനും ഹൂതികൾക്കുമുണ്ട്. കഴിഞ്ഞ ചൊവ്വാഴ്ച 1200 കിലോമീറ്റർ വരുന്ന എണ്ണ പൈപ്പ‌്‌ലൈനിൽ രണ്ട് സ്റ്റേഷനിലുണ്ടായ സ്ഫോടകവസ്തു നിറച്ച ഡ്രോൺ ആക്രമണം ഇതിന്റെ സൂചനയാണ്. ഇറാൻ ആക്രമണം "ആഗോള എണ്ണ വ്യവസ്ഥ'യെ തകർക്കും. പശ്ചിമേഷ്യയെ വറച്ചട്ടിയാക്കും. കടുത്ത സാമ്പത്തിക പ്രതിസന്ധിയിലേക്ക് ലോകസമ്പദ്ഘടനയെ നയിക്കുകയും ചെയ്യും.\nഎണ്ണ വിതരണത്തിൽ തടസ്സം നേരിടുകയും വില കുതിച്ചുയരുകയും ചെയ്യുന്നതോടെ ഇന്ത്യൻ സമ്പദ് രംഗം തകർന്നടിയും. ജിസിസി രാജ്യങ്ങളിലുള്ള 60 ലക്ഷത്തിൽപ്പരം ഇന്ത്യക്കാരുടെ സുരക്ഷയും പ്രശ്നമാകും. നിലവിൽ ചൈന കഴിഞ്ഞാൽ ഇറാനിൽനിന്ന് ഏറ്റവുമധികം എണ്ണ ഇറക്കുമതി ചെയ്യുന്നത് ഇന്ത്യയാണ്. ഛബഹാർ തുറമുഖ പദ്ധതിയും ഇറാൻ-–-അഫ്ഗാനിസ്ഥാൻ–-ഇന്ത്യ സഹകരണവും ശക്തമായി മുന്നേറുന്ന ഘട്ടത്തിൽ അമേരിക്കൻ സമ്മർദത്തിനു കീഴ്പ്പെട്ട് ഇറാൻവിരുദ്ധ നിലപാടിലേക്ക് ഇന്ത്യ മാറുന്നത് ആത്മഹത്യാപരമായിരിക്കും.\nട്രംപിസത്തിന്റെ അപഹാരത്തിന് അവസാനമില്ല എന്ന് ഒരിക്കൽക്കൂടി തെളിയിച്ചുകൊണ്ട് പശ്ചിമേഷ്യ സംഘർഷത്തിൽ മുങ്ങുകയാണ്. ഇന്ത്യയെ സംബന്ധിച്ചിടത്തോളം തന്ത്രപരമായും സാമ്പത്തിക-സാംസ്കാരിക തലങ്ങളിലും ഏറ്റവും നിർണായകമായ ഗൾഫ് മേഖലയിൽ സാമ്രാജ്യത്വ അധിനിവേശം ഉണ്ടാകുന്നത് ഏറെ ആശങ്കാകുലമാണ്.


ഒരു പെണ്ണായി ജനിച്ചാൽ മതിയായിരുന്നു… രാത്രിയിൽ വെറുതെ കിടന്നു കൊടുത്താൽ മതി..!! – Intensive Promoter\nHome / Lifestyle / ഒരു പെണ്ണായി ജനിച്ചാൽ മതിയായിരുന്നു… രാത്രിയിൽ വെറുതെ കിടന്നു കൊടുത്താൽ മതി..!!\nഒരു പെണ്ണായി ജനിച്ചാൽ മതിയായിരുന്നു… രാത്രിയിൽ വെറുതെ കിടന്നു കൊടുത്താൽ മതി..!!\nIntensive Promo May 24, 2018\tLifestyle Leaveacomment 706 Views\nഒന്ന് കിതപ്പാറിയ ശേഷം രമേശ് , മെല്ലെ എഴുന്നേറ്റു . അഴിഞ്ഞു പോയ മുണ്ട് , മുറുക്കി ഉടുത്തിട്ടു അയാൾ തിരിഞ്ഞു നോക്കി ..സന്ധ്യ ബ്ലാങ്കറ്റിന്റെ അടിയിലേയ്ക്കു നൂഴ്ന്നു ഇറങ്ങുന്നു ..\nഇവൾക്കെന്ത് സുഖമാണ് , ഒരു പെണ്ണായി ജനിച്ചാൽ മതിയായിരുന്നു .ഒന്നും അറിയണ്ട. രാത്രിയിൽ വെറുതെ കിടന്നു കൊടുത്താൽ മതി . അയാൾ ഒരു സിഗരട്ട് എടുത്തു കത്തിച്ചു , മുറിയ്ക്ക് പുറത്തേയ്ക്ക് നടന്നു . തലയ്ക്കു ഭ്രാന്തു പിടിച്ചത് പോലെ തോന്നുന്നു . ബോസിനോടുള്ള ദേഷ്യമാണ് സന്ധ്യയോടു തീർത്തത് . അല്ലാണ്ട് പിന്നെ ഞാൻ എന്താ ചെയ്യുക . ഇതിപ്പോൾ രണ്ടാമത്തെ തവണയാണ് ഇന്ക്രിമെന്റ് തരാതെ അയാൾ തന്നെ അവഗണിക്കുന്നത് . വേറെ കമ്പനി നോക്കേണ്ടി വരും . പക്ഷെ , കഴിഞ്ഞ പതിനഞ്ചു വർഷമായി ഇവിടെയാണ് .എന്റെയും കൂടി വിയർപ്പാണ് എല്ലാം . എന്നിട്ടും അയാൾ എന്നെ മനപ്പൂർവം അവഗണിക്കുന്നതാണ് .\nഅയാൾ സോഫയിലേക്ക് വീണു . എന്നും അയാൾ അങ്ങനെയാണ് . ഭാര്യയുടെ ദേഹത്തുള്ള പരാക്രമം കഴിഞ്ഞാൽ പുറത്തു ഹാളിലെ സോഫയിൽ പോയി കിടക്കും . അവിടെയാണ് ഉറക്കവും …\nമുറിയിലെ , ബ്ലാന്കെറ്റിനടിയിൽ, അയാൾ പറയും പോലെ , ഭാഗ്യം ചെയ്ത ജന്മം വിങ്ങി പൊട്ടുന്നത് , അയാൾ കേട്ടില്ല . അയാൾ അറിഞ്ഞില്ല . ചിലപ്പോൾ കാമപൂരണത്തിനു, ചിലപ്പോൾ ആരോടെക്കയോ ഉള്ള വാശി തീർക്കുവാൻ, അയാൾ വാങ്ങിയിട്ട ഒരു പെൺപാവ ആയിരുന്നു .അവൾ അയാൾക്ക് .\nസന്ധ്യ , ശബ്ദം പുറത്തു വരാതെ , എങ്ങലടച്ചു കരയുകയായിരുന്നു . സ്വന്തം ബെഡ്രൂമിൽ ഭർത്താവിനാൽ പീഡിപ്പിക്കപ്പെടുന്ന , റേപ്പ് ചെയ്യപ്പെടുന്ന അനേകം ഭാര്യമാരിൽ ഒരാൾ ..\nശരീരം മുഴുവൻ കൊത്തി നുറുക്കുന്ന പോലെ വേദനിക്കുന്നു, ഒരിയ്ക്കലും സ്നേഹത്തോടെ തന്റെ ദേഹത്ത് തൊട്ടിട്ടില്ല . കെട്ടി പിടിക്കുകയോ , ചുണ്ടിലും കണ്ണിലും , നെറ്റിയിലും ചുംബിക്കുകയോ ചെയ്തിട്ടില്ല . ആരോടെക്കയോ ഉള്ള വാശി പോലെ , എന്നും രാത്രി ചെയ്യുന്ന ഒരു വഴിപാട്. ഒരിയ്ക്കലും തന്റെ ഇഷ്ടങ്ങൾ ചോദിച്ചിട്ടില്ല . എല്ലാം കഴിഞ്ഞു ..ആ വിയർപ്പിൽ മുഖം ഒളിപ്പിച്ചു കിടക്കുന്നതും , നെഞ്ചിലെ രോമപടർപ്പിൽ, വിരലോടിക്കുന്നതും ഒരുപാട് സ്വപ്നം കണ്ടിട്ടുണ്ട് . ഇതുവരെ , പ്രണയത്തോടെ ഒരു വാക്ക് മിണ്ടീട്ടില്ല .\nഎന്തെല്ലാം സ്വപ്‌നങ്ങൾ ആയിരുന്നു . കൂട്ടുകാരികൾ അവരുടെ കഥകൾ ഒക്കെ പറഞ്ഞപ്പോൾ , ഒരുപാട് ആഗ്രഹിച്ചു പോയിരുന്നു. വിവാഹം , ഭർത്താവ് , ആദ്യ രാത്രി , കുട്ടികൾ . പക്ഷെ എല്ലാം അവസാനിച്ചു, താൻ ഒരു വേശ്യ ആണെന്ന് , സന്ധ്യയ്ക്ക് തോന്നി, ഒരാൾക്ക് മാത്രം ശരീരം വില്ക്കുന്ന ഒരു വേശ്യ. തന്റെ ഭർത്താവ് രാത്രിയിൽ കാമം ശമിപ്പിക്കാൻ വേണ്ടി മാത്രം വരുന്ന, അനേകം പുരുഷന്മാരെ പോലെ ഒരാളും . ..\nഫോണിൽ ഒരു മെസ്സേജ് വരുന്ന ശബ്ദം സന്ധ്യ കേട്ടു. അവൾ കൈ നീട്ടി മൊബൈൽ എടുത്തു ….മനുവാണ് …\n” സന്ധ്യമോളെ, ഞാൻ ദേ മുറ്റത്ത് ഇരിക്കുവാ ,ഇവിടെ മഴ പെയ്തു മാറി, ..ആകാശം തെളിഞ്ഞപ്പോൾ , അവിടവിടെയായി നക്ഷത്രങ്ങൾ മിന്നി മിന്നി നില്ക്കുന്നു .. നല്ല ഭംഗിയുണ്ട് ..കാണാൻ ..നീ ഇങ്ങോട്ട് വരുന്നോ ..നമുക്ക് ചുമ്മാ സംസാരിച്ചു ഇരിക്കാം ….. ”\nസന്ധ്യ ഒന്ന് കണ്ണടച്ചു..ഒരു നീർമണി കവിളിൽ വീണു പൊള്ളി …അവളുടെ വിരലുകൾ മൊബൈലിന്റെ കീപ്പാടിൽ അമർന്നു …\n” ഞാൻ വരുന്നു മനു ……. “\nPrevious ആദ്യരാത്രിയില് പണി കിട്ടിയ യുവാവിന്‍റെ കഥ\nNext രാത്രി തനിച്ച് ബൈക്കില് യാത്ര ചെയ്യുന്ന സമയത്ത് ഒരു പെണ്‍കുട്ടി കൈ കാണിച്ചാല് എന്ത് സംഭവിക്കും


From Aamir Khan-Kiran Rao To Kajol - Ajay Devgn: Bollywood Celebrities Who Suffered Miscarriages - Malayalam Filmibeat\n| Published: Monday, July 19, 2021, 17:37 [IST]\nസിനിമാ താരങ്ങളുടെ പ്രണയവും വിവാഹവുമെല്ലാം വലിയ ചര്‍ച്ചയാവാറുണ്ട്. ചില നടിമാര് ഗര്‍ഭിണിയാവുന്നതിന് മുന്‍പ് തന്നെ പലരുമത് കണ്ടുപിടിച്ച് കഴിയും. എന്നാല് ഗര്‍ഭകാലം ആരും അറിയാതെ പോയ ചില താരങ്ങളും ഇന്ത്യയിലുണ്ട്. ബോളിവുഡില മുന്‍നിര താരദമ്പതിമാരുടെ ദാമ്പത്യ ജീവിതവുമായി ബന്ധപ്പെട്ട കാര്യങ്ങളാണ് ഇപ്പോള് പ്രചരിക്കുന്നത്.\nആമിര് ഖാന് മുതല് ഷാരുഖ് ഖാന് വരെയുള്ള താരങ്ങള്‍ക്ക് അവരുടെ ആദ്യ കുഞ്ഞുങ്ങളെ നഷ്ടപ്പെട്ടിരുന്നു. ഗര്‍ഭത്തിലായിരിക്കുന്ന സമയത്ത് തന്നെ പലര്‍ക്കും അലസി പോവുകയായിരുന്നു. അധികമാരും അറിയാത്ത ചില താരങ്ങളുടെ വിശേഷങ്ങള് വായിക്കാം.\n2009 ലാണ് ശില്‍പ ഷെട്ടിയും ബിസിനസുകാരനായ രാജ്കുന്ദ്രയും വിവാഹിതരാവുന്നത്. 2012 ല് വിവാന് എന്നൊരു മകന് ജനിച്ചു. വിവാന് മുന്‍പ് ശില്‍പ ഗര്‍ഭിണിയാവുകയും ആ കുഞ്ഞ് ജനിക്കുന്നതിന് മുന്‍പ് തന്നെ നഷ്ടപ്പെട്ടതാണെന്ന കാര്യം അധികമാര്‍ക്കും അറിയില്ല. വിവാഹം കഴിഞ്ഞ് മാസങ്ങള്‍ക്കുള്ളില് ശില്‍പ ഷെട്ടി ഗര്‍ഭിണിയായി. പക്ഷേ പല കോംപ്ലിക്കേഷന്‍സും കാരണം ആ കുഞ്ഞിനെ നഷ്ടപ്പെടുകയായിരുന്നു. മുന്‍പൊരു പരിപാടിയില് നടി തന്നെ ഇക്കാര്യം പുറംലോകത്തെ അറിയിച്ചിട്ടുണ്ട്.\nആമിര് ഖാനും ഭാര്യ കിരണ് റാവുവും വിവാഹമോചിതര് ആവുകയാണെന്നുള്ള വാര്‍ത്ത കഴിഞ്ഞ ദിവസങ്ങളിലാണ് പുറത്ത് വരുന്നത്. 2005 ല് വിവാഹിതരായ ഇരുവരും 2021 ല് വേര്‍പിരിയാം എന്ന തീരുമാനത്തില് എത്തുകയായിരുന്നു. 2009 ല് കിരണ് റാവുവും ഗര്‍ഭിണി ആയെങ്കിലും ജനിക്കുന്നതിന് മുന്‍പ് ആ കുഞ്ഞിനെ നഷ്ടപ്പെട്ടു. അക്കാലത്ത് ഞങ്ങള് രണ്ടാള്‍ക്കും കുഞ്ഞിനെ നഷ്ടപ്പെട്ടെന്ന് പറഞ്ഞ് ആമിര് ഖാന് തന്നെ രംഗത്ത് വന്നിരുന്നു. 2011 ഐവിഎഫ് ട്രീറ്റ്‌മെന്റിലൂടെ ഒരു ആണ്‍കുഞ്ഞ് താരങ്ങള്‍ക്ക് ജനിച്ചു. അസാദ് എന്നാണ് മകന് പേരിട്ടിരിക്കുന്നത്.\nപരമ്പരാഗതമായ ചടങ്ങുകളിലൂടെ 1999 ലാണ് കാജോളും അജയ് ദേവ്ഗണും വിവാഹിതരാവുന്നത്. രണ്ട് മക്കളാണ് താരദമ്പതിമാര്‍ക്കുള്ളത്. നൈസ ആണ് ഇരുവരുടെയും മൂത്തമകള് എങ്കിലും അതിന് മുന്‍പ് കാജോള് ഗര്‍ഭിണിയായിരുന്നു. ഗര്‍ഭാശയത്തിനു പുറത്ത് ഭ്രൂണം കടിക്കുന്ന അവസ്ഥ വന്നതോടെ ആ കുഞ്ഞിനെ നഷ്ടപ്പെട്ടു. ഗര്‍ഭാവസ്ഥയുടെ ആറ് ആഴ്ചകള്‍ക്ക് ശേഷമായിരുന്നു ഈ സംഭവം. കാജോളിന്റെ ആരോഗ്യത്തെ ബാധിക്കുമെന്ന് മനസിലായപ്പോവാണ് കുഞ്ഞിനെ വേണ്ടെന്ന് വെച്ചത്.\nഇന്ത്യയിലെ പ്രമുഖ താരദമ്പതിമാരാണ് സൈറ ഭാനുവും ദിലീപ് കുമാറും. കഴിഞ്ഞ ആഴ്ചയാണ് ദിലീപ് കുമാര് അന്തരിച്ചത്. ഒരു കാലത്ത് ഇരുവരുടെയും പ്രണയം ഇന്ത്യന് സിനിമാലോകം ചര്‍ച്ചയാക്കിയതാണ്. ദിലീപിനെക്കാളും 22 വയസിന് ഇളയതായിരുന്നു സൈറ. പ്രണയത്തിന് മുന്നില് പ്രായം ഒരു തടസം ആയിരുന്നില്ല. 1972 ലാണ് സൈറ ആദ്യമായി ഒരു കുഞ്ഞിന് ജന്മം കൊടുക്കാന് ഒരുങ്ങിയത്. ഗര്‍ഭത്തിന്റെ എട്ട് മാസങ്ങളും പൂര്‍ത്തിയായെങ്കിലും രക്തസമ്മര്‍ദ്ദം മൂലം ആ കുഞ്ഞിനെ നഷ്ടപ്പെടുകയായിരുന്നു. പൊക്കിള്‍കൊടി കഴുത്തില് ചുറ്റിയതോടെ കുഞ്ഞിനെ രക്ഷിക്കാന് ഡോക്ടര്‍മാര്‍ക്ക് സാധിച്ചില്ല. ആദ്യ കുഞ്ഞിനെ നഷ്ടപ്പെട്ടതിന് ശേഷം ഒരിക്കല് പോലും സൈറയ്ക്ക് ഗര്‍ഭം ധരിക്കാന് കഴിഞ്ഞില്ല. അത് ദൈവത്തിന്റെ തീരുമാനം അതാണെന്ന് കരുതി ആശ്വസിക്കുകയായിരുന്നു.\nബോളിവുഡിലെ ഏറ്റവും പ്രിയപ്പെട്ട താരദമ്പതിമാരാണ് ഷാരുഖ് ഖാനും ഗൗരി ഖാനും. ആര്യന്, സുഹാന, അബ്രാം, എന്നിങ്ങനെ മൂന്ന് മക്കള്‍ക്കൊപ്പം സന്തുഷ്ട ദാമ്പത്യ ജീവിതം നയിക്കുകയാണ് താരങ്ങള്. 1997 ല് ഗൗരി ഖാനും ഗര്‍ഭത്തില് നിന്ന് കുഞ്ഞിനെ നഷ്ടപ്പെട്ട കഥ അധികമാരും അറിയാന് വഴിയില്ല. മൂത്തമകന് ആര്യന് ജനിക്കുന്നതിന് മുന്‍പായിരുന്നു ഇത് നടക്കുന്നത്. ഒരു ഷോ യില് പങ്കെടുത്ത് സംസാരിക്കുമ്പോള് ഷാരുഖ് തന്നെ ഈ കഥ പുറംലോകത്തോട് പറഞ്ഞു.\nസോഫിയ ഹയാത്ത്- വ്‌ള്ഡ് സ്റ്റാനസ്‌കു, ഡിംപി ഗാംഗുലി-രാഹുല് മഹാജന്, ശ്വേത റോഹിറ-പുല്‍കിത് സാമറാട്ട്, റഷ്മി ദേശായി-നന്ദിഷ് സന്ദു, രംഗോളി റൗണവത്-അജയ് ചന്ദേല്, അങ്കിത ഭാര്‍ഗവ-കരണ് പട്ടേല്, ഫര്‍ദീന് ഖാന്-നടാഷ മാധവനി എന്ന് തുടങ്ങി നിരവധി താരദമ്പതിമാരും സമാനമായ അവസ്ഥയിലൂടെ കടന്ന് പോയവരാണ്.\nRead more about: bollywood shahrukh khan ഷാരുഖ് ഖാന് ആമിര് ഖാന്\nFrom Aamir Khan-Kiran Rao To Kajol - Ajay Devgn: Bollywood Celebrities Who Suffered Miscarriages\nStory first published: Monday, July 19, 2021, 17:37 [IST]


nalini-gets-parole | മാധ്യമങ്ങൾക്ക് അഭിമുഖം നൽകരുത്! രാഷ്ട്രീയക്കാരുമായി ബന്ധം പുലർത്തരുത്; മകളുടെ വിവാഹത്തിൽ പങ്കെടുക്കാൻ നളിനിക്ക് 30 ദിവസസത്തെ പരോൾ; തീരുമാനം മദ്രാസ് ഹൈക്കോടതിയുടേത്; രാജീവ് ഗാന്ധി വധക്കേസിൽ 27 വർഷത്തെ ജയിൽ വാസത്തിനിടെ പരോൾ ലഭിക്കുന്നത് രണ്ടാം തവണ - MarunadanMalayali.com\nJuly 06, 2019 | 12:27 PM IST | Permalink\nചെന്നൈ ; മുൻ പ്രധാനമന്ത്രി രാജീവ് ഗാന്ധി വധക്കേസിൽ ശിക്ഷിക്കപ്പെട്ട് ജയിലിൽ കഴിയുന്ന എസ്. നളിനിക്ക് ഒരു മാസത്തെ പരോൾ അനുവദിച്ചു. മദ്രാസ് ഹൈക്കോടതിയുടേതാണ് തീരുമാനം. ലണ്ടനിൽ നടക്കുന്ന മകളുടെ വിവാഹാവശ്യങ്ങൾക്കായാണ് പരോൾ അനുവദിച്ചത്. 27 വർഷത്തെ ജയിൽ വാസത്തിനിടെ നളിനിക്കു പരോൾ ലഭിക്കുന്നതു രണ്ടാം തവണയാണ്. 2016ൽ പിതാവിന്റെ മരണാനന്തര ചടങ്ങിൽ പങ്കെടുക്കാൻ 24 മണിക്കൂർ പരോൾ ലഭിച്ചിരുന്നു.\nകേസിൽ പിടിയിലാകുന്ന സമയത്തു ഗർഭിണിയായിരുന്ന നളിനിക്കു ജയിലിലാണു കുഞ്ഞു ജനിച്ചത്. മകൾ ഡോ. അരിത്ര ഇപ്പോൾ ലണ്ടനിലാണു താമസം. നളിനിയുടെ ഭർത്താവ് മുരുകനും ഇതേ കേസിൽ പ്രതിയായി ജയിലിലാണ്. മാധ്യമങ്ങളോടോ രാഷ്ട്രീയക്കാരോടോ സംസാരിക്കരുത്, പൊലീസിന്റെ നിർദ്ദേശങ്ങൾ കർശനമായി പാലിക്കണം തുടങ്ങിയ ഉപാധികളോടെയാണു ജസ്റ്റിസ് എം.എം. സുന്ദരേശ്, ജസ്റ്റിസ് എം.നിർമൽ കുമാർ എന്നിവരുൾപ്പെട്ട ബെഞ്ച് പരോൾ അനുവദിച്ചത്. 10 ദിവസത്തിനകം പരോൾ നടപടികൾ പൂർത്തിയാക്കണമെന്നു കോടതി വെല്ലൂർ ജയിൽ സൂപ്രണ്ടിനു നിർദ്ദേശം നൽകി.\nരാജീവ് ഗാന്ധി വധക്കേസിൽ ജീവപര്യന്തം ശിക്ഷ ആനുഭവിക്കുന്ന നളിനി പരോളിന് പുറത്തിറങ്ങി; ഒരു മാസത്തേക്ക് ഇളവു നൽകിയത് മകളുടെ വിവാഹത്തിൽ പങ്കെടുക്കാൻ; പരോൾ കാലാവധിയിൽ വെല്ലൂർ വിട്ട് പുറത്തേക്ക് പോകാനോ മാധ്യമ പ്രവർത്തകരുമായോ രാഷ്ട്രീയ നേതാക്കളുമായോ സംസാരിക്കാനോ പാടില്ലെന്ന കർശന നിബന്ധന\nസ്വയം വാദിക്കണമെന്ന നളിനിയുടെ ആവശ്യം, സർക്കാരിന്റെ എതിർപ്പുകളുണ്ടായിരിക്കെ തന്നെ കോടതി അംഗീകരിച്ചിരുന്നു. ജീവപര്യന്തം തടവനുഭവിക്കുന്നവർക്ക് രണ്ടുവർഷം കൂടുമ്പോൾ ഒരുമാസത്തെ പരോളിന് അവകാശമുണ്ടെന്നും, എന്നാൽ, 27 വർഷമായി തനിക്ക് പരോൾ ലഭിച്ചിട്ടില്ലെന്നുമായിരുന്നു നളിനിയുടെ പരാതി. ജയിൽ സൂപ്രണ്ടിനു നൽകിയ അപേക്ഷയിൽ തീരുമാനമാകാത്തതിനെ തുടർന്നാണ് നളിനി മദ്രാസ് ഹൈക്കോടതിയെ സമീപിച്ചത്. നളിനിക്കാവശ്യമായ സുരക്ഷ ഒരുക്കാനും തമിഴ്‌നാട് സർക്കാരിനോട് കോടതി ആവശ്യപ്പെട്ടു.\nമകളുടെ വിവാഹ ഒരുക്കങ്ങൾക്കായി6മാസത്തെ പരോൾ ചോദിച്ചു കഴിഞ്ഞ ഫെബ്രുവരിയിൽ നളിനി ജയിൽ അധികൃതർക്കു കത്തു നൽകിയിരുന്നു. ഇതിൽ നടപടിയില്ലാതായതോടെയാണു കോടതിയെ സമീപിച്ചത്.'മകളെ പ്രസവിച്ചതു ജയിലിലാണ്. മകളെ നെഞ്ചോടു ചേർത്തു വളർത്താനുള്ള ഭാഗ്യം അമ്മയെന്ന നിലയിൽ എനിക്കു ലഭിച്ചില്ല. അവളുടെ വിവാഹം നടത്തിക്കൊടുക്കുന്നതിനുള്ള അവകാശം കൂടി നിഷേധിക്കരുത്'- വാദത്തിനിടെ നളിനി കോടതിയിൽ വികാരാധീനയായി.\n1991 മെയ് ഇരുപത്തിയൊന്നിന് പ്രധാനമന്ത്രിയായിരുന്ന രാജീവ് ഗാന്ധിയെ ചാവേർ സ്‌ഫോടനത്തിലൂടെ വധിച്ച കേസിലെ പ്രതിയാണ് നളിനി. സുപ്രീംകോടതിയും ശരിവച്ച വധശിക്ഷ രാജീവിന്റെ വിധവ സോണിയ ഗാന്ധിയുടെ അപേക്ഷ പ്രകാരം 2000ൽ തമിഴ്‌നാടു സർക്കാർ ജീവപര്യന്തമായി കുറച്ചു. അറസ്റ്റിലായതു മുതൽ 27 വർഷമായി വെല്ലൂർ സെൻട്രൽ ജയിലിലാണ് നളിനി.


മല്‍സരം വേണ്ടെന്ന് ചെറുകിട പൊതുമേഖലാ ബാങ്കുകളോട് കേന്ദ്രം - FUTURE KERALA - Future Kerala\nby വെബ് ഡെസ്‌ക്\t,\t24 September 2018\nസര്‍ക്കാരിന്റെ നിര്‍ദേശങ്ങള്: വന്‍കിട ബാങ്കുകളുമായുള്ള മത്സരം ഒഴിവാക്കുക, പ്രവര്‍ത്തനങ്ങള് ഏകീകരിക്കുക, അധികമായുള്ള ബ്രാഞ്ചുകള് അടച്ചു പൂട്ടുക\nന്യൂഡെല്‍ഹി: പ്രവര്‍ത്തനങ്ങള് ഏകീകരിക്കാനും കടുത്ത മല്‍സരം ഒഴിവാക്കാനും ചെറുകിട പൊതുമേഖലാ ബാങ്കുകള്‍ക്ക് കേന്ദ്ര സര്‍ക്കാരിന്റെനിര്‍ദേശം. കിട്ടാക്കടം മൂലം നിരവധി ബാങ്കുകള് പ്രതിസന്ധിയിലേക്ക് പോയ സാഹചര്യത്തിലാണ് കര്‍ശന പെരുമാറ്റച്ചട്ടം സര്‍ക്കാര് നിര്‍ദേശിക്കുന്നത്. അധികമായുള്ള ബ്രാഞ്ചുകള് അടച്ചു പൂട്ടണമെന്നും വളരാന് അനുയോജ്യമായ ഇടങ്ങളില് ശ്രദ്ധ കേന്ദ്രീകരിക്കണമെന്നുമാണ് സര്‍ക്കാര് ബാങ്കുകളോട് ആവശ്യപ്പെട്ടിരിക്കുന്നത്. വന്‍കിട ബാങ്കുകളുമായുള്ള മത്സരം ഒഴിവാക്കണമെന്നും നിര്‍ദേശമുണ്ട്. ”പൊതുമേഖലാ ബാങ്കുകള് വ്യതിരിക്തമായി ബാങ്കിംഗ് നടത്തണമെന്നാണ് ഞങ്ങള് ആഗ്രഹിക്കുന്നത്. വലിയ കോര്‍പ്പറേറ്റ് വായ്പകള്‍ക്കോ മേഖലകള്‍ക്കോ വേണ്ടി മത്സരിക്കാന് ചെറുകിട ബാങ്കുകള്‍ക്ക് സാധിക്കില്ല. അവര്‍യ്ക്ക് ദീര്‍ഘകാല ഫണ്ടിംഗ് നടത്താനുള്ള കരുത്തോ ശേഷിയോ ഇല്ല”, ധനകാര്യ മന്ത്രാലയത്തിലെ മുതിര്‍ന്ന ഉദ്യോഗസ്ഥന് പറഞ്ഞു.\nബാങ്ക് ഓഫ് ബറോഡ, വിജയ ബാങ്ക്, ദേന ബാങ്ക് എന്നീ പൊതുമേഖലാ ബാങ്കുകളെ ലയിപ്പിക്കാന് ഒരുങ്ങുന്ന പശ്ചാത്തലത്തില് കൂടിയാണ് ഇത്തരമൊരു നിര്‍ദേശം പുറത്തു വന്നിരിക്കുന്നത്. മൂന്നു ബാങ്കുകളും ലയിപ്പിക്കുന്നതോടെ രാജ്യത്തെ മൂന്നാമത്തെ വലിയ ബാങ്കാവും രൂപം കൊള്ളുക. മൂന്ന് ബാങ്കുകളുടെയും ബോര്‍ഡുകള് നിര്‍ദിഷ്ട ലയനത്തിന് അനുമതി നല്‍കാനുള്ള നടപടിക്രമങ്ങള് പരിഗണിച്ച് വരികയാണ്. 2018 ജൂലൈ വരെയുള്ള കണക്കുകള് പ്രകാരം 10.29 ലക്ഷം കോടി രൂപയുടെ ബിസിനസുള്ള ബാങ്ക് ഓഫ് ബറോഡയാണ് ഈ ബാങ്കുകളില് ഏറ്റവും വലുത്.\nദേശീയ ബാങ്കുകള്, പ്രാദേശിക ബാങ്കുകള് മുതലായവ മാനുഷിക വിഭവങ്ങള്, വിവരസാങ്കേതികവിദ്യ സംവിധാനങ്ങള് എന്നിവ ഉള്‍പ്പെടെയുള്ള സംഘടിത ഉറവിടങ്ങളെ നവീകരിക്കുന്നതിനുള്ള പദ്ധതികള് തയാറാക്കണമെന്ന് സര്‍ക്കാര് വ്യക്തമാക്കിയിട്ടുണ്ട്. നിലവില് രാജ്യത്ത് 21 പൊതുമേഖലാ ബാങ്കുകളാണുള്ളത്. ലയനങ്ങളിലൂടെ ഇവയുടെ എണ്ണം 10-11 ആയി കുറക്കാനാണ് സര്‍ക്കാര് ലക്ഷ്യമിടുന്നത്.\nപൊതുമേഖലാ ബാങ്കുകളുടെ കിട്ടാക്കടം ഉയരുന്നത് തടയാന് വേഗത്തിലുള്ള തിരുത്തല് നടപടി (പിസിഎ) മാര്‍ഗരേഖ റിസര്‍വ് ബാങ്ക് ഓഫ് ഇന്ത്യ നടപ്പിലാക്കി വരുന്നുണ്ട്. നിലവില് 11 പൊതുമേഖലാ ബാങ്കുകള് പിസിഎ ചട്ടക്കൂടിന് കീഴിലുണ്ട്. ഈ ബാങ്കുകള്‍ക്ക് പുതിയ വായ്പകള് അനുവദിക്കുന്നതിനും മറ്റും നിയന്ത്രണമുണ്ട്. പ്രവര്‍ത്തന പദ്ധതികള് അടക്കമുള്ളവ സമര്‍പ്പിക്കാനും ഈ ബാങ്കുകള്‍ക്ക് നിര്‍ദേശം നല്‍കിയിട്ടുണ്ട്. സെപ്റ്റംബര് 25ന് കേന്ദ്ര ധനമന്ത്രി അരുണ് ജയ്റ്റ്‌ലി ബാങ്കുകളുടെ പ്രകടനത്തിന്റെ ത്രൈമാസ വിശകലനം നടത്തും. അതിനൊപ്പം തന്നെ പിസിഎക്ക് കീഴിലുള്ള ബാങ്കുകള് തങ്ങളുടെ പദ്ധതികള് പങ്കിടുമെന്നാണ് പ്രതീക്ഷിക്കുന്നത്.\nപൊതുമേഖലാ ബാങ്കുകളുടെ കിട്ടാക്കടം കുറക്കുന്നതിന് സാധ്യമായ നിരവധി മാര്‍ഗങ്ങള് കേന്ദ്രസര്‍ക്കാര് പരിഗണിച്ച് വരികയാണ്. ഇഎഎസ്ഇ പരിപാടിക്ക് കീഴില് (ഉയര്‍ന്ന ലഭ്യതയും, സേവന മേന്മയും) പൊതുമേഖലാ ബാങ്കുകളുടെ കോര്‍പ്പറേറ്റ് വായ്പ 2019 മാര്‍ച്ചോടെ 40 ശതമാനത്തില് താഴെയായി കുറക്കാനോ അല്ലെങ്കില് 2017 സെപ്റ്റംബറില് ഉണ്ടായിരുന്നതില് നിന്ന് 15 ശതമാനമെങ്കിലും താഴ്ത്താനോ ബാങ്കുകള്‍ക്ക് സര്‍ക്കാര് നിര്‍ദേശം നല്‍കിയിട്ടുണ്ട്.\nവളരാന് അനുയോജ്യമായ ഇടങ്ങളില് ശ്രദ്ധ കേന്ദ്രീകരിക്കണമെന്നും സര്‍ക്കാര് ബാങ്കുകളോട് ആവശ്യപ്പെട്ടു\nമിനിമം ബാലന്‍സ്: ഉപഭോക്താക്കളില് നിന്ന് ബാങ്കുകള് ഈടാക്കിയത് 4,988 കോടി രൂപ\nവനിതകള്‍ക്ക് 7% പലിശ നിരക്കില് ധനസഹായം നല്‍കും\nബാങ്ക് ബോര്‍ഡ് ബ്യൂറോയെ നവീകരിച്ചേക്കും\nബാങ്കിങ് മേഖല ശക്തിപ്പെടുത്തും; ഉര്‍ജിത് പട്ടേല്\nഎംഎസ്എംഇകള്‍ക്ക് ധനസഹായവുമായി കേരള ഫിന് കോര്‍പ്


കാലാവസ്ഥ വ്യതിയാനം മൂലമുള്ള ഭൂമിശാസ്ത്രമാറ്റവും, മഹാപ്രളയം മിത്തുകളും - Indic tales- India's Stories From Indian Perspectives\nനാവികചരിത്രം നിങ്ങൾക്കു അറിയുമോ പൗരാണിക ചരിത്രം സിന്ധു-സരസ്വതി നാഗരികത Posted on ഓഗസ്റ്റ് 26, 2017 ഓഗസ്റ്റ് 2, 2018\nകാലാവസ്ഥ വ്യതിയാനം മൂലമുള്ള ഭൂമിശാസ്ത്രമാറ്റവും, മഹാപ്രളയം മിത്തുകളും\nശ്രീ. സഞ്ജീവ് സന്യാലിന്റെ ഒരു പ്രഭാഷണം ശ്രീജൻ ഫൗണ്ടേഷന്റെ ആഭിമുഖ്യത്തിൽ ജവഹർലാൽ നെഹ്രു യൂണിവേഴ്സിറ്റിയിൽ വച്ച് സംഘടിപ്പിച്ചിരുന്നു. വിഷയം – ‘ഇന്ത്യയുടെ വിസമരിക്കപ്പെട്ട നാവികചരിത്രം’.\nഈ ചെറിയ ലേഖനത്തിൽ, ഭാരതം ഉൾപ്പെടുന്ന തെക്കനേഷ്യയിൽ ഉണ്ടായിട്ടുള്ള കാലാവസ്ഥ, ഭൂകമ്പ-ഭൂമിശാസ്ത്ര വ്യതിയാനങ്ങളെ കുറിച്ച് അദ്ദേഹം ചർച്ച ചെയ്യുന്നു. മഹാപ്രളയത്തെ അടിസ്ഥാനമാക്കുന്ന മിത്തുകളേയും അദ്ദേഹം വിവരിക്കുന്നു.\nഇന്ത്യൻ മഹാസമുദ്രവുമായ ബന്ധപ്പെട്ട ഭൂവിഭാഗത്തിന്റെ ചരിത്രം ഇനി പരിശോധിക്കാം. ഇതേപ്പറ്റി ഓർത്തിരിക്കേണ്ട പ്രധാനപ്പെട്ട ഒരു കാര്യമുണ്ട് – തെക്കനേഷ്യൻ മേഖല എപ്പോഴും മാറ്റങ്ങൾക്കു വിധേയമാകുന്ന ഭൂവിഭാഗമാണ്. ഭൂകമ്പചലനങ്ങളാലും മറ്റും തീരപ്രദേശങ്ങൾ എപ്പോഴും മാറിക്കൊണ്ടിരിക്കുന്നു. ഇതുമൂലം തീരപ്രദേശം ഉയരുകയോ മാറ്റിമറിക്കപ്പെടുകയോ ചെയ്യാം. ഞാൻ ഇനി പറയാൻ പോകുന്ന കാര്യങ്ങൾ മനസ്സിലാക്കുന്നതിനു ഇക്കാര്യങ്ങൾ ഓർത്തിരിക്കേണ്ടതുണ്ട്.\nഏകദേശം 8000-9000 വർഷങ്ങൾക്കും മുമ്പായിരുന്നു അവസാനത്തെ ഹിമയുഗം അവസാനിച്ചത്. എന്നാൽ ഈ ഹിമയുഗത്തിന്റെ ഉത്തുംഗനില 14000 വർഷം മുമ്പായിരുന്നു. ഈ അവസാന ഹിമയുഗക്കാലത്ത്, നിങ്ങൾ ഇന്ത്യൻ മഹാസമുദ്രത്തിന്റെ അരികിലേക്കു വന്നിരുന്നെങ്കിൽ, ഇന്നുള്ളതിൽനിന്നു വളരെ വ്യത്യസ്തമായ തീരപ്രദേശം ആകുമായിരുന്നു കാണുക. ഭൂമിയുടെ വടക്കൻ അർദ്ധഗോളത്തിലും, തെക്കൻ അർദ്ധഗോളത്തിന്റെ വലിയൊരു ഭാഗത്തും, ഭീമാകാരങ്ങളായ മഞ്ഞുപാളികളിൽ ധാരാളം ജലം ശേഖരിക്കപ്പെട്ടിരുന്നു. ഇന്നുള്ളതിനേക്കാൾ 100-150 മീറ്റർ താഴെയായിരുന്നു അന്ന് സമുദ്രജലനിരപ്പ്.\nതന്മൂലം, പേർഷ്യൻ ഗൾഫ് മേഖല ഒരു സമതലപ്രദേശമായിരുന്നു. ഗുജറാത്ത് ആകട്ടെ ഒരു ഉൾപ്രദേശവും. തെക്കേ ഇന്ത്യയിലേക്കുള്ള നേർരേഖപോലെയായിരുന്നു ഇന്ത്യയുടെ പടിഞ്ഞാറൻ തീരദേശം. ഇന്ത്യൻ ഉപഭൂഖണ്ഢത്തിന്റെ ഭാഗമായിരുന്നു ശ്രീലങ്ക. തെക്കുകിഴക്കൻ ഏഷ്യയിൽ കാണുന്ന അസംഖ്യം ദ്വീപുകൾ, ‘Sundaland’ എന്നു ഇക്കാലത്തു വിളിക്കപ്പെടുന്ന വലിയൊരു ഭൂവിഭാഗമായിരുന്നു. വാസ്തവത്തിൽ, ആസ്ട്രേലിയക്കാരുടെ പൂർവ്വികർ, അതായത് അവിടത്തെ ആദിവാസികൾ, തെക്കുകിഴക്കൻ ഏഷ്യയ്ക്കു കുറുകെ നടന്ന് അവിടെ എത്തിച്ചേർന്നവരാണ്.\nഇങ്ങിനെയായിരുന്നു അക്കാലത്തെ ഭൂമിശാസ്ത്രം!\nഅതിനുശേഷം 12000 കൊല്ലം മുമ്പ്, മഞ്ഞുപാളികളും ഹിമാനികളും ഉരുകാൻ തുടങ്ങി. ജലനിരപ്പ് ഉയർന്നു. അതോടെ പേർഷ്യൻ ഗൾഫ് മേഖല വെള്ളത്താൽ മൂടപ്പെട്ടു. ഇന്ത്യയുടെ തീരപ്രദേശങ്ങളും വെള്ളത്തിനടിയിലായി. ശ്രീലങ്ക ഇന്ത്യയിൽനിന്നു വേർപെട്ടു പോയി. ഇതൊരു മഹാദുരന്തമായിരുന്നു. അതുകൊണ്ട് ഈ സംഭവത്തെപ്പറ്റിയുള്ള ഓർമ്മകൾ, മഹാപ്രളയം എന്ന മിത്തായി, വിവിധ ജനതകളുടെ ഓർമയിൽ സൂക്ഷിക്കപ്പെട്ടെന്നു കരുതാവുന്നതാണ്. നോഹയുടെ കാലത്തു നടന്ന പ്രളയത്തെപ്പറ്റി കഥയുണ്ട്. ഗിൽഗാമേഷ് എന്ന സുമേറിയൻ കഥയുണ്ട്.\nആസ്ട്രേലിയയിലെ ആദിവാസികൾക്കും, തെക്കുകിഴക്കൻ ഏഷ്യയിലെ ലാവോഷ്യൻസ്-നും (Laotians) പ്രളയത്തെപ്പറ്റി മിത്തുകൾ ഉണ്ട്. എല്ലാത്തിനും ഉപരി, ഭാരതീയ പുരാണങ്ങളും മനുവിന്റെ കാലത്തുണ്ടായ ഒരു മഹാപ്രളയത്തെ കുറിച്ച് പരാമർശിക്കുന്നു. വിഷ്‌ണു മൽസ്യാവതാരമായി അവതരിക്കുന്നത് പ്രളയകാലത്താണ്.\nമഹാപ്രളയത്തെ കുറിച്ചുള്ള മിത്തുകൾ ഈവിധം ധാരാളമുണ്ട്. പക്ഷേ, അവ പ്രതിനിധീകരിക്കുന്ന ശരിയായ ചരിത്രം നിർണയിക്കാൻ ബുദ്ധിമുട്ടാണ്. എന്നിരുന്നാലും, ഹിമയുഗത്തിന്റെ അവസാനകാലത്തെ ഓർമകളാണ് മഹാപ്രളയം മിത്തുകളെന്നു പറയുന്നതിൽ തെറ്റില്ല.\nബിസി 5000 വർഷത്തിനോടു അടുത്ത്, ഇന്നു കാണുന്നപോലുള്ള പടിഞ്ഞാറൻ തീരപ്രദേശം ഭാരതത്തിനുണ്ടായെന്ന് പറയാം. ചിലപ്പോൾ, അല്പം വ്യത്യാസവും അന്നു ഉണ്ടായിരുന്നിരിക്കാം.\nമുഴുവൻ വീഡിയോ കാണാൻ => https://www.youtube.com/watch?v=SoyPwRh4nRg&t=517s\nTags: പ്രമുഖ ലേഖനങ്ങൾ,വീഡിയോകൾ\nഇറാൻ, ഒമാൻ, ബഹ്റെൻ, മെസപ്പൊട്ടാമിയ, സുമേറിയ എന്നീ രാജ്യങ്ങളുമായി ഹാരപ്പൻ/മെലൂഹൻ സംസ്കാരത്തിന്റെ വ്യാപാരബന്ധങ്ങൾ\nഅയോധ്യ രാമക്ഷേത്രം നിങ്ങൾക്കു അറിയുമോ പ്രഭാഷണ ഭാഗങ്ങൾ മധ്യകാല ചരിത്രം ഒക്ട് 31, 2017\nഅയോധ്യ രാമക്ഷേത്രം നിങ്ങൾക്കു അറിയുമോ പ്രഭാഷണ ഭാഗങ്ങൾ മധ്യകാല ചരിത്രം നവം 09, 2017\nഅയോധ്യ രാമക്ഷേത്രം നിങ്ങൾക്കു അറിയുമോ പ്രഭാഷണ ഭാഗങ്ങൾ മധ്യകാല ചരിത്രം നവം 21, 2017\nനാവികചരിത്രം പൗരാണിക ചരിത്രം സിന്ധു-സരസ്വതി നാഗരികത ഡിസം 02, 2017


Minister of Law Ravisankar Prasad about Sabarimala women entry in Lok Sabha | ശബരിമലയിലെ യുവതീ പ്രവേശം തടയാന് തല്‍ക്കാലം നിയമനിര്‍മ്മാണം നടത്താനില്ല, നിലപാടറിയിച്ച് കേന്ദ്രം! - Malayalam Oneindia\nUpdated: Wed, Jul 3, 2019, 13:54 [IST]\nദില്ലി: ശബരിമല സ്ത്രീ പ്രവേശന വിവാദത്തില് നിലപാട് വ്യക്തമാക്കി കേന്ദ്ര സര്‍ക്കാര്. ശബരിമലയിലെ യുവതീ പ്രവേശം തടയാന് തല്‍ക്കാലം കേന്ദ്രസര്‍ക്കാര് നിയമനിര്‍മ്മാണം നടത്താനില്ല എന്ന് നിയമമന്ത്രി രവിശങ്കര് പ്രസാദ് വ്യക്തമാക്കി. ശബരിമല വിഷയം സുപ്രീം കോടതിയുടെ പരിഗണനയിലാണെന്നും നിയമമന്ത്രി ലോക്‌സഭയെ അറിയിച്ചു. ശബരിമല ആചാര സംരക്ഷണത്തിന് വേണ്ടി സഭയില് ആവശ്യം ഉയര്‍ന്നതിനാണ് മന്ത്രി മറുപടി നല്‍കിയത്.\nശബരിമലയിലെ ആചാര സംരക്ഷണത്തിന് വേണ്ടി യുഡിഎഫ് എംപി എന്‍കെ പ്രേമചന്ദ്രന് ലോക്‌സഭയില് സ്വകാര്യ ബില് കൊണ്ടുവന്നിരുന്നു. ബില്ലിന് സഭ ഏകകണ്ഠമായി അവതരണാനുമതി നല്‍കിയെങ്കിലും നറുക്കെടുപ്പില് ഉള്‍പ്പെടാത്തത് കൊണ്ട് ശബരിമല ബില് ഈ ലോക്‌സഭാ സമ്മേളനത്തില് ചര്‍ച്ചയായേക്കില്ല.\nശബരിമലയില് ആചാര സംരക്ഷണത്തിന് കേന്ദ്രസര്‍ക്കാര് സമഗ്രമായ നിയമനിര്‍മ്മാണം നടത്തുകയാണ് വേണ്ടതെന്ന് ബിജെപി എംപി മീനാക്ഷി ലേഖി ആവശ്യപ്പെട്ടു. ശബരിമല സ്വകാര്യ ബില് അപൂര്‍ണമാണെന്നും ലേഖി പറഞ്ഞു. ജയ് അയ്യപ്പ വിളികള്‍ക്കിടെയായിരുന്നു മീനാക്ഷി ലേഖിയുടെ ശബരിമല പ്രസംഗം. ശബരിമലയിലെ സ്ത്രീ പ്രവേശന നിരോധനമെന്ന ആചാര സംരക്ഷണത്തിന് ഭരണഘടനയുടെ പരിരക്ഷ ഉറപ്പാക്കണമെന്നും മീനാക്ഷി ലേഖി ആവശ്യപ്പെട്ടു.\nഅതേസമയം ശബരിമല ആചാര സംരക്ഷണത്തിന് വേണ്ടി പ്രതിപക്ഷ എംപിമാരും ശബ്ദമുയര്‍ത്തി. ശബരിമലയ്ക്കായി കേന്ദ്ര സര്‍ക്കാര് ബില്ല് കൊണ്ട് വരണമെന്ന് പത്തനംതിട്ട എംപി ആന്റോ ആന്റണി ആവശ്യപ്പെട്ടു. ഇതിന് പിന്നാലെയാണ് നിയമനിര്‍മ്മാണം ഉടന് സാധ്യമല്ലെന്ന് മന്ത്രി രവിശങ്കര് പ്രസാദ് ലോക്‌സഭയില് വ്യക്തമാക്കിയത്.\ncongress sabarimala sabarimala women entry tripple talaq bill bjp lok sabha nk premachandran കോൺഗ്രസ് ശബരിമല മുത്തലാഖ് ശബരിമല സ്ത്രീ പ്രവേശനം ലോക്സഭ എംപി ബിജെപി രവിശങ്കർ പ്രസാദ്\nMinister of Law Ravisankar Prasad about Sabarimala women entry in Lok Sabha


central police – Media Mangalam\n‘എന്നെയും അറസ്റ്റ് ചെയ്യൂ’; കോവിഡ് മഹാമാരിയെ കൈകാര്യം ചെയ്തതില് കേന്ദ്രസര്‍ക്കാരിനുണ്ടായ വീഴ്ചക്കെതിരെ ‘എന്നെയും അറസ്റ്റ് ചെയ്യൂ’. കോവിഡ് മഹാമാരിയെ കൈകാര്യം ചെയ്തതില് കേന്ദ്രസര്‍ക്കാരിനുണ്ടായ വീഴ്ചക്കെതിരെ പ്രതിഷേധിച്ചവരെ അറസ്റ്റ് ചെയ്ത സംഭവം; രാഹുല് ഗാന്ധിയും രംഗത്ത്\nന്യൂഡല്‍ഹി: ‘എന്നെയും അറസ്റ്റ് ചെയ്യൂ’. കോവിഡ് മഹാമാരിയെ കൈകാര്യം ചെയ്തതില് കേന്ദ്രസര്‍ക്കാരിനുണ്ടായ വീഴ്ചക്കെതിരെ പ്രതിഷേധിച്ചവരെ അറസ്റ്റ് ചെയ്ത സംഭവത്തില് വിമര്‍ശനവുമായി കോണ്‍ഗ്രസ് നേതാവ് രാഹുല് ഗാന്ധിയും രംഗത്ത്.…


കള്ളക്കേസ്, പുലര്‍ച്ചെയുളള വാഹനപരിശോധന; നെയ്യാര് ഡാം പോലീസിനെതിരേ നേരത്തെയും പരാതികള് | Kerala Police| Police| Social Media| Neyyar Dam\nകള്ളക്കേസ്, പുലര്‍ച്ചെയുളള വാഹനപരിശോധന; നെയ്യാര് ഡാം പോലീസിനെതിരേ നേരത്തെയും പരാതികള്\nNov 28, 2020, 12:37 PM IST\nഗൃഹനാഥനെയും മകളെയും അധിക്ഷേപിച്ച് സംസാരിക്കുന്ന എ.എസ്.ഐ. ഗോപകുമാര്. സാമൂഹികമാധ്യമങ്ങളില് പ്രചരിച്ച ദൃശ്യങ്ങളില്‍നിന്ന്.\nകാട്ടാക്കട : നെയ്യാർഡാം പോലീസ് സ്റ്റേഷനിൽ പരാതിയുമായെത്തിയ ഗൃഹനാഥനെയും മകളെയും പോലീസുദ്യോഗസ്ഥൻ അധിക്ഷേപിച്ച സംഭവത്തിൽ അന്വേഷണം തുടങ്ങി. നെടുമങ്ങാട് ഡിവൈ.എസ്.പി. ഉമേഷ് കുമാർ വെള്ളിയാഴ്ച സ്റ്റേഷനിലെത്തി തെളിവെടുപ്പ് നടത്തി. സംഭവത്തിൽ സ്റ്റേഷനിലെ എസ്.ഐ.ക്കെതിരേയും പരാതിയുയർന്നിട്ടുണ്ട്.\nനെയ്യാർഡാം പള്ളിവേട്ട സിന്ധു ഭവനിൽ സി.സുദേവനെയാണ് മകളുടെ മുന്നിൽ വച്ച് പോലീസ് സ്റ്റേഷനിൽ അപമാനിക്കപ്പെട്ടത്. മൂത്ത മകളെ കാണാനില്ലെന്ന പരാതിയുമായാണ് സുദേവൻ ആദ്യം പോലീസ് സ്റ്റേഷനിൽ എത്തിയത്. തുടർന്ന് ഈ മകളെ ഒരു യുവാവിനൊപ്പം പോലീസ് കണ്ടെത്തുകയും, ഒപ്പമുണ്ടായിരുന്ന യുവാവിനൊപ്പം പോകണമെന്ന യുവതിയുടെ ആവശ്യപ്രകാരം വിട്ടയയ്ക്കുകയും ചെയ്തു. ഈ യുവാവ് തന്നെയും ഇളയമകളെയും ഭീഷണിപ്പെടുത്തുന്നു എന്നും അത് വിലക്കണമെന്നും ആവശ്യപ്പെട്ട് വീണ്ടും പരാതിയുമായി സ്റ്റേഷനിൽ എത്തിയപ്പോൾ ആദ്യം എസ്.ഐ.യാണ് മോശമായി പെരുമാറിയതെന്ന് സുദേവൻ പറഞ്ഞു. എസ്.ഐ. അപമാനിച്ചശേഷമാണ് എ.എസ്.ഐ. വിഷയം ഏറ്റെടുക്കുകയും മകളുടെ മുന്നിൽ വച്ച് അധിക്ഷേപിക്കുകയും ചെയ്തത്. മദ്യപിക്കാത്ത തന്നെ മദ്യപാനിയായി ചിത്രീകരിച്ചു. മനുഷ്യാവകാശ കമ്മിഷൻ, വനിതാ കമ്മിഷൻ എന്നിവയിൽ പരാതി നൽകുമെന്നും സുദേവൻ പറഞ്ഞു. എന്നാൽ, ഇയാളുടെ വീട്ടിലെത്തി പരാതി സ്വീകരിക്കാത്തതെന്തെന്ന ചോദ്യവുമായാണ് സുദേവൻ സ്റ്റേഷനിൽ എത്തിയതെന്ന് നെയ്യാർഡാം പോലീസ് പറയുന്നു. പോലീസുകാരോട് തട്ടിക്കയറിയപ്പോൾ ഉണ്ടായ പ്രകോപനമാണ് നടന്നതെന്നും പോലീസ് പറയുന്നു.\nനെയ്യാർഡാം പോലീസിനെതിരേ നേരത്തെയും പരാതികൾ\nഇതിനിടെ നെയ്യാർഡാം പോലീസിനെതിരേ കൂടുതൽ ആരോപണങ്ങളാണ് ഇപ്പോൾ ഉയരുന്നത്.\nനെയ്യാർഡാം പോസ്റ്റ് ഓഫീസിൽ ഉണ്ടായ ഒരു തർക്കത്തിൽ ഉൾപ്പെട്ടയാളെ നെയ്യാർഡാം എസ്.ഐ. കള്ളക്കേസിൽ കുടുക്കിയെന്ന് പരാതി ഉയർന്നിരുന്നു. മനുഷ്യാവകാശ കമ്മിഷന് ലഭിച്ച ഈ പരാതി അന്വേഷിക്കാൻ നെടുമങ്ങാട് ഡിവൈ.എസ്.പി.യെ ചുമതലപ്പെടുത്തി. ആരോപണവിധേയനായ എസ്.ഐ.യെതന്നെ അന്വേഷണത്തിന് ചുമതലപ്പെടുത്തിയ ഡിവൈ.എസ്.പി.യുടെ നടപടിയെ മനുഷ്യാവകാശ കമ്മിഷൻ വിമർശിച്ചിരുന്നു. തുടർന്ന് ഡിവിഷന്റെ പരിധിയിൽ വരാത്ത ഉദ്യോഗസ്ഥനെക്കൊണ്ട് അന്വേഷിപ്പിക്കണമെന്ന് കമ്മിഷൻ ഉത്തരവിട്ടു. എസ്.ഐ.യ്ക്കെതിരേയുള്ള ഈ അന്വേഷണവും പൂർത്തിയായിട്ടില്ല.\nഎല്ലാ ദിവസവും പുലർച്ചെയുള്ള നെയ്യാർഡാം പോലീസിന്റെ വാഹനപരിശോധനയും വിവാദമാണ്. പത്ര, പാൽ വിതരണക്കാർ, ടാപ്പിങ് തൊഴിലാളികൾ തുടങ്ങിയവരെ അനാവശ്യമായി പുലർച്ചെ തടഞ്ഞുനിർത്തിയാണ് എസ്.ഐ.യുടെ നേതൃത്വത്തിൽ പരിശോധനയെന്നാണ് പരാതി.\nഇരുചക്രവാഹനങ്ങളിൽ പോകുന്ന ഇവരെ ഭീഷണിപ്പെടുത്തുകയും വൻ തുക പിഴ ഈടാക്കുന്നതായും പരാതിയുണ്ട്. കൂടാതെ ഓൺലൈനിൽ നൽകുന്ന പരാതിക്ക് സ്റ്റേഷനിൽനിന്നും രസീത് നൽകുന്നില്ലെന്നും ആക്ഷേപമുണ്ട്.\nഎ.എസ്.ഐ.യെ ഇടുക്കിയിലേക്ക് സ്ഥലംമാറ്റി\nഡിവൈ.എസ്.പി. ഉമേഷ് കുമാർ വെള്ളിയാഴ്ച സ്റ്റേഷനിലെത്തി പോലീസുദ്യോഗസ്ഥരോടും, പരാതിക്കാരോടും വിവരങ്ങൾ അന്വേഷിച്ച് മനസ്സിലാക്കി.\nഅന്വേഷണച്ചുമതലയുള്ള റൂറൽ ഡി.ഐ.ജി.ക്ക് വകുപ്പുതല അന്വേഷണ റിപ്പോർട്ട് കൈമാറും. സുദേവനെയും മകളെയും അധിക്ഷേപിക്കുന്ന വീഡിയോ സാമൂഹികമാധ്യമങ്ങളിൽ പ്രചരിച്ചതോടെ പോലീസ് മേധാവി ഇടപെട്ട് അന്വേഷണത്തിന് ഉത്തരവിടുകയായിരുന്നു.\nസംഭവത്തിൽ ഉൾപ്പെട്ട സ്റ്റേഷനിലെ ഗ്രേഡ് എ.എസ്.ഐ. ഗോപകുമാറിനെ ഇടുക്കിയിലേക്ക് സ്ഥലംമാറ്റിയിട്ടുണ്ട്.\nഇന്‍സ്റ്റഗ്രാമില് പരിചയപ്പെട്ട 16-കാരിക്ക് വിവാഹവാഗ്ദാനം; വീട്ടിലെത്തി പീഡനം; യുവാവ് പിടിയില്\nഷെയര്‍ചാറ്റിലൂടെ സൗഹൃദം, പീഡനത്തിനൊടുവില് സ്വര്‍ണവും പണവും കൈക്കലാക്കി; യുവാവ് അറസ്റ്റില്\nയുവതിയുടെ നഗ്നചിത്രങ്ങള് പ്രചരിപ്പിച്ചതിന് യുവാവ് അറസ്റ്റില്


തിരു: പോത്തൻകോട് കോവിഡ് 19 ബാധിച്ച് മരിച്ചയാൾക്ക് രോഗമില്ലായിരുന്നു എന്ന പ്രചാരണം അടിസ്ഥാന രഹിതമാണെന്ന് മന്ത്രി കടകംപള്ളി സുരേന്ദ്രൻ പറഞ്ഞു. വ്യാജ പ്രചാരണം നടത്തുന്ന വർക്കെതിരെ കർശനമായ നടപടി സ്വീകരിക്കാൻ പോലീസിന് നിർദ്ദേശം നൽകിയിട്ടുണ്ട്. മാർച്ച് 27 ന് മെഡിക്കൽ കോളേജിൽ വച്ച് പോത്തൻകോട് സ്വദേശി അബ്ദുൽ അസീസിന്റെ സ്രവം പരി ശോധനക്ക് എടുത്തിരുന്നു. ഇതിന്റെ റിസൾട്ട് 29 ന് ലഭിച്ചു. പോസിറ്റീവായിരുന്നു. തുടർപരിശോ ധനക്കായി ആലപ്പുഴ വൈറോളജി ഇൻസ്റ്റിറ്റ്യൂട്ടിൽ അയച്ചപ്പോഴും പോസിറ്റീവ് റിസൾട്ടാണ് ലഭിച്ചത്. കൊറോണ സംബന്ധിച്ച് സാമൂഹ്യമാധ്യമങ്ങളിൽ വ്യാജ പ്രചാരണം നടത്തുന്നവർക്കെതിരെ നടപടി ഉറപ്പാണെന്ന് തിരു.ജില്ലാ കളക്ടർ കെ.ഗോപാലകൃഷ്ണനും അറിയിച്ചിട്ടുണ്ട്.


ജനകോടികൾക്ക് നവംബർ വിപ്ലവ സന്ദേശം പകർന്ന് ശതാബ്ദി ആചരണത്തിന് സമാപനം. | SUCI Communist KERALA\nനിരവധി ഐതിഹാസിക സമരങ്ങൾക്ക് സാക്ഷ്യം വഹിച്ചിട്ടുള്ള കൽക്കത്ത നഗരം 2017 നവംബർ 17ന് നിലകൊണ്ടത് ആദരപൂർവ്വം ചരിത്രത്തെ അഭിവാദ്യം ചെയ്തുകൊണ്ടായിരുന്നു. നവംബർ സോഷ്യലിസ്റ്റ് വിപ്ലവം അന്തിമ വിജയം നേടിയ ആ മഹത്തായ ദിനത്തെ വരവേൽക്കാൻ നഗരമാകെ കൊടിതോരണങ്ങളാൽ ചുവപ്പണിഞ്ഞുനിന്നു. മാർക്‌സ്-ഏംഗൽസ്-ലെനിൻ-സ്റ്റാലിൻ-മാവോ എന്നീ കമ്മ്യൂണിസ്റ്റ് ആചാര്യന്മാരുടെ അർഹനായ പിന്തുടർച്ചക്കാരനും എസ്‌യുസിഐ(കമ്മ്യൂണിസ്റ്റ്) പാർട്ടിയുടെ സ്ഥാപക ജനറൽ സെക്രട്ടറിയും ഈ യുഗത്തിലെ സമുന്നത മാർക്‌സിസ്റ്റ് ചിന്തകരിലൊരാളുമായ സഖാവ് ശിബ്ദാസ് ഘോഷിന്റെ ചിന്തകളാൽ സായുധമായ എസ്‌യുസിഐ(സി) നവംബർ വിപ്ലവ ശതാബ്ദി ഒരു വർഷം നീണ്ടു നിൽക്കുന്ന പരിപാടികളോടെ ആചരിക്കാനാണ് തീരുമാനിച്ചത്.\nമുതലാളിത്ത വിരുദ്ധ സോഷ്യലിസ്റ്റ് വിപ്ലവത്തിലൂടെ ഈ രാജ്യത്തെ അദ്ധ്വാനിച്ച് ജീവിക്കുന്ന ജനവിഭാഗങ്ങളെ ചൂഷണത്തിൽനിന്ന് മോചിപ്പിക്കാനും തൊഴിലാളിവർഗ്ഗ സാർവ്വദേശീയത ഉയർത്തിപ്പിടിക്കാനുമുള്ള പ്രതിജ്ഞാബദ്ധതയിൽ നിന്നാണ് അത്തരമൊരു തീരുമാനം കൈക്കൊണ്ടത്. പാർട്ടിയുടെ മുൻകയ്യോടെ രൂപീകരിക്കപ്പെട്ട ശതാബ്ദി ആചരണ കമ്മിറ്റിയുടെ ആഭിമുഖ്യത്തിലാണ് ഒരുവർഷം നീണ്ടുനിന്ന പരിപാടികൾക്ക് സമാപനം കുറിച്ചുകൊണ്ട് കൽക്കത്തയിൽ സമാപനറാലി സംഘടിപ്പിക്കപ്പെട്ടത്.\nഏതാനും ദിവസങ്ങളായി കൽക്കത്ത നഗരത്തിൽ തുടർച്ചയായി പെയ്തുകൊണ്ടിരുന്ന മഴയ്ക്ക് റാലിയുടെ പ്രൗഢിക്ക് ഒട്ടും മങ്ങലേൽപ്പിക്കാനായില്ല. രാജ്യത്തിന്റെ നാനാകോണുകളിൽനിന്ന് പാർട്ടി പ്രവർത്തകരും അനുഭാവികളും കൽക്കത്തയിലെ സമ്മേളന വേദിയിലേയ്ക്ക് പ്രവഹിച്ചുകൊണ്ടിരുന്നു. ട്രെയിനുകൾ പലതും റദ്ദുചെയ്യപ്പെട്ടില്ലായിരുന്നെങ്കിൽ ഏതാനും ആയിരങ്ങൾ കൂടി എത്തിച്ചേരുമായിരുന്നു എന്നുമാത്രം. വിവിധ ഭാഷകളിലുള്ള മുദ്രാവാക്യം വിളികളാൽ നഗരം മുഖരിതമായി. എല്ലാ വീഥികളുടെയും ഓരങ്ങളിൽ പ്രകടനത്തിന് അഭിവാദ്യം അർപ്പിക്കാനെന്നോണം നഗരവാസികൾ സാഭിമാനം നിലകൊണ്ടു. എല്ലാ പ്രതിബന്ധങ്ങളെയും നിസ്സാരമാക്കാൻ പോന്നതായിരുന്നു സഖാക്കളുടെ നിശ്ചയദാർഢ്യവും ലക്ഷ്യബോധവും.\nറാലിയിൽ പങ്കടുത്ത വിദ്യാർത്ഥികളും യുവാക്കളും വിപ്ലവത്തിന്റെ സ്മരണ പുതുക്കുക മാത്രമായിരുന്നില്ല. ജനകോടികളുടെ മോചനത്തിനായുള്ള പോരാട്ടത്തിൽ സ്വയം സമർപ്പിക്കുക എന്ന, ചരിത്രം ഭരമേല്പിച്ച കർത്തവ്യം ഏറ്റെടുത്തവരായിരുന്നു അവർ. മാർക്‌സിസത്തെ മലിനമാക്കാനും മാർക്‌സിസ്റ്റ് ആചാര്യന്മാരെ അപകീർത്തിപ്പെടുത്താനുമുള്ള ഹീനനീക്കങ്ങളെ നിരന്തരം ചെറുത്തുകൊണ്ട് ശരിയായ ലൈനിൽ, ഉയർന്ന തൊഴിലാളിവർഗ്ഗ സംസ്‌ക്കാരത്തിന്റെ അടിത്തറയിൽ വർഗ്ഗ-ബഹുജന സമരങ്ങൾ വളർത്തിയെടുക്കുന്നവരായിരുന്നു അവർ. നവംബർ വിപ്ലവത്തിന്റെ അന്തഃസത്ത സ്വാംശീകരിച്ച്, ആചാര്യന്മാരുടെ പാഠങ്ങൾ ഉൾക്കൊണ്ട് കർത്തവ്യനിർവ്വഹണത്തിന് സജ്ജരാകുക എന്ന സഖാവ് ഘോഷിന്റെ ഉൽബോധനം അവർ ശിരസാവഹിച്ചു. മുതലാളിത്ത വ്യവസ്ഥയുടെ സംരക്ഷകർക്ക് വിപ്ലവാഗ്നിയെ തല്ലിക്കെടുത്താനാവില്ല എന്ന് വിളിച്ചോതുന്നതായിരുന്നു അവരുടെ ചുവടുവയ്പുകൾ.\nജീവിതത്തിന്റെ നാനാതുറകളിൽ നിന്നുള്ള ഒരുലക്ഷത്തിലേറെ വരുന്ന ആളുകളാണ് കൽക്കത്തയിലെ ഈ മഹാസമ്മേളനത്തിൽ ഒത്തുകൂടിയത്. സമ്മേളനം പകർന്നു നൽകിയ മായാത്ത ഓർമ്മകളുമായി, ഉയർന്ന വൈകാരികതയോടെ അവർ നാടിന്റെ നാനാഭാഗങ്ങളിലേയ്ക്ക് തിരിച്ചുപോയി; ചൂഷണത്തിനും അടിച്ചമർത്തലിനും ഇരയാകുന്ന, ഒരു മാറ്റത്തിനായി ദാഹിക്കുന്ന ജനകോടികളെ വിപ്ലവത്തിന്റെ ബദൽ മാർഗത്തിലൂടെ ആനയിച്ച് കരുത്തുറ്റൊരു രാഷ്ട്രീയ ശക്തിയാക്കി മാറ്റുക എന്ന ദൗത്യവുമായി.\nഅനേകം വൈതരണികളെ നേരിട്ട, സുദീർഘമായ പോരാട്ടമാണ് മഹാനായ ലെനിന്റെ നേതൃത്വത്തിൽ റഷ്യൻ തൊഴിലാളിവർഗം നടത്തിയത്. ശതാബ്ദി ആചരണം വിപുലമായ തയ്യാറെടുപ്പുകളോടെയായിരുന്നു. ഐതിഹാസികമായ ആ വിപ്ലവത്തിന്റെ ചരിത്രം ഇന്ത്യൻ തൊഴിലാളിവർഗ്ഗത്തിനുമുമ്പാകെ അനാവരണം ചെയ്തുകൊണ്ട് മുതലാളിത്ത-സാമ്രാജ്യത്വ ശക്തികളെയും കപട കമ്മ്യൂണിസ്റ്റുകളെയും പരാജയപ്പെടുത്തി, ഇന്ത്യൻ ജനതയുടെ വിമോചനം സാദ്ധ്യമാക്കുന്നതിൽ ആ വിപ്ലവം നൽകുന്ന പാഠങ്ങൾ ഹൃദിസ്ഥമാക്കിയെടുക്കുന്നതായിരുന്നു ഒരു വർഷം നീണ്ടുനിന്ന ആചരണ പരിപാടികൾ. വിപ്ലവ മുന്നേറ്റത്തെ തടയാൻ ഒരു ശക്തിക്കുമാവില്ല എന്ന ബോദ്ധ്യം അത് അരക്കിട്ടുറപ്പിച്ചു.\n2016 നവംബറിൽ ആചരണ പരിപാടികൾക്ക് തുടക്കം കുറിച്ചതോടെ രാജ്യമെമ്പാടുമുള്ള പാർട്ടി യൂണിറ്റുകൾ ആവേശകരമായ പ്രവർത്തനം കെട്ടഴിച്ചുവിട്ടു. പാർട്ടിയുടെ മുൻകയ്യിൽ നിരവധി സ്ഥലങ്ങളിൽ ആചരണ കമ്മിറ്റികൾ നിലവിൽ വന്നു. ഈ കമ്മിറ്റിയുടെ ആഭിമുഖ്യത്തിൽ അനേകം സെമിനാറുകളും ചർച്ചകളും പൊതുയോഗങ്ങളും പ്രകടനങ്ങളും എക്‌സിബിഷനുകളും സാസ്‌കാരിക പരിപാടികളും സിനിമാപ്രദർശനങ്ങളുമൊക്കെ സംഘടിപ്പിക്കപ്പെട്ടു. പ്രചണ്ഡമായ ഈ പ്രചാരണ പ്രവർത്തനങ്ങൾ റഷ്യൻ വിപ്ലവത്തിന്റെ ചരിത്രം ജീവചൈതന്യത്തോടെ അവതരിപ്പിക്കുക മാത്രമല്ല, മഹത്തായ ആ വിപ്ലവത്തിന്റെ പാഠങ്ങളും അതിന്റെ നേതാക്കളെയും ജനമനസ്സുകളിൽ സ്ഥാപിച്ചെടുക്കുകകൂടി ചെയ്തു. ജീവിതത്തിന്റെ നാനാതുറകളിൽ സോവിയറ്റ് യൂണിയൻ കൈവരിച്ച ഔന്നത്യം സോഷ്യലിസ്റ്റ് വിപ്ലവത്തിന്റെ അനിവാര്യതയിലേയ്ക്ക് ജനമനസ്സുകളെ ആകർഷിച്ചു. നമ്മുടെ രാജ്യത്ത് ജനങ്ങളനുഭവിക്കുന്ന കെടുതികൾക്കുള്ള പരിഹാരം ഇതേ മാർഗ്ഗത്തിൽത്തന്നെയാണെന്ന തിരിച്ചറിവ് എസ്‌യുസിഐ(കമ്മ്യൂണിസ്റ്റ്) പാർട്ടിയുടെ ആഹ്വാനം ചെവിക്കൊണ്ട് വിപ്ലവപാതയിലണയാൻ അവരെ പ്രേരിപ്പിക്കുകയാണ്.\nനഗര കേന്ദ്രമായ എസ്പ്ലനേഡിലായിരുന്നു സമ്മേളനവേദി. പതിറ്റാണ്ടുകളായി ഈ വിപ്ലവ പ്രസ്ഥാനത്തെ അടുത്തറിയുന്ന കൽക്കത്ത നിവാസികൾ രാവിലെ മുതൽതന്നെ സമ്മേളനവേദിയിലേയ്ക്ക് എത്തിക്കൊണ്ടിരുന്നു. 11 മണിയായതോടെ അവിടം ജനസാഗരമായിത്തീർന്നു. റഷ്യൻ വിപ്ലവത്തിന്റെ ശില്പിയും ലോകത്തെ ആദ്യത്തെ സോഷ്യലിസ്റ്റ് രാഷ്ട്രം സ്ഥാപിച്ച അതികായനായ മാർക്‌സിസ്റ്റ് ആചാര്യനുമായ മഹാനായ ലെനിന്റെയും, സോഷ്യലിസത്തിന് ഉറച്ച അടിത്തറ പ്രദാനം ചെയ്തുകൊണ്ട് സോവിയറ്റ് യൂണിയനെ ഏതാനും വർഷങ്ങൾക്കുള്ളിൽത്തന്നെ ലോകത്തെ രണ്ടാമത്തെ വൻശക്തിയാക്കിത്തീർത്ത ലെനിന്റെ അർഹനായ ശിഷ്യൻ മഹാനായ സ്റ്റാലിന്റെയും ചിത്രങ്ങൾ ആലേഖനം ചെയ്തതായിരുന്നു പ്രൗഢഗംഭീരമായ സമ്മേളന വേദി. ചുവന്ന കൊടിതോരണങ്ങൾകൊണ്ട് അലംകൃതമായ വേദിയിൽ അരിവാൾ ചുറ്റിക നക്ഷത്രവും ആലേഖനം ചെയ്യപ്പെട്ടിരുന്നു.\nമുതിർന്ന പോളിറ്റ് ബ്യൂറോ അംഗം സഖാവ് രഞ്ജിത് ധർ 12 മണിക്ക് ഉദ്ധരണി പ്രദർശനം ഉദ്ഘാടനം ചെയ്തതോടെ സമാപന പരിപാടികൾക്ക് തുടക്കമായി. തൊഴിലാളിവർഗ്ഗ ആചാര്യന്മാരുടെ ഉദ്ധരണികളും റഷ്യൻ വിപ്ലവവുമായി ബന്ധപ്പെട്ട ഫോട്ടോകളും ഉൾപ്പെടുന്നതായിരുന്നു പ്രദർശനം. റഷ്യൻ വിപ്ലവത്തിന്റെ ചരിത്രത്തെക്കുറിച്ച് ഒരേകദേശ ധാരണ കിട്ടാനും ആ വിപ്ലവത്തിന്റെ പ്രാധാന്യം മനസ്സിലാക്കുന്നതിനും അവസരം നൽകുന്നതാണ് എക്‌സിബിഷൻ എന്ന് ഉദ്ഘാടന കർമ്മം നിർവ്വഹിച്ചുകൊണ്ട് സഖാവ് രഞ്ജിത് ധർ പറഞ്ഞു. പാർട്ടിയും മുന്നണി സംഘടനകളും പ്രസിദ്ധീകരിച്ച പുസ്തകങ്ങളുടെ വില്പനയ്ക്കായി ഒരു ബുക്സ്റ്റാളും ക്രമീകരിച്ചിരുന്നു. കമ്മ്യൂണിസ്റ്റുകൾ ജീവിതത്തിൽ അനുവർത്തിക്കേണ്ട തീക്ഷ്ണമായ പ്രത്യയശാസ്ത്ര സമരത്തെക്കുറിച്ച് ശരിയായ കാഴ്ചപ്പാട് പ്രദാനം ചെയ്യുന്നതായിരുന്നു പുസ്തകങ്ങൾ.\nഒരു മണിക്ക് പോളിറ്റ് ബ്യൂറോ മെമ്പർ സഖാവ് അസിത് ഭട്ടാചാര്യ പതാകയുയർത്തി. അതിനുശേഷം വിവിധ സംസ്ഥാനങ്ങളിലെ പാർട്ടി സെക്രട്ടറിമാരും നേതാക്കളും ലെനിന്റെയും സ്റ്റാലിന്റെയും ചിത്രങ്ങൾക്കുമുന്നിൽ പൂക്കളർപ്പിച്ചു. സഖാക്കൾ കെ.ശ്രീധർ(ആന്ധ്ര-തെലങ്കാന), ചന്ദ്രലേഖ ദാസ്(ആസ്സാം), ബിജൻ മണ്ഡൽ(ആൻഡമാൻ നിക്കോബാർ), അരുൺ സിംഗ്(ബിഹാർ), ബിശ്വജിത്ത് ഹാരോദ്(ഛത്തീസ്ഗഢ്), പ്രാൺ ശർമ്മ(ഡൽഹി), ദ്വാരികനാഥ് റാത്ത്(ഗുജറാത്ത്), കേന്ദ്രകമ്മിറ്റിയംഗം സത്യവാൻ(ഹരിയാന), റബിൻ സമാജ്പതി(ജാർഖണ്ഡ്), കേന്ദ്ര കമ്മിറ്റിയംഗം കെ.രാധാകൃഷ്ണ(കർണ്ണാടക), വി.വേണുഗോപാൽ(കേരളം), പ്രതാപ് സാമൽ(മധ്യപ്രദേശ്), അനിൽ ത്യാഗി(ശതാബ്ദി ആചരണ കമ്മിറ്റി, മഹാരാഷ്ട്ര), ദുർജതി ദാസ്(ഒറീസ്സ), അമീന്ദർപാൽ സിംഗ്(പഞ്ചാബ്), രാംഭക്ത ശർമ്മ(ശതാബ്ദി ആചരണ കമ്മിറ്റി, സിക്കിം), എ.രംഗസ്വാമി(തമിഴ്‌നാട്), അരുൺകുമാർ ഭൗമിക്(ത്രിപുര), പുഷ്‌പേന്ദ്ര വിശ്വകർമ്മ(യുപി), മുകേഷ് സെംവാൾ(ഉത്തരാഖണ്ഡ്), രാം ദയാൽ ചൗധരി(രാജസ്ഥാൻ), സൗമൻ ബസു(പശ്ചിമബംഗാൾ) എന്നിവരാണ് പൂക്കൾ അർപ്പിച്ചത്.\nതൊഴിലാളിവർഗ്ഗത്തിന്റെ മഹാനായ നേതാവും ഗുരുവും മാർഗദർശിയുമായ ലെനിനെക്കുറിച്ചുള്ള ഗാനം ആലപിച്ചുകൊണ്ടാണ് സമ്മേളനം ആരംഭിച്ചത്. കേന്ദ്ര കമ്മിറ്റിയംഗം സഖാവ് ശങ്കർ സാഹ പൊളിറ്റ് ബ്യൂറോ മെമ്പർ സഖാവ് മണിക് മുഖർജിയെ അദ്ധ്യക്ഷ സ്ഥാനത്തേയ്ക്ക് ക്ഷണിച്ചു. തുടർന്ന് കേന്ദ്രകമ്മിറ്റി അംഗങ്ങളായ സഖാക്കൾ ദേബപ്രസാദ് സർക്കാർ, ശങ്കർ സാഹ, ഗോപാൽ കുണ്ടു, ഛായാ മുഖർജി, എന്നിവർ പൂക്കളർപ്പിച്ചു. തുടർന്ന് പൊളിറ്റ് ബ്യൂറോ അംഗങ്ങളായ സഖാക്കൾ രഞ്ജിത് ധർ, അസിത് ഭട്ടാചാര്യ, ബംഗ്ലാദേശിലെ ബസാദ്(മാർക്‌സിസ്റ്റ്) പാർട്ടി ജനറൽ സെക്രട്ടറി സഖാവ് മൊബിനുൾ ഹൈദർ ചൗധരി, ജനറൽ സെക്രട്ടറി സഖാവ് പ്രൊവാഷ് ഘോഷ്, അദ്ധ്യക്ഷൻ സഖാവ് മണിക് മുഖർജി എന്നിവരും ലെനിന്റെയും സ്റ്റാലിന്റെയും ചിത്രങ്ങൾക്കുമുമ്പിൽ പൂക്കളർപ്പിച്ചു. തുടർന്ന് യുവ പാർട്ടി വിഭാഗമായ കോംസമോൾ ബ്രിഗേഡ് ഗാർഡ് ഓഫ് ഓണർ നൽകി.\nപശ്ചിമ ബംഗാൾ സംസ്ഥാന സെക്രട്ടറി സഖാവ് സൗമൻ ബസുവിന്റെ ആമുഖ പ്രസംഗത്തിനുശേഷം സഖാവ് കെ.രാധാകൃഷ്ണ പ്രസംഗിച്ചു. മാർക്‌സിന്റെ ആശയങ്ങൾ ശരിയാണെന്ന് സോഷ്യലിസം സ്ഥാപിച്ചുകൊണ്ട് തെളിയിച്ചതാണ് നവംബർ വിപ്ലവത്തിന്റെ ചരിത്രപ്രാധാന്യമെന്ന് അദ്ദേഹം പറഞ്ഞു. നിരക്ഷരരായ കർഷകരും തൊഴിലാളികളും സംഘടിച്ചുകൊണ്ടാണ് റഷ്യയിൽ ചൂഷണ മുക്തമായ സമൂഹം കെട്ടിപ്പടുത്തത്. 70 വർഷക്കാലം നിലനിന്ന സോവിയറ്റ് സോഷ്യലിസം അതിന് തെളിവാണ്. പിൽക്കാലത്ത് മാർക്‌സിസം-ലെനിനിസത്തിൽനിന്ന് വ്യതിചലിച്ചപ്പോൾ ആഭ്യന്തരവും ബാഹ്യവുമായ കാരണങ്ങളാൽ ആ വ്യവസ്ഥ തകർക്കപ്പെട്ടു എന്നത് ഒരു ദുഃഖസത്യമാണ്. എന്നാൽ ഇത് ചരിത്രത്തിന്റെ അവസാനമല്ല. വീണ്ടും സോഷ്യലിസവും അതിലൂടെ കമ്മ്യൂണിസവും സ്ഥാപിക്കപ്പെടുകതന്നെ ചെയ്യും. മാർക്‌സിസം-ലെനിനിസത്തിന്റെ ഏറ്റവും വികസിതവും സമ്പുഷ്ടവുമായ ധാരണയായ ശിബ്ദാസ്‌ഘോഷ് ചിന്തകളാൽ സായുധരായി നമ്മൾ ഇന്ത്യൻ വിപ്ലവം യാഥാർത്ഥ്യമാക്കും. ലോകവിപ്ലവം സാക്ഷാത്കരിക്കാൻ മഹത്തായ നവംബർ വിപ്ലവം എക്കാലത്തും തൊഴിലാളിവർഗ്ഗത്തിന് പ്രചോദനമാകുമെന്നും സഖാവ് രാധാകൃഷ്ണ പറഞ്ഞു.\nതുടർന്ന് സംസാരിച്ചത് കേന്ദ്രകമ്മിറ്റിയംഗം സഖാവ് സത്യവാൻ ആണ്. മഹാനായ ലെനിൻ മാർക്‌സിസത്തിന്റെ അന്തസ്സത്ത സ്വാംശീകരിച്ചുകൊണ്ട് ബോൾഷെവിക് പാർട്ടിക്ക് രൂപം കൊടുക്കുകയും സോഷ്യലിസ്റ്റ് വിപ്ലവത്തെ വിജയത്തിലേയ്ക്ക് നയിക്കുകയും ചെയ്തു. ലെനിനുശേഷം മഹാനായ സ്റ്റാലിൻ സോവിയറ്റ് യൂണിയനെ വമ്പിച്ച പുരോഗതിയിലേക്ക് നയിക്കുകയും നാഗരികതയെ പുതിയൊരു തലത്തിലേയ്ക്ക് ഉയർത്തുകയും ചെയ്തു. വർഗ്ഗചൂഷണമാണ് എല്ലാ തിന്മയുടെയും അടിസ്ഥാന കാരണമെന്നും വർഗ്ഗാധിപത്യം അവസാനിപ്പിക്കുന്നതിലൂടെ എല്ലാവിധ ചൂഷണത്തിനും അടിച്ചമർത്തലിനും അറുതിവരുത്താൻ കഴിയുമെന്നും മഹാനായ മാർക്‌സ് സമർത്ഥിച്ചു. റഷ്യൻ വിപ്ലവം ഇത് യാഥാർത്ഥ്യമാക്കി. റഷ്യയ്ക്ക് സാധിക്കുമെങ്കിൽ എന്തുകൊണ്ട് ഇന്ത്യൻ തൊഴിലാളി വർഗ്ഗത്തിന് വിപ്ലവം വിജയിപ്പിച്ചുകൂടാ? സഖാവ് ശിബ്ദാസ്‌ഘോഷ് നമുക്ക് ശരിയായ വിപ്ലവ ലൈനും പാർട്ടിയും പ്രദാനം ചെയ്തിട്ടുണ്ട്. ആ പാഠങ്ങളുടെ അടിസ്ഥാനത്തിൽ വിപ്ലവപ്രക്രിയയിൽ മുഴുകാനും വിപ്ലവം യാഥാർത്ഥ്യമാക്കാനും നമ്മൾ പ്രതിജ്ഞയെടുക്കണമെന്നും സഖാവ് സത്യവാൻ ഓർമ്മിപ്പിച്ചു.\nനവംബർ വിപ്ലവം ഇന്ത്യയിലെ അദ്ധ്വാനിച്ച് ജീവിക്കുന്ന ജനവിഭാഗങ്ങളെയാകെ ആവേശം കൊള്ളിക്കുന്നതായി സഖാവ് മണിക് മുഖർജി അദ്ധ്യക്ഷപ്രസംഗത്തിൽ ചൂണ്ടിക്കാണിച്ചു. അതിന്റെ പാഠങ്ങൾ മനസ്സിലാക്കുകയും പ്രാവർത്തികമാക്കുകയും വേണം. നമ്മുടെ കർത്തവ്യങ്ങളെക്കുറിച്ച് സഖാവ് ജനറൽ സെക്രട്ടറി വിശദമായി പ്രതിപാദിക്കുമെന്നും അദ്ദേഹത്തിന്റെ ആഹ്വാനം ഹൃദയംഗമമായി ഉൾക്കൊള്ളണമെന്നും സഖാവ് മണിക് മുഖർജി ആഹ്വാനം ചെയ്തു.\nതുടർന്ന് സഖാവ് മൊബിനുൾ ഹൈദർ ഹ്രസ്വമെങ്കിലും ചിന്തോദ്ദീപകമായ ഒരു പ്രസംഗം നടത്തി. മഹത്തായൊരു പ്രത്യയശാസ്ത്രത്തെ അടിസ്ഥാനമാക്കിയാണ് നമ്മൾ ഇന്നിവിടെ ഒത്തുകൂടിയിരിക്കുന്നതെന്ന് സൂചിപ്പിച്ചുകൊണ്ടാണ് സഖാവ് ഹൈദർ പ്രസംഗം ആരംഭിച്ചത്. പാർട്ടി ഒന്നാകെ നടത്തിയ അക്ഷീണ പരിശ്രമത്തിന്റെ ഫലമാണ് ഗംഭീരമായ ഈ സമ്മേളനം. മറ്റുപാർട്ടികൾ സ്ഥാനമാനങ്ങൾക്കും പാർലമെന്ററി നേട്ടങ്ങൾക്കുംവേണ്ടി പരക്കംപായുമ്പോൾ നമ്മൾ ചൂഷിത ജനതയുടെ പോരാട്ടങ്ങൾ വളർത്തിയെടുക്കാനുള്ള യത്‌നത്തിലാണ്. പാർട്ടിയുടെ ഇന്നത്തെ വളർച്ച അഭിമാനകരമാണ്. സോവിയറ്റ് യൂണിയൻ നിലവിൽ വന്നപ്പോൾ ലോകത്തിന് അത് വലിയ പ്രതീക്ഷ നൽകി. രണ്ടാം ലോകയുദ്ധത്തിൽ സോവിയറ്റ് യൂണിയൻ നേടിയ വിജയം കമ്മ്യൂണിസത്തിന്റെ യശസ്സ് ഉന്നതങ്ങളിലേയ്ക്ക് ഉയർത്തി. സോഷ്യലിസ്റ്റ് ചേരി നിലവിൽ വന്നതോടെ സാമ്രാജ്യത്വ ശക്തികൾക്കുമേൽ സമാധാനം അടിച്ചേൽപ്പിക്കാൻ കഴിഞ്ഞു. മഹാനായ സ്റ്റാലിന്റെ മരണശേഷം തിരുത്തൽവാദികൾ ഈ നേട്ടങ്ങളെയെല്ലാം തകിടം മറിച്ചു.\nതിരുത്തൽ വാദത്തെക്കുറിച്ച് ആദ്യം മുന്നറിയിപ്പ് നൽകിയത് സഖാവ് ശിബ്ദാസ്‌ഘോഷാണ്. അന്തർദ്ദേശീയ കമ്മ്യൂണിസ്റ്റ് പ്രസ്ഥാനത്തെ ബാധിച്ചിരിക്കുന്ന യാന്ത്രിക ചിന്താപ്രക്രിയയെക്കുറിച്ചും അദ്ദേഹം മുന്നറിയിപ്പ് നൽകി. സഖാവ് മാവോ സെതുങ്ങിനൊപ്പം ഭാവിവിപൽസാദ്ധ്യതയിലേയ്ക്കും സഖാവ് ഘോഷ് വിരൽചൂണ്ടി. വ്യക്തിവാദത്തിന്റെ വളർച്ചയെക്കുറിച്ചും അതിനെ നേരിടാനുള്ള തീക്ഷ്ണമായ പ്രത്യയശാസ്ത്ര സമരത്തെക്കുറിച്ചും സഖാവ് ഘോഷ് പുതിയ അവബോധം നൽകി. ലെനിനിസ്റ്റ് മാതൃക പിന്തുടർന്ന് ഇന്ത്യൻ മണ്ണിൽ ഒരു യഥാർത്ഥ കമ്മ്യൂണിസ്റ്റ് പാർട്ടി അദ്ദേഹം കെട്ടിപ്പടുത്തു.\nസഖാവ് ഘോഷിന്റെ ചിന്തകളെ ആസ്പദമാക്കി ബംഗ്ലാദേശിലും ഒരു യഥാർത്ഥ കമ്മ്യൂണിസ്റ്റ് പാർട്ടി കെട്ടിപ്പടുക്കാനുള്ള അക്ഷീണ പരിശ്രമത്തിലാണ് ഏർപ്പെട്ടിരിക്കുന്നതെന്നും അദ്ദേഹം സൂചിപ്പിച്ചു. സാർവ്വദേശീയതയുടെ തത്വങ്ങളുടെ അടിസ്ഥാനത്തിൽ എസ്‌യുസി ഐ(സി)യെ, നേതൃത്വം വഹിക്കുന്ന പാർട്ടിയായാണ് ബംഗ്ലാദേശിലെ ബസാദ്(മാർക്‌സിസ്റ്റ്) കാണുന്നതെന്നും ഇരുപാർട്ടികൾക്കുമിടയിലുള്ള സാഹോദര്യം നാൾക്കുനാൾ ശക്തിപ്പെടുത്തി മുന്നോട്ടുപോകുമെന്നും അദ്ദേഹം പറഞ്ഞു.\nതുടർന്ന് പാർട്ടി ജനറൽ സെക്രട്ടറി സഖാവ് പ്രൊവാഷ് ഘോഷ് ദീർഘമായ ഒരു പ്രസംഗം നടത്തി. അതിന്റെ സംക്ഷിപ്ത രൂപം ചുവടെ കൊടുക്കുന്നു. ശതാബ്ദി ആചരണം വെറുമൊരു ചടങ്ങല്ല എന്ന് ഓർമ്മിപ്പിച്ചുകൊണ്ടാണ് സഖാവ് പ്രൊവാഷ് ഘോഷ് പ്രസംഗം ആരംഭിച്ചത്. ഇത് ഒരു വൈകാരിക അനുഭവമാണ്. അതോടൊപ്പം സുപ്രധാനവുമാണ്. നവംബർ വിപ്ലവത്തിന്റെ പാഠങ്ങൾ ജനഹൃദയങ്ങളിൽനിന്ന് തുടച്ചുനീക്കാനാണ് കച്ചവട മാദ്ധ്യമങ്ങളെല്ലാം ശ്രമിക്കുന്നത്. മനുഷ്യൻ മനുഷ്യനുമേൽ നടത്തുന്ന ചൂഷണത്തിന് അത് അറുതിവരുത്തി. യുഗങ്ങളായി മനുഷ്യരാശി ആഗ്രഹിക്കുന്ന വിമോചനം സാദ്ധ്യമാക്കിയത് മാർക്‌സിസത്തിന്റെ സർഗ്ഗാത്മകമായ പ്രയോഗത്തിലൂടെ മഹാനായ ലെനിനും പിന്നീട്, മഹാനായ സ്റ്റാലിനുമാണ്.\nഅന്ന് ലോകത്തെ പ്രമുഖരെല്ലാം റഷ്യൻ വിപ്ലവത്തെ പ്രകീർത്തിച്ചു. സ്വാതന്ത്ര്യവും സമത്വവും സാഹോദര്യവും യാഥാർത്ഥ്യമാക്കിയത് നവംബർ വിപ്ലവമാണ്. സ്റ്റാലിൻ കുറച്ചുകാലംകൂടി ജീവിച്ചിരുന്നെങ്കിൽ, തിരുത്തൽവാദികൾക്ക് പിടിമുറുക്കാൻ അവസരം ലഭിച്ചില്ലായിരുന്നുവെങ്കിൽ ലോകചരിത്രം മറ്റൊന്നാകുമായിരുന്നു. ഇന്ന് സമ്പന്നരും അദ്ധ്വാനിച്ച് ജീവിക്കുന്നവരും തമ്മിലുള്ള അകലം നാൾക്കുനാൾ വർദ്ധിക്കുകയാണ്. സമ്പത്തുമുഴുവൻ ഒരുപിടി ആളുകളുടെ കയ്യിൽ കുന്നുകൂടുകയാണ്. ജനാധിപത്യം ഇന്നൊരു കബളിപ്പിക്കൽ മാത്രമാണ്. തെരഞ്ഞെടുപ്പുകൾ വെറും പാഴ്‌വേലയും.\nജനങ്ങളുടെ ഐക്യം തകർക്കാനും പ്രതിഷേധം അമർച്ച ചെയ്യാനും, വർഗ്ഗീയതയും പ്രാദേശികവാദവും വിഭാഗീയതയും ജാതീയതയുമൊക്കെ ഊട്ടിവളർത്തുകയാണ് മുതലാളി വർഗ്ഗം. എന്നാൽ സോവിയറ്റ് സോഷ്യലിസം ജനങ്ങൾക്ക് അവകാശങ്ങളും സ്വാതന്ത്ര്യവും ജീവിതാഭിവൃദ്ധിയും പൂർണ്ണാർത്ഥത്തിൽ ഉറപ്പാക്കി. സാമ്പത്തികവും സാമൂഹികവുമായ പ്രതിഫലമാണ് അവിടെ ജനങ്ങൾക്ക് ലഭിച്ചത്. മാർക്‌സിസം-ലെനിനിസം അപ്രായോഗികമോ വെറും വ്യാമോഹമോ അല്ല. അത് ശാസ്ത്രത്തെ അടിസ്ഥാനപ്പെടുത്തിയുള്ളതും സത്യാന്വേഷണത്തിന് മാർഗ്ഗദർശനം നൽകുന്ന ശാസ്ത്രവുമാണ്. മാർക്‌സിസം-ലെനിനിസത്തിന്റെ സർഗ്ഗാത്മക പ്രയോഗമാണ് സോവിയറ്റ് സോഷ്യലിസത്തിൽ കണ്ടത്.\nസാമ്രാജ്യത്വ പിന്തുണയോടെ തിരുത്തൽവാദികൾ നടത്തിയ ഗൂഢാലോചനയുടെ ഫലമായി 70 വർഷങ്ങൾക്കുശേഷം സോഷ്യലിസം അട്ടിമറിക്കപ്പെട്ടു എന്നത് നേരാണ്. ഇത് താത്കാലികമായ തിരിച്ചടി മാത്രമാണ്. ജയപരാജയങ്ങളിലൂടെ നൂറ്റാണ്ടുകൾ താണ്ടിയാണ് അടിമത്തവും ജന്മിത്തവും മുതലാളിത്തവുമൊക്കെ സ്ഥാപിതമായത്. അതുമായി തട്ടിച്ചുനോക്കുമ്പോൾ 70 വർഷം ചെറിയൊരു കാലയളവ് മാത്രമാണ്. സോഷ്യലിസം ലക്ഷ്യംവെച്ചത് മനുഷ്യൻ മനുഷ്യനുമേൽ നടത്തുന്ന ചൂഷണത്തിന് അന്ത്യംകുറിക്കാനാണ്. മുതലാളിത്ത-സാമ്രാജ്യത്വ വാഴ്ചയ്ക്ക് അന്ത്യം കുറിക്കുകയെന്നതാണ് നമ്മുടെ കർത്തവ്യം. ജനകീയ സമരക്കമ്മിറ്റികളും വർഗ്ഗ-ബഹുജന മുന്നേറ്റങ്ങളും വികസിപ്പിച്ചെടുത്തുകൊണ്ട് ജനങ്ങളിൽ വിപ്ലവ പ്രബുദ്ധത വളർത്തിയെടുത്തുകൊണ്ടുവേണം മുതലാളിത്ത ചൂഷണവാഴ്ചയ്ക്ക് അറുതിവരുത്താൻ. ഇതാണ് നമ്മുടെ കടമ. എല്ലാ പ്രയാണങ്ങളും നവംബർ വിപ്ലവത്തെ ലക്ഷ്യംവെച്ചുള്ളതാകട്ടെ. നവംബർ വിപ്ലവത്തിന്റെ സന്ദേശമുൾക്കൊണ്ട് നമുക്ക് ഒന്നിച്ചുമുന്നേറാം.\nയുഡിഎഫ് ഗവണ്മെന്റിന് അധികാരത്തില് തുടരാന് ധാര്‍മ്മികാവകാശമില്ല